
LAO  I  D  H  E  A  N. 


LAOIDH  MOLAIDH  DO  DHIA. 

1.  Tha  sinn,  a  Dhia,  'seinn  do  chHù, 
Ag  aideachadh  gur  tu  ar  Triath, 
'Toirt  urram  dhut  tha  *n  domhan  mòt; 
'Athair  gun  tìis,  gun  chrìch. 

2.  Tha  na  h-Ainglean  naomh  gu  lèir, 
Tha  cumhachdan  nèimh  gu  h-àrd. 
Tha  Cherubim  le  caithream  binn, 
Is  Seraphim  a'  seinn  gun  tàmh  : 

3.  Is  naomh,  naomh,  naomh 

Thu,  Thighearna  Dhia  nan  slògh  ; 

Tha  nèamh  is  talamh  làn 

Le  d'  mhòrachd  is  le  d'  ghlòir. 

4.  Tha  còisridh  ghlòrmhor  Ostala, 
Tha  Fàidhean  's  àirde  cHìi, 
Tha  armailt  geal  nam  Mairtirean 
Ga  d'  mholadh,  d  Righ  nan  dùl. 


5-  Anns  gach  àite  a  tha  fo  'n  ghrèin 
Tha  d'  Eaglais  naomh,  a  Dhia, 
Ag  aoradh  dhut,  's  a'  toirt  gèill, 
'Athair  na  mòrachd  gun  chrich. 

6.  Aig  d'  aon  Mhac  fior  tha  'h-uile  còir 
Air  urram  is  glòir  mar-aon  : 

Mar  sin  's  an  Ti  'ni  cobhair  oirnn, 

An  treas  Pearsa  de  'n  Trianaid  naoimh. 

7.  Is  tus',  a  Chriosta,  Righ  na  glòir, 
'S  tu  Mac  Siorruith  gun  tìis, 

Nach  d'  rinn  tàir  air  còm  na  h-Oighe 
Gu  sàbhaladh  a  cheannach  dhuinn. 

8.  Thug  thu  buaidh  air  guin  a'  bhàis, 

Dh'  fhosgail  thu  dha  d'  chreidich  nèamh 
'S  tu  'tha  'n  glòir  Athair  nan  gràs, 
'Na  d'  shuidhe  air  deas-làimh  Dhè. 

9.  Thig  thu  'thoirt  breith  air  an  t-sluagh, 
Gabh  truas  dhe  d'  mhuinntir  fhèin, 

A  shaor  thu  le  d'  fhuil  bu  mhòr  luach, 
A  thaom  bhuat  tromh  ioma  creuchd. 

10.  Mealaidh  iad  do  ghlòir  gu  bràch, 
Air  an  àireamh  'measg  nan  naomh  ; 
Fo  sgeith  do  chumhachd  biodh  iad  slàn, 
Ann  an  seilbh  do  ghràsan  caomh. 


11.  Ri.ighail  iad,  is  dian  dhaibh  ìhI, 
Stiìiir  iad  gu  beatha  bhuain  ; 
Molaidh  sinn  thu,  'Dhia  nan  dùl, 
Gach  là  bithidh  do  chHìi  'ga  'luaidh. 

12.  Molaidh  sinn  d'  ainm  gun  tàmh, 
Gu  là  ar  bàis  's  'na  dhèigh  ; 
Chìi  bheirear  dhut  gu  bràch  ; 
Dion  sinn  le  d'  ghràs  bho  bheud. 

13.  Dian  tròcair  oirnne,  a  Dhia  nan  grà«, 
'Rèir  ar  n-earbsa  dian  tròcair  oirnn. 
Mo  dhòchas  tha  unnads'  a  mhàin, 

A  chaoidh  cha  bhi  fàiUinn  orm. 


I.AOIDH  AINM  lOSA. 

1.  Dh'  fhòghnadh  smaointean  air  d'  ainm  los', 
Gu  sòlas  dìan  a  ghin'  'am  chrè ; 

Cuilm  'bu  taitniche  na  'm  fìon, 
M'  inntinn  ga  'lìonadh  le  d'  spèis. 

2.  Cha  taisbein  binneas  thèudan  ciìiil, 
Cha  nochd  seanchas  no  tìir  sluaigh, 
Cho  luachor  's  a  tha  'n  t-ainm  u  i  dhuinn, 
'S  ainglean  le  ùmhlachd  'ga  'luaidb. 


3-  Gach  ni  'tha  'm  flathanas  Dè, 
Air  talamh  no  fo  'n  talamh  shìos, 
Lùbaidh  an  glùn  gu  lèir, 
'N  uair  chluinneas  iad  ainm  euchdach  los', 

4.  los'  an  t-ainm  os  cionn  gach  ainm', 
Beatha  m'  anma,  's  mo  lèÌL^h  ; 
Ged  is  tric  a  thoill  mi  d'  fhearg, 
Bithidh  mi  'leanmhuinn  air  do  dhèigh. 

5.  'N  uair  a  dh'-iarras  an  saoghal  's  an  fheòi! 
Ormsa  dòibheart  'chur  'an  gnìomh, 
Dìridh  mo  spiorad  mar  a's  còir, 

Gu  righ  na  tròcaire  gu  'dhìon. 

6.  Air  sgiathan  creidimh  agus  gràidh 
Teichidh  mi  gu  gàradh  mo  mhiann, 
Far  an  d'  fhuiHg  Criost'  a  phàis, 

Is  fallus  'ga  'fhàsgadh  romh  'bhian. 

7.  'S  a'  ghàradh  choisinn  sinn  am  bàs  : 
Pheacaich  Adhamh,  dh'  ith  e  'm  meas : 
'S  a'  ghàradh  dh'  ùmhlaich  Righ  nan  gràs 
E-fhèin,  gu  'r  sàbhaladh  bho  sgrios. 

8.  Bhrìichd  cùirneana  falluis  mar  dheòir 
Tromh  chorp  glòrmhor  le  fìor  phèin  ; 
Bu  tròm  mo  pheacannan  gun  toirt 
Air  Uan  neo-chiontach  mo  Dhè. 


9-  Bhuaileadh  Cibear  nan  caoin  bhèus, 
Sgapadh  a  threud  's  a  luchd-dàimh  ; 
Ciiaidh  Criost'  a  blirath  le  Ostal  fhèin, 
Chuir  pòg  an  eucoraich  e  'n  làimh. 

10.  Guileamaid  mu  d'  dhìol-s',  a  Chriost', 
'Ad  bhall-bìiirt  'am  measg  do  nàmh, 
O's  iad  ar  peacannan  a  sgiùrs', 

'S  a  sparr  le  cràdh  an  crìin  mu  d'  cheann. 

11.  'Choluinn,  ùmhlaich  sios  thu-fhèin 
Aig  bun  a  chroinn-cheusd  'a  dh-Ios', 
'S  na  cuir  tuilleadh  e  gu  pèin, 

Ag  ìirach  a  chreuchd'  le  d'  ghniomh. 

12.  M'  anam,  ùmhlaich  sios  do  d'  Dhia, 
Las  mar  theine  dian  do  ghaol ; 
Smaoinich  na  dh'  fhuihg  do  Thriath. 
Dh'  ionnsaidh  d'  fhiachan  a  bhi  saor. 

13.  Thug  e  'ghoimh  dhuinn  às  a'  bhàs, 
Rinn  e  Pàras  fior  de  'n  uaigh  ; 

'N  uair  'rinn  e  aiseirigh  nan  gràs, 
Choisinn  air  gach  nàmhaid  buaidh, 

14.  Chìi  do  'n  Atliair,  's  cUìi  do  'n  Mhac, 

'S  chìi  do  'n  Spiorad  neartmhor  naomh  ; 
Trianaid  chunihachdach  nam  feart, 
Molamaid  mu  seach  's  mar  aon. 


LAOIDH  AN  SPIORAID  NAOIMH, 

1.  A  Spioraid  Naoimh,  ar  n-ard-threise, 
Thig  bho  ghrian-chathair  do  ghlòir : 
Sgaoil  gach  ceò  'tha  'g  ar  cur  iomrall, 
'S  leig  soillsein  dhe  d'  shohis  òirnn. 

2.  Thig,  O  Athair  nan  dioldèirce, 
Do  gach  feumach  sìn  do  làmh ; 

An  làmh  bho  'n  tig  gach  rogha  gibht, 
Soilleirich  gach  cridhe  dall. 

3.  A  Righ  na  cofhurtachd  's  an  t-sòlais, 
Bu  tu  Aoidh  an  àigh  do  'n  anam ; 
Cha-n  fhairich  e  teas  no  ganntar 

'Se  'n  ad  làimh-sa  'triall  gu  aineol. 

4.  'S  tu  'bheireadh  furtachd  agus  tàmh 
Do  'n  phiantach  a  bhios  fo  sgios ; 
A  mhal'  air  an  laidh  am  pràmh 

'S  ann  agadsa  tha  sòlas  di. 

5.  O  ShoUn's  a's  àilHdh  snuagh, 
Na  bi  'n  dubhar  òirnn  'n  ar  càs  : 

Is  ann  an  crìdh*  do  chrcideach  gaoil 
Beothaich  teine  caomh  do  ghràidh. 


6.  Gun  do  cbòmhnadh-sa,  'Dliia  threin, 
Cha-n  'eil  sgoinn  'am  mac  an  duine ; 
Cha-n  'eil  ceann  gun  lochd  fo  'n  ghrèin, 
'S  ann  ad  mheinn-sa  'tha  sinn  uile. 

7.  Glan-sa  dhinn  gach  uile  thruaiUeachd, 
Uisgich  le  d'  ghràsan  ar  tart ; 
Leighis  gach  anam  a  tha  leòinte ; 
Striochd  na  rag-mhuin'laich  ri  d'  reachd. 

8.  Taisich  neimh  a'  chridhe  chruaidh  ; 

Bi  'd  chairt-iùil  dhuinn  anns  gach  gàbhadh 
'S  do  na  creidich  'iha  'nad  earbsa 
Thoir  seachd  tiodhlaicean  do  ghràidh. 

9.  Treòraich  na  creidich  ri  'm  beò, 
'S  na  treig  iad  'an  uair  am  bàis ; 
Sàbhail  an  anam  bho  phian, 

'S  gum  meal  iad  do  shìth  gu  bràch. 


TALADH  CHRIOSTA. 

Air  Fo7in — "  Cumhadh  Mhic  Arois." 

I.  Mo  ghaol,  mo  ghràdh,  is  m'  fheudail  thu ! 
M'  ionntas  ùr  is  m'  eibhneas  thu  ! 
Mo  mhacan  àluinn,  ceutach  thu  ! 
Cha-n  fhiìi  mi  fhein  'bhi  'd  dhàil. 

2.  Ge  mòr  an  t-aobhar  cliù  dhomh  e, 
'S  mòr  an  t-aobhar  cìiram  e, 

'S  mòr  an  t-aobhar  ìimhlachd  e, — 
Righ  nan  dùl  'bhi  'm  làimh. 

3.  Ged  is  leanabh  dìblidh  thu 
Cinnteach  's  Righ  nan  Righrean  thu ; 
'S  tu  'n  t-oighre  dhgheach,  fìrinneach 

Air  rioghachd  Dhè  nan  gràs. 

4.  Ged  is  Righ  na  glòrach  thu, 
Dhiìilt  iad  an  tigh-òsda  dhut, 
Ach  chualas  ainglean  sòlasach 

'Toirt  glòir  do  'n  Ti  a's  àird'. 

5.  Bu  mhòr  sòlas  agus  ioghnadh 
BuachaiUean  bochda  nan  caorach 

'N  uair  chual  iad  na  h-ainglean  ag  glaodhaich 
"  Thàinig  Slànuighear  thun  an  t-saoghail." 

6.  B'  e  sin  an  ceòl  's  an  naigheachd  àghor 
'Sheinn  na  h-ainglean  anns  na  h-àrdaibh 
Ag  innse  gun  d'  rugadh  Slan'ear 

Am  Bethlehem  'am  baile  Dhàibhidh. 

7.  B'  e  sin  sgeula  binn  nam  beannachd 
Mu  'n  aoidh  a  rinn  tearnadh  gii  talamh ; 
Cha-n  ioghnadh  nii  'bhith  mùirneach  geanail, 
Is  gile  na  'glirian  mo  leanabh. 


8.  Dh'  fhoiUsich  reuha  dha  na  Righrean, 
Lean  iad  i  mar  iùil  gu  dìleas, 
Fhuair  iad  ann  am  achlais  fhèin  ihu, 

Is  rinn  ìimhlachd  dhut  gu  làr. 

9.  Thairg  iad  òr  dhut,  mirr,  is  tìiis, 
Thug  iad  aoradh  dhut  is  cHìi, 
B'  e  turus  an  àigh  do  'n  triìiir 
'Thàinig  a  shealltuinn  mo  rùin. 

10.  'O  na  dh'  innis  aingeal  Dè  dhuinn 
Gun  robh  'n  fhoill  'an  cridhe  Heroid 
Dh'  fhalbh  sinne  leat  do  'n  Eiphit 
'Ga  sheachnadh  mu'n  diante  beud  ort. 

11.  O  Hèroid  a  cliridhe  chruaidh  ! 

Cha  choisinn  d'  innleachd  dhut  buaidh. 
'S  Honar  màthair  'dh'  fhàg  thu  truagh 
Gu  dian  an  toir  air  bàs  mo  luaidh. 

12.  'S  fhada,  's  fhada  bho  ludèa 
Tearuinte  bho  d'  chlaidheamh  geur  e. 
'Measg  nam  mac  cha  d'  fhuair  thu  fhèin  c. 
'S  faUainn,  slàii  thu,  's  fàth  dhomh  eibhneas. 

13.  Dh-aindeoin  do  mhi-rìiin  is  d'  fharmaid 
Bidh  mo  Mhac-sa  cHùiteach,  ainmeil. 
Cha  chuir  e  ìiigh  'an  òr  n'  an  airgiod, 

A  rioghachd  cha  rioghachd  thalmhaidh. 

14.  Gur  galach,  brònach,  tùrsach  iad 
An  dràsd'  ann  an  lerùsalem 

A'  caoidh  nam  macan  ùra  sin, — 
'S  b'  e  'n  diìibhail  'n  cur  gu  bàs. 

15.  Tha  Ràchel  an  diugh  fo  bhròn 
A'  caoidh  a  pàisdean  àkiinn,  òg ; 
'S  frasach  air  a  gruaidh  na  deòir 
Bho  nach  'eil  iad  aice  beò. 

16.  Tha  mi  'g  altrum  Righ  na  mòrachd  ! 
'S  mise  màihair  Dhè  na  glòrach  ! 
Nach  buidhe,  nacli  sona  dhòmhsa ! 
Tha  mo  chridhe  làn  do  shòlas. 

17.  Thàinig,  thàinig  am  Messia  ; 
Fhuair  na  fàidhean  uile  'n  guidhe : 

'S  fhada  bho  n'  b'  àiU  leo  thu  thighinn. 
'S  àkiinn  thu  air  mo  ruighe. 

18.  A  ghnothach  gu  talamh  cha  b'  fhaoin  e — 
'Cheannach  sàbhaladh  'cliloinn-daoine  : 

'S  e  'm  Fear-rèite  's  am  Fear-saoraidh, 
Is  e  'n  Slàn'ear  grà(ihach,  caomh  e. 

19.  Cia-mar  a  dh'  cirich  dhòmhsa 

'Measg  an  t-sluaigh  a  bhith  cho  sònraicht'? 
'S  e  toil  is  cumhachd  Righ  na  glòire 
Mac  'bhith  agam  geci  is  òigh  mi. 

20.  Is  niise  'fhuair  an  ulaidh  phriseil, 
Uiseil,  uasal,  luachor,  fhinealt: 
'N  diugh  cha  dual  domh  'bhith  fo  mhì-ghean — 
Is  coltach  ri  bruadar  an  fhìrinn. 

2  1.  Cha  tuig  ainglean  naomh  no  daoine 
Gu  là  deireannach  an  t-saoghail 
Meud  do  thròcair  is  do  ghaoil-sa 
'Tighinn  a  ghabhail  coluinn  daonda. 

2  2.  Bheir  mi  moladh,  bheir  mi  aoradh, 

Bheir  mi  cUìi  dhut,  bheir  mi  gaol  dhut : 
Tha  thu  agam  air  mo  ghaoirdean, — 
'S  mi  'iha  sona  thar  cloinn-daoine. 

23.  Mo  ghaol  an  t-sùil  a  sheallas  tlà  ! 

Mo  ghaol  an  cridhe  'tha  liont'  le  gràdh  ! 
Ged  is  leanabh  thu  gun  chàil 
Is  Honor  buaidh  'tha  ort  a'  fàs. 

24.  M*  ulaidh,  m'  aighear,  is  mo  luaidh  thu  ! 
Rìm,  is  gao],  is  gràdh  an  t-sluaigh  thu  ! 
'S  tus'  an  Ti  a  bheir  dhaibh  fuasgladh 
Bho  chuibhreach  an  naimhid  uaibhrich. 

25.  'S  tu  Righ  nan  Righ,  's  tu  Naomh  nan  naomh  ; 
Dia  am  Mac  thu  's  siorruidh  d'  aois ; 

*S  tu  Mo  Dhia  's  mo  leanabh  caomh ; 
'S  tu  àrd  Cheann-feadhna  'chinne-daonda. 

20.  'S  tusa  grian  gheal  an  dòchais 
'Chuireas  dorchadas  air  fògairt ; 
Bheir  thu  clann-daoin'  bho  staid  bhrònaich 
Gu  naomhachd,  soiUeireachd,  is  eòlas. 

27.  Thigeadh  na  slòigh  a  chur  ort  fàilte — 
'Dhianamh  ìimhlachd  dhut  mar  Shlàn'ear. 
Bi'dh  sòlas  mòr  am  measg  siol  Adhamh — 
Thàinig  am  Fear-saoraidh,  thàinig. 

28.  Thig,  a  pheacaich,  na  biodh  sgàth  ort ; 
Gheibh  na  dh-iarras  tu  'ghràsan  : 

Ged  bhiodh  do  chiontan  dearg  mar  sgàrlaid 
Bi'dh  d'  anam  geal  mar  shneachd  nan  àrd-bheann. 

29.  Hosannah  do  Mhac  Dhàibhidh, 

Mo  Righ,  mo  Tiìighearna,  's  mo  Shlàn'ear ! 
'S  mòr  mo  shòlas  'bhi  'gad  thàladh : 
'S  beannaichte  am  measg  nam  mnài  mi. 


LAOIDH  MHOIRE. 

I.  Di-do-bheath',  a  Mhoire  Mhaighdeann, 
'S  gur  gile  do  Mhac  na  'ghrian  ; 
Rugadh  am  Mac  'an  aois  'Athar, 
Oighre  Fhlathanais  g'  ar  dion. 

B'  iosal  an  ceum  'thug  an  Slàn'ear, 

'Tighinn  a  Pàras  gu  talamh  ; 
Rugadh  e  ann  an  stàball, 

Gun  tuilleadh  àite  dha  falamh. 

2.  Cha  d'  iarr  Bànruinn  na  h-ìimhlachd 

Fùirneiseachd,  rìim,  no  seòmar; 
Cha  mhò  'dh'  iarr  i  mnathan-glùine, 

Ach  Righ  nan  Dùl  a'  bhi  'ga  còmhnadh. 
Cha  d*  iarr  Micein  na  h-uaisle 

Cuisein,  no  cluasag,  no  leaba, 
Ach  gu  'n  d'  eirich  lcis  a  Mhàthair 

'G  a  chur  's  a'  mhàingeir  'na  laidhe. 

3.  B'  aobhainn  an  sealladh  a  fhuair  i 

An  uair  a  thàinig  e  às  a  colainn ; 
'G  a  shuaineadh  'an  anartan  bàna 

An  Slàn'ear  a  thàinig  gu  'r  ceannach 
Shoillsich  reulta  anns  an  athar 

*Rinn  rathad  do  na  trì  rìghrean ; 
Thàinig  iad  g'a  shealltainn  le  fàilte, 

'S  gaol  is  gràdh  'thoirt  da  le  fìrinn. 

4.  Thàinig  na  buachaillean  bochda 

'Ghabhail  fradhairc  air  's  an  tìm  sin — 
Misneach  do  'n  lag  's  do  'n  làidir, 

Gu  'bhi  cho  dàna  air  an  Tì  ud. 
'N  uair  chuala  Herod  an  àrdain 

An  t-arganach  a  thigh'n  gu  talamh, 

Cha  d'  fhàg  e  micein  aig  màthair 
Gun  a  chur  gu  bàs  le  'an-iochd. 

5.  Rinn  Moire  naomh  an  lagh  a  chleachdadh — 

Thairg  iad  an  leanabh  anns  an  teampull. 
Dh'  fhalbh  iad  a  dh-oidhche  's  a  latha 

Leis  do  'n  Eiphit  'ghabhail  tamhachd  : 
Dh'  fhuirjch  iad  an  sin,  car  tamuil, 

'Ga  altrum  agus  'ga  'àrach 
Ann  an  gaol,  's  'an  gràdh,  's  'an  ùmhlachd, 

Le  dùrachd  athar  'us  màthar. 

6.  'N  uair  chual  iad  gu  'n  d'  eug  Righ  Herod 

Smaoinich  iad  ceum  a  thoirt  dachaidh  ; 
Bu  mhiannach  leo  sealladh  de  'n  cairdean, 

'S  fhad  's  a  bha  iad  gun  am  faicinn. 
Thug  iad  chu  do  Dhia  's  an  teampull, 

'S  gu  Nasaret  air  dhaibh  'bhi  'tilleadh, 
Suil  ga  'n  d'  thug  iad  thair  an  gualainn, 

Dh  'iunntraich  iad  bhuap  am  Messia. 

7.  'S  iad  a  bha  gu  bronach,  duiHch, 

Trath  nach  b'  fhurasda  dhaibh'  fhaotainn ; 
'S  a  mhiad  's  a  rinn  iad  'ga  'shireadh, 

Bu  dubhach  a  bha  iad  as  'aogais ; 
Ach  tim  dhaibh  dol  deiseal  an  tcampuU 

Dh'  aiihnich  iad  a  chainnt  gu  beath  lil, 
'Measg  nan  ollaichean  a*  teagasg, 

Bu  deas  a  thigeadh  dha  labhairt. 


S.   Labhair  an  sin  r.s  a  mhàthair ; 

"  Ciamar  a  thàinig  dhut  fuir.-ach  ? 
'S  dubhach  a  rinn  thu  ar  fagail, 

Na  tri  laithean  bha  sinn  'ga  d'  shireadh ;" 
"  A  mhàthair  na  biodh  ortsa  mulad, 

Ged  a  dh'  fhuirich  mi  's  an  teampull ; 
Seirbhis  m'  athar  anns  na  flaitheas, 

Feumaidli  mi  feitheamh  's  gach  àm  dhi. 

9.   "  A  liuthad  latha  fuachd  is  acras, 

Siubhal  seachrain  agus  imeachd, 
A  th'  agamsa  ri  fhulang  fhathast, 

Mu  'n  teid  mo  ghnothuch  gu  finid  ; 
Fuihgidh  mi  fhathast  mo  bhaisteadh, 

Fuihgidh  mi  traisg  anns  an  fhasach, 
Fuiligidh  mi  'n  nàmhaid  'ga  m'  bhuaireadh, 

Is  mo  bhualadh,  is  mo  phagadh. 

10.  "  Fuih'gidh  mi  breth  agus  binn, 

Is  mo  chur  sios  le  fianais-bhreige ; 
Seallaidh  mi  gu  h-umhlaidh,  iseal, 

Ged  a  dhitear  mi  's  an  eucoir : 
Mo  chur  bho  Philat  gu  Herod, 

A  dh'  innseas  sgeula  mar  is  aill  leo, 
'S  bho  'n  nach  dian  mi  mar  is  math  leo 

Cuirear  deis'  de  'n  anart  bhàn  orm." 

11.  'N  uair  a  dheasaìch  iad  an  t-suipeir 

Dha  fhein  's  do  na  bh'  aige  de  mhuinntir, 

Bheannaich  e  agus  bhlais  e, 

Rinn  e  sin  an  casan  ionnlad. 
'N  uair  dh*  aithnich  e  'm  bàs  ga  riribh, 

Dh'  fhàg  e  dileab  aca  deonach ; 
Bho  'n  nach  d^  fhaod  e  aca  fuireach, 

Bheannaich  e  'fiiuil  agus  'fheoil  dhaibh. 

12.  Rinn  e  anns  a'  ghàradh  ùrnaigh, 

Chuir  e  gu  dlùth  dheth  fallus  fala  ; 
Dh'  fhuilig  e  rithist  a  sgiursadh 

Is  crun  a  chur  air  de  'n  dreathann ; 
Smugaidean  a  chur  'na  aodann, 

'S  a  bhualadh  air  gach  taobh  le  'n  dearnaibh  : 
Ghiulain  e  'chrois  air  a  ghuailnean, 

'S  a  chur  suas  eadar  dha  mheirleach. 

13.  Bhlais  e  'n  cupa  's  an  robh  *n  t-searbhag 

Tiota  bheag  mu  'n  d'  fhalbh  an  anail  ; 
Thug  e  mathanas  dh'  a  naimhdean, 

'S  liubhair  e  do  'n  Ard-righ  'anam. 
Leig  iad  sios  às  a'  chrois  E, 

Liubhair  iad  a  chorp  dh'  a  mhàthair ; 
I  fhèin  's  na  bh'  aice  de  mhuinntir, 

Rinn  iad  anns  an  ìiir  a  chàramh. 

14.   Aig  fheothns  's  a  rinn  thu  a  ghleidheadh, 

A  dh'  fhalbh  leis  a  latha  's  a  dh-oidhche ; 
Aig  fheothas  's  a  rinn  thu  air  feitheamh, 
Di-do-bheath',  a  Mhoire  Mhaighdeann  ; 

Di-do-bheath',  a  Mhoire  Mhaighdeanii, 
'S  gur  gile  do  mhac  na  'ghrian ; 

Rugadh  am  Mac  'an  aois  *Athar, 
Oighre  Fhlathanais  g'  ar  dion. 


LAOIDH  NA  MAIDNE. 

1.  Tha  mi  'faicinn  a  ghath  ghil 
'Tearnadh  bho  nèamh  os  mo  chionn — 
Solus  uinneagach  nam  flath, 

'S  fad  'tha  mis'  am  laidh'  ar  leam. 

2.  'S  fheàrr  èirigh  dh'  ionnsuidh  do  sholuis, 
Glòir  is  onair  thoirt  dha  chionn 

Do  'n  fhear  a  rinn  grian  's  an  latha 
Is  gealach  ann  an  àm  laidh'  dhuinn. 

3.  Tha  grian  is  gealach  is  reultan 
Anns  na  speuran  os  ar  cionn 

'S  iad  a'  soillseachadh  a  chruinne 
'S  a  seòladh  luingeas  gu  tlr. 

4.  Bho  'n  dh'  òrduich  thu  solus  glè-gheal 
'Ni  feum  dhuinne  anns  an  t-saoghal, 
Biodh  do  sholus  rèidh  dh'  ar  n-anam 
Bho  'n  's  tu  fhèin  a  cheannaich  saor  sinn. 

B 

5.  'Se  an  solus  an  creideamh  naomh 

Tha  'n  Eaglais  daonnan  a'  leughadh  : — 
Na  'n  cuireamaid  a  ghuth  'an  gniomh 
Cha  bu  diomhain  dhuinn  ar  cèiHdh. 

6.  Chitheamaid  'am  measg  an  t-soluis 

An  Triùir  anns  a'  chothrom  chòmhnard 
Ann  an  gniomh,  an  gràdh,  's  an  gilead, 
Gun  aon  diubh  'sine  na  's  òige. 


LAOIDH  NA  H-OTDHCHE. 

1.  'N  àm  dol  a  laidhe  dhuinn 
Leagamaid  ar  glùn  ri  làr 

'G  iarraidh  mathanais  gu  dlùth 
'S  na  rinn  sinn  bho  thìis  an  là. 

2.  Cuireamaid  cùl  ris  an  t-saoghal 
Mu  'n  leag  sinn  ar  taobh  's  an  leaba 
Gun  fhios  nach  i  uair  a  chunntais 
'S  faisge  dhuinne  na  'mhaduinn. 

3.  Smaoinicheamaid  air  an  leaba 

Gur  e  sud  leth-bhreac  na  h-uaghach, 

Gur  i  'chiste  chaol  's  an  tèid  sinn 

Na  dèileachan  'bhios  mu  *n  cuairt  duinn. 

Smaoinicheamaid  air  ar  lèinidh 
Gur  i  sud  èideadh  na  fuarachd ; 
'S  a  h-uile  h-uair  a  ni  sinn  dùsgadh 
Gur  i  'n  ùir  a  bhios  air  ar  n-uachdar. 


COMHRADH  RIS  A'  BHAS. 

1.  Ochòin  an  nochd  mar  'tà  mi 

'S  am  bàs  air  teachd  orm  gun  fhios  ! 
Labhair  e  gu  calma  cruaidh, 
'S  èiginn  uair  a  shìneadh  ris. 

2.  Labhair  mise  gu  bochd  truagh  : — 
{Ise)    "  Ciod  e  'ghruaim  a  chuir  mi  ort 

'N  uair  a  thàinig  thu  cho  coimheach  garg 
'S  nach  do  ghormuich  snàim  dhe  m'fhalt  ?" 

^.{Am  Bàs)  *'  Cha  b'  e  sin  a  b'  fhasan  domh 

'Bhith  'feitheamh  ris  gach  tè  'bhith  liath, 
Ghabhainn  an  sean  is  an  t-òg. 
'S  mòr  mo  chòir  luchd  a'  strian." 

4.  {Ise)    "  Cha-n  'eil  mo  chuideachd  ach  maoth, 
'S  còir  'bhith  bàigheil  ris  a'  chloinn 
Gus  an  àraichear  an  t-òg 
'S  a  chuid  a's  mò  dhiubh'chur'an  greim." 

S.{AmBàs)  "  Ciod  e  'n  t-iomradh  'th'  agad  diìibh? 
Nach  dian  na  'th'  ac'  do  rian  ? 
B'  fheàrr  dhut  an  leigeil  air  chùl, 
An  aire  a  thoirt  gu  dlùth  air  Dia." 

6.  {fse)    "  Na  'n  saoihnn  gum  biodh  tu  'rìreamh 
Dhianainn  gu  cinnteach  riut  comunn, 
Gu  *n  tugadh  tu  mi  gu  m  'Shlàn'ear, 
Comas  a  bhith  'ghnàth  'n  a  shealladh." 

^.{AmBàs)  **Ni  mise  mo  chuid  fhèin  de  'n  bheairt  sin, 
IsUchidh  mi  do  shròin  bho  'n  àrdan, 
Fàgaidh  mi  do  chasan  caola 
'S  ni  na  daolagan  dhiot  fàrdach." 

8.   {Ise)     "  Ochoin  !  ma  tha  thu  gu  rìreamh, 

'S  nach  fhaigh  mi  sìneadh  no  dàil  bhuat 

Fiach  an  tig  thu  orm  ìsleadh 

Gus  an  dian  mi  sìth  ri  m'  Ard-righ." 

g.{AmBàs)  "'S  ioma  latha  'fhuair  thu  roimhe 
'S  bu  bheag  d'  aire  air  a  chàs  sin ; 
'O  nach  d'  sheall  thu  na  b'  fheàrr  romhad 
Ni  mise  an  gnothach  an  dràsda." 

lo.    Bhuail  e  buiUe  mhòr  's  an  taobh  orm, 
Cha  d'  fhoghainn  a  h-aon  no  dhà  leis, 
Gus  an  d'  thug  e  orm  'bhith  'glaodhaich, 
*S  bu  bheairt  fhaoin  domh  buntuinn  dàsan. 

II.    'N  uair  a  dh'  fhairich  mi  'm  bàs  ga  rìreamh 
Thug  mi  sgrìob  fo  sgèith  mo  Shlàn'ir; 
Rinn  e  rium  ro-mhòran  caoimhneis, 
'S  thug  e  air  an  aog  'bhith  sàmhach. 

t2.{Cn'osfa)^'Cha.  toir  mise  tuilleadh  pème 

Do  'n  chreutair  bhochd'  bha  mi-thaingeil, 
Fiach  an  tig  i  orm  na  's  ùmhlaidh 
'S  an  cuir  i  cùl  ris  an  àrdan." 


AM  BAS  IS  FLATHANAS. 

1.  'S  geàrr  gus  am  bi  an  ceann  so 
'Na  chlaij^ionn  lom  air  grodadh, 
'S  geàrr  gus  am  bi  'n  t-sùil-se 

A  call  a  bhìiirn  'n  a  logaig. 

2.  'S  geàrr  gus  am  bi  m'  beul  so 
Gun  deudach  no  gun  teanga ; 
'S  geàrr  gus  am  bi  'n  t-stròin-se 
Gun  fhàileadh  no  gun  bholadh. 

j.    'S  geàrr  gus  am  bi  na  cluasan, 
Dha  'n  dual  a  bliith  ri  èisdeachd 
Gun  chlaisteachd  no  gun  chluinntinn, 
Gun  iomradh  air  aon  sgeula. 

4-    'S  geàrr  gus  am  bi  na  làmhan  so 
Air  lobhadh  's  iad  air  fàilneach' ; 
'S  geàrr  gus  am  bi  na  casan  so 
Air  grodadh  bho  na  sàiltean. 

5.  'S  geàrr  gus  am  bi  'n  cridhe  so, 
Dha  'n  dHghe  'bhith  ri  smaointean^ 
'G  a  itheadh  aig  na  biasdan 

Gun  iomradh  air  na  saoilte. 

6.  'S  geàrr  gus  am  bi  'n  t-anam-so 
Fo  bhreitheanas  na  fìrinn' 
'Am  flathanas  an  uachdar 

No  'n  ifrinn  'fhuair  an  t-iochdar. 

7.  A  choluinn  'tha  làn  'àilleas 
Làn  saibhreachd  is  feudail, 
Cha  tèid  leat  an  latha  sin 
Ach  ciste  chlàr  is  lèineag. 

8.  Aon  ni  air  an  t-saoghal  so 

Ged  fhaigheamaid  duinn  fhèin  e, 
'S  mòr  gum  b'  fheàrr  an  latha  sin 
Cead  suidhe  's  a'  chathair  ghlè-ghil, 

9.  Far  am  beil  an  Trianaid, 

'S  na  miltean  'tha  mu  'n  cuairt  di 
'Sior-mholadh  an  t-Slàn'ir 
A  rinn  le  'bhàs  ar  fuasgladh. 

10.  Tha  deisichean  a's  gil'  orra 
No  drileanan  na  grèine, 
'Dh-aighear  is  de  cheòl, 
'Shòlas  is  de  dh-èibhneas. 

11.  Na  crùintean  air  an  ceann-sa 
A'  lasadh  mar  na  daoimein. 
'S  an  t-ùrlar  'tha  fo  *n  casaibh 
Mar  chriosdal  geal  a'  soiUseadh. 

12.  Na  geataichean  's  na  cabhsairean 
Air  amhluidh  de  dh-òr  fior-ghlan, 
'S  na  ballachan  mu  'n  cuairt  daibh 
Mar  chlachan  buadhach  leugach. 

13.  Na  h-uisgeachan  gu  lionor 
A*  ruith  le  fion  's  le  bainne ; 
'S  na  craobhan  air  an  lùbadh 
Le  sìigh  na  cìre-meala. 


AN  EAGLAIS. 

I.    Bheir  mo  shoraidh  leis  an  triùir 

A  tha  'caitheamh  na  shgh'  air  an  aineol ; 
Ged  a  dh'  fhàg  sibh  às  ur  dèigh  sinn 
De  fios  nach  fheudar  ur  leanailt : 

Ged  dh'  fhograr  sibh  às  an  righeachd 
'S  beag  an  diobhail  do  'n  Phàp  e  : 

Cha  ghluais  sin  an  Eaglais  dhaingeann 
'Thog  mo  Righ  air  carraig  làidir. 

Cha-n  urrainn  geataichean  iutharna 

Na  cumhachdan  nan  daoine 
Car  a  thoirt  di  as  an  làraich, 

A  clachairean  cha  rì'  fhàg  cho  faoin  i 
Rinn  iad  ballachan  dhe  choluinn 

Rinn  iad  uinneagan  dhe  chreuchdan 
'S  ann  dhe  bheul  a  rinn  iad  dorus 

'S  tha  dha  shùil  gu  solas  glè-gheal. 

Rinn  iad  sliata  dhe  chrùn-dreaghain, 

Rinn  iad  staidhir  dhe  chrois-cheusaidh, 
Rinn  iad  le  traisg  is  le  ìirnaigh 

A'  teannachadh  gu  dlùth  ri  chèile. 
Is  Moire  mhàthair  a  h-ùrlar, 

Dh-urnaisich  da-ostal  deug  i, 
'S  mòr  a  fhuair  iad  rithe  '  shaothair 

Feadh  an  t-saoghail  gus  na  dh-eug  iad. 

Comas  dìinaidh  agus  fosglaidh 

Fhuair  na  h-ostail  sin  mar  oighreachd, — 
Gach  aon  ni  e  'ni  sibh  a  cheangal 

Bithidh  e  dùinte  daingeann,  snaimte  ; 
'S  gach  ni  'dh-fhuasglas  sibh  air  talamh 

Ma  nìtear  aithreachas  gle-mhor 

Bidh  e  fuasgailte  ann  am  Pàras' 
Le  gràsan  a  Spioraid  nèamhaidh. 

•5.    Chàirich  iad  a  chreud  ni'  a  timchioU 

Mu  'n  d  'thigeadh  i  as  a  chèile. 
Tha  seachd  glasan  air  a  h-ursan, 

'S  tha  'h  iuchraichean  aig  luchd-gleidhidh  : 
Comas  Baistidh — a  chiad  òrdugh, 

Comuinn,  is  Comhnadh,  Faoisid, 
Ola-ro-bhàs,  Odrugh  's  Pòsadh, — 

Sin  na  seachd  a's  còir  dhuinn  fhaotuinn. 

•6.    Tha  seachd  peacannan  ri  'sheachnadh, 

Tha  seachd  subhailcean  'g  an  claoidh  sin  ; 
Mu  'n  d'  thig  a  chiad  seachd  gun  fhios  oirnn 

An  t-seachd  eile  'bhi  tric  'n  ar  cuimhne  ; — 
Uabhar,  sannt,  drìiis,  is  craos, 

Leisg,  farmad  agus  fearg  : 
An  t-seachd  sin  a  chur  o  'n  dorus 

Mu  'm  faigh  sinn  cronachadh  garg. 

7.    Na  seachd  subhailcean  'n  an  dèigh  sin,* 

Is  ceithir  a  tha  feumail  dha  'n  anam, — 
Teagasg,  comhairle  agus  eòlas, 

Misneach  an  àm  bròin  do  'n  charaid, 
Umhlachd,  feileachd  agus  geimneachd, 

Caranntachd  do  ghnà  dha  'n  fheumach, 
Faighidinn,  measarrachd,  iasgachd 

'Bhith  leinn  's  gach  àite  's  an  tèid  sinn. 

8.  Seachd  obraichean  na  tròcaire 

Is  còir  'chumail  an  cleachdadh — 
Biadh,  deoch,  fàrdach,  aodach 

Thoirt  do  dhaoine  'bhios  'n  an  airce  ; 
'S  ma  bhios  iad  gu  tinn  n*  am  prìosan 

'Dhol  gu  sìobhalta  g'  am  faicinn, 
'S  ma  chluinneas  sinn  gur  a  bàs  dhaibh 

Còmhnadh  gu  fàgail  's  a'  chlachan. 

9.  Na  ceithìr  nitheanan  mu  dheireadh 

'N  àm  deileachadh  ris  an  t-saoghal  — 
Bàs,  breitheanas  agus  flathanas, 

lutharna  an  rathad  nach  caomh  leinn ; 
'S  bho  nach  caomh  leinn  do  na  rathad 

Eitheamaid  air  ar  faicill  daonnan 
Is  fhios  againn  nach  fhaod  sinn  fuireach 

'N  uair  a  thig  sumanadh  an  aoig  oirnn. 


AN  T-ALrACHADH   LAIDHE. 

Laidhidh  mis'  a  nochd 
Le  Moire,  le  Mac  : 
Màthair  mo  Righ 
'G  am  ahion  bho  'n  olc 
Laidhidh  mi  le  Dia, 
Laidhidh  Dia  kain  : 

Cha  laidh  mi  leis  an  olc, 

Cha  laidh  an  t-olc  leam. 

Eiridh  mi  le  Dia, 

Ma  's  ceadach  le  Dia  leigeil  leam. 

Deas-làmh  Dhia 

Is  Chriosta  gun  robh  leam, 

Is  crois  nan  naoi  Aingeal  fionn 

Bho  thraidhean  mo  bhonn 

Gu  mullach  mo  chinn. 

Guidheam  Peadar,  guidheam  Pòl, 

Guidheam  Moire  Oigh  's  a  Mac, 

Guidheam  an  dà  Ostal  deug 

Gun  mise  'dhol  eug  a  nochd. 

A  Chriosta  chumhachdach  na  glòire, 

A  Mhic  na  h-Oighe  'tha  glan  is  cìibhraidh 

Seachainn  sinn  bho  thigh  nam  pian, 

'Tha  gu  h-ìosal,  dorcha,  dìiinte. 

Na  reacham  an  eucoir  nan  geasach ; 

'S  f  had  's  a  bhios  a  choluinn  's  a  chadal  chaomb 

Biodh  an  t-anam  air  bharraibh  na  fìrinn* 

'An  co-chomunn  nan  Naomh.     Amen. 


LAOIDH  A'  PHURGADAIR. 

I.    Mise  'so  'am  prlosan  ìseal 

Leam  is  tìm  a'  bhith  'g  a  fhàgail, 
'Snàmh  air  loch  nach  fhaodar  innse 
Gur  uisge  na  dìle  na  sàil'  e 

Ach  pronnstal  is  teine  gun  diocladh 
'Dh'  òrduich  Dia — 's  e  'phian  a's  fheàrr  e, — 
Far  am  bi  'n  t-anam  'g  a  riasladh 
Gus  an  diol  e  h-uile  fàirdein. 

Cha  tàmh  dhomh  'm  chadal  no  'm  dhìisg' 
Ag  osnaich  dlìith,  's  cha  dian  e  feum  domh 
Mo  shìiil  silteach  'sealltuinn  suas 
Fiach  am  faic  mi  'h-aon  fo  'n  ghrèin 
A  chuireas  ùrnaigh  suas  gu  Criosta, 
'Nochdas  do  'n  Trianaid  mo  chreuchdan 
Gus  a'  faigh  mi  ged  nach  fhiach  mi 
Fois  bho  mhiarailtean  a  cheusaidh. 

Dorsan  na  tròcair  air  an  dìinadh 

Cha  dian  cumha  'n  toirt  bho  chèile, 

Cha  dian  deòir  e,  cha  dian  tùrsa, 

Ach  iochd  an  Triùir  a  rinn  mi  thrèigsinn. 

'S  a  mhiad  's  a  ruitheas  de  dhùine  ! 

Mu  'n  dian  mi  'n  t-iomlan  a  phàigheadh, 

'S  gur  Honoire  mo  dhò-bheairt 

Na  gaineamh  'an  còmhair  na  tràghad. 

Ceartas  Dè  cho  cruaidh  ri  ghiùlan 
Anns  gach  cùis  's  an  d'  rinn  mi  eucoir 
Gur  mairtir  mi  a  tha  'g  a  dhìiradh, 
Nàimhdean  a  dùbladh  na  pèin'  orm : 
Mar  chaoirlhein'  a'  rùith  'n  an  driùchdan 
Nàimhdean  na  h-urnaise  'g  am  fheuchainn, 

Mo  chorp  na  'n  deigh  air  fàs  na  's  fhuaire 
'S  an  t-aog  a'  bualadh  a  phèin  orm. 

'Nis'  bho  'n  rinn  an  t-aog  mo  sgaradh 
Bho  'n  choluinn  a  bha  'g  am  iomchar 
Chaidh  mo  thoirt  air  bialthaobh  cìiirte 
Gu  cunntas  a  thoirt  'n  am  iomrall. 
Bha  'n  t-aibhistear  ann  's  a  mhuinntir 
'S  mo  chuinnseas  a'  togail  fianuis 
Far  na  bhrist  mi  air  na  fàintean 
'S  gach  càs  's  an  deachaidh  mi  iomrall. 

Cha-n  'eil  gadachd  's  cha-n  'eil  siìirsachd^ 
Cha  n  'eil  magadh  bùird  na  tàmailt, 
Cha-n  'eil  bristeadh  fèill'  na  Dòmhnuich, 
Cha-n  'eil  òl  na  pòit  na  gàbhachd — 
Na  mìltean  nach  d'  rinn  mi  'lèirsinn 
Mu  'n  d'  fhuair  mi  bho  'n  eug  a  bhàirHnn^ 
Nach  do  chuir  mo  nàmhaid  suas  orm 
'S  mi  air  m'  uaineachadh  'n  a  làthair. 

Cha-n  'eil  farmad,  fuath,  na  diìimb, 
'l'rod  na  cùlchainnt,  briag  na  àrdan, 
Na  mi-dhilseachd  na  mi-dhìirachd, 
Nacosg  na  h-ùin'  air  bheagan  stàtha, 
Na  smaointean  salach  na  feòla 
Leis  na  dheònaich  mi  'bhith  sàsuicht; 
'S  bha  mi  fodha  dheth  gu  dìlidh 
Mar  b'  e  lobairte  mo  Shlàn'ir. 

S.    Ged  nach  d'  fhuair  mi  ifrinn  mar  àite 
Leis  na  thàrladh  dhomh  de  dh-eucoir, 
Tha  pian  aimsireil  orm  ri  phàigheadh 
Ann  an  teine  gun  chnàmh'  gun  teirgsinn. 
Mar  rinn  ioma  duine  'bhàinidh 
Bha  mi  sàsda  mu  'n  do  dh-eug  mi, 
'S  mòr  gum  b'  fhasa  bliadhn'  an  tràth  sin 
Na  lath'  an  dràsda  'thoirt  's  a  phèin  so. 

■9.    Tha  'm  pathadh  gach  tràth  cho  cruaidh  orm 
Boinn  'an  cuan  cha  dianainn  fhàgail, 
'An'àmhuinn  theine  '2;  am  ròsladh 
M*  fhuil  a  dòrtadh,  m'  fheòil  a  cnàmh'  ann  : 
Mar  mhadadh-alluidh  gun  bhiadh  ann, 
Mar  leomhann  gun  sian  a's  fheàirrd'  e, 
Mar  thìogair  guineach  'g  am  spòltadh 
Cion  mo  lòin  's  gach  lò  air  m'  fhàgail. 

10.  'S  a  chàirdean  's  a  mhuinntir  ghaoil 
Seachnaibh  gach  ni  'rinn  mi  àireamh. 
Nach  fhaic  sibh  mise  so  mar  shamhladh ; 
Seallaibh  ciamar  ann  a  tha  mi. 

Ma  is  math  leibh  a  'bhith  'sòlas 
Claoidliibh  an  fheòil  is  cuiribh  'bàs  i, 
'S  èighibh  cogadh  ris  an  t-saoghal, 
Seasaibh  mar  dhaoine  romh  Shàtan. 

11.  'S  ged  tha  'phian  cho  cruaidh  ri  fhulang 
Gun  dòigh  a's  fhus'  oirre  na  cheile. 

Tha  fois  is  furtachd  aig  m'  inntinn 
Gum  beil  Ti  ann  dha  'm  beil  spèis  dhiom, 
'S  ged  nach  fhaigh  mi  'stigh  'n  a  chòmhail 
Gun  mo  chòmhdach  mar  an  canach 
Gun  ra'  anam  a  bhith  mar  an  daoimean 
Mu  'm  faigh  mi  caoim  ann  am  Pàras. 

12.    Air  a  ghlòir  'n  uair  ni  mi  smaointean 
'S  a  chi  mi  daoine  ann  am  Pàras 
'Fhuair  piantan  anns  gach  seòrsa 
Cho  garbh  's  a  thàrladh  dhòmhsa 
Is  cruaidh  an  t-saighead  a  tha'  m'  inntinn 
Nach  d'  rinn  mi  fhèin  mar  rinn  iadsan 
'S  mi  'an  so  am  prìosan  ìseal 
Leam  is  tìm  a  bhith  'g  a  fhàgail. 


LATHA  'BHREITHEANAIS. 

1.  Leaghaidh  'saogh'ls'  às  a  chèile 
Latha  diughltach  na  feirge, 

Is  caochlar  gu  èibhlean  is  luath. 

2.  'S  fhad  'o  dh'  innseadh  'o  chèin  e, 
Chuir  an  Righ  dhuinn  'an  cèill  e, 
Dh'  innis  Sibil  an  sgeul  so  dha  sluagh. 


O" 


3.  Cha  luaidhear  an  t-uamhas 

Tràth  'tha  'm  britheamh  ag  gluasad 

'Bheir  na  rinn  sinn  fo'  chnuasachadh  cruaidh. 

4.  An  trombaid  gu  'n  cluinnear 

Anns  gach  uaigh  'tba  's  a  chruinne, 
H-uile  cinneadh  gu  'n  tionail  ri  'fuaim. 

5.  Bithidh  'chruthachd  fo  uamhunn 
Is  an  t-aog  ann  an  cruaidh-chas 

'S  na  daoine  ag  gluasad  'o  'n  suain. 

6.  Is  b'  e  sin  a  chuis-eagail 

Do  na  peacaich  'bhith  'freagairt 
An  Ti  nach  gabh  leisgeulan  bhuap'. 

7.  Bheir  e  'n  leabhar  a  mach 
'Am  beil  gach  ni  mar  a  thachair 

Is  innsear  ar  crann-chur  dhuinn  bhuaith. 

8.  Is  cha-n  fhàgar  'an  cùl  ni, 
Cha-n  'eil  seachnadh  air  diugh'Uas 

'N  uair  'shuidheas  a  chùirt  'tha  gun  truas. 

9.  'De  'n  aon  seanchas  'ni  feum  dhomh? 
Cha  n-eil  tearmunn  do  'n  tèid  mi 

'S  an  t-ionracan  fhèin  ann  an  guais. 

10.    'Righ  an  uamhais  's  na  mòrachd 
Gur  tu  fuaran  na  tròcaii' 
A  shaoras  gun  òr  do  chuid  sluaigh, 

11.  Cum 'n  ad  chuimhne  do  spèis  dhiom, 
Cum  'n  ad  chuimhne  do  cheusadh, 
Cum  mise  bho  'n  èiginn  'bhios  buan. 

12.  Fhuair  thu  tàir'  ri  mo  shaoradh, 
Dh'  fhuilig  bàs  ann  am  aorabh, 

'Cuirear  seachad  do  shaothairse  gun  duais  ? 

13.  O  nach  math  thu  dhomh  m'  fhiachan 
Mu  'n  tig  latha  na  diachainn, 

Mu  'n  caithear  mi  'shìorrachd  na  truaigh*. 

14.  Tha  mo  chiontan  'n  am  làthair, 
'S  iad  'g  am  lionadh  le  nàire, 

Gur  deirge  na  sgàrlaid  mo  ghruaidh. 

15.  Fhuair  Màiri  bhuat  tròcair; 

Mhath  thu  'n  mheirleach  a  dhòbheairt ; 
'M  bi  mise  gun  dòchas  ri  truas  ? 

16.  Ged  is  fionnar  mo  chràbhadh 
Dian  thusa  rium  bàigh 

Is  an  lasair  nach  cnàmh  cum  thu  bhuam. 

17.  Ann  an  àireamh  do  chaorach 
Bho  na  gobhair  cum  saor  mi 

'S  bho  'n  mhuinntir  'tha  daonnan  fo  ghruaim. 

18.  Bithidh  cuideachd  nam  briagan 
Air  an  dìteadh  gu  piantan, 

Bi'dh  lasair  'g  am  fiachuinn  gu  'n  smuais. 

c 

ig.    Faigheam  cuireadh  le  d'  dhilsean 
'S  mi  'g  am  ìimhladh  's  'g  am  ìsleadh, 
*S  mo  chridh'  air  fàs  mìn  mar  an  luath. 

20.  'N  àm  dhomh  fàgail  an  t-saoghail 
Air  mo  nàmhaid  dian  mo  shaoradh ; 

Sgaoil  sgiath  do  mhòr-ghaoil-se  mu  'm  'chuairt, 

21.  Latha  deurach  na  h-èiginn' 
Bho  na  h-èibhlibh  's  mi  'g  èirigh 
Na  leugham  'n  ad  eudann-sa  gruaim. 

2  2.    Thusa  'Thriath  'rinn  ar  ceannach 
Bi  thu  fialaidh  ri  m'  anam, 
Thoir  siochaint  dha  'm  flathas,  is  suain. 

Amen. 


LAOIDH   NA  H-AOISE. 

I.    Nochd  's  mo  lethcheann  air  mo  chhiasaig, 
'S  mi  'nam  thruaghan  bochd  mar  tha  mi, — 
Dh'  fhàilnich  mo  chlaisteachd  's  mo  lèirsinn, 
Chaill  mi  mo  dheudach  's  mo  chàileachd ; 
Mo  cheann  air  fàs  cho  liath  ri  caoraich, 
'S  m'  aodann  air  fàs  preasach  gnàda ; 
*S  mi  m'  fhaicinn  air  bial  na  bruaiche, 
Aig  an  uaigh  's  an  tèid  mo  chàradh. 

2.  Glòir  do  Dhia  a  th'  anns  na  flathas, 
'Rinn  mo  ghleidheadh  bho  gach  gàbhadh, 
Ged  is  tric  a  rinn  mi  peacadh 

Rinn  thu  fathamas  is  bàigh  rium. 
Mur  biodh  do  thròcair  thar  do  cheartais 
Bha  mi  bho  chionn  fhada  caillte 
Ann  an  dòruinn  fad  na  sìorrachd, 
Far  nach  gabh  na  fiachan  pàidheadh. 

3.  Bhuihch  mi  laithean  na  h-òige 
Ann  an  ioma  dòigh  mhi-àraid, 

Le  m'  smaointean,  le  m'  bhriathran,  le  m' 

ghriomhran, 
'Bristeadh  air  riaghailtean  d'  fhàintean 
'N  dèigh  a  gheallaidh  'thug  mi  seachad 
'N  uair  'chaidh  mo  bhaisteadh  's  mi  'm  phàiste- 
Gu  'n  cuirinn  cùl  ris  an  diabhol, 
Ri  'uil'  iarrtuis  's  ri  'àrdan. 

4.  'S  fheudar  dhomh  aideach'  ga  rìreamh 
Gur  creutair  mi  a  bha  mi-thaingeil, 

'N  deis  na  fhuair  mi  'ghibhtean  prìseil — 

Barrachd  is  deich  mìle  tàlann, 

'N  àite  dhomh  'n  tionndadh  gu  buannachd 

'S  ann  a  thruaiU  mi  iad,  ge  nàr  e ; 

Leis  na  thoill  mi  dìteadh  siorruith 

Mur  gabh  thusa,  'Chriosta,  bàigh  rium. 

5.  Bho  'n  is  creutair  peacach  bochd  mi, 
A  rinn  lochdannan  gun  àireamh. 

Fhad  's  a  bhios  mi  'n  tìr  a  chosnaidh 
'Athair  brosnaich  mi  le  d'  ghràsan 
Gu  bhith  'sileadh  dhiar  's  ag  osnaich, 
Fiach  an  cothaich  mi  do  chàirdeas, 
'S  gum  faigh  mi,  as  leth  ceusadh  Chriosta 
'Bhith  gu  siorruith  ann  ad  làthair. 

6.  Mo  Dhia  is  m'  Atnair  thu  làn  tròcair', 
Tha  mi  ann  an  dòchas  làidir, 

Leis  cho  daor  's  a  chaidh  mo  cheannach 

Le  fuil  bheannaichte  mo  Shlàn'air, 

Nach  dian  thu  mo  thilgeadh  às  d'  fiiianuis 

Fad  na  sìorrachd  anns  an  àite 

'S  am  bi  gal  is  diasgan  fhiacal 

Gu  'bhi  'm  pianadh  aig  mo  nàmhaid. 

7.  'losa,  thàinig  thu  g*  ar  ceannach, 
Rugadh  tu  'd  leanabh  's  an  stàbuU, 
Dh'  fhuilig  thu  do  thimchioll-ghearradh 
Is  fallus  fala  anns  a  ghàradh, 

Chaidh  do  sgiùrsadh  aig  a'  phosta, 
Los  gun  coisneadh  tu  dhuinn  Pàras ; 
'S  ghiìilain  thu  'chrois  air  do  ghualain 
Ris  an  d'  fhuaighte  thu^le  tàirnean. 

8.  Dh'  fhàg  thu  dileab  a  tha  luachor 
Aig  gach  truaghan  a  ni  fàihnn, — 
Comas  *'  Ceangail  "  agus  '*  Fuasglaidh/ 
Aig  na  buachaillean  a  dh'  fhàfr  thu 

Gu  'bhith  'beathachadh  an  treud  sin, 
A  cheannaich  thu  fhèin  cho  cràiteach 
Le  dòrtadh  d*  fhala  air  a  chrann-cheusaidh 
Le  miad  do  dheidh  air  iad  'bhi  sàbhaiit'. 

o.    Thog  thu  d'  Eaglais  air  a'  charraig 
Nach  gabh  carachadh  's  nach  fàilnich 
Fhad  's  a  dheàrrsas  grian  air  thalamh 
Bi  'cìh  i  maireann  anns  gach  àite 
Dh'  aindeoin  's  mar  sheideas  na  siantan, 
'Thig  bho  'n  diabhol  's  bho  phàirtidh. 
'S  faoin  a  bharail  dhaibh  gun  striochd  i, 
'S  tiisa,  'Chriosta.  'gabhail  tàmh  innt'  I 

ic.    Ged  a  reachadhiad  gu  *n  dùlan 
Sgoilearan  Lùthair  's  Chalbhin, 
Ge  tric  iad  a'  togail  buairidh 
*G  a  cur  suarach  's  a'  toirt  tàir'  dhi, 
Na  cìiirt  iuchraichean  a  fhuair  i 
Cha  toirear  bhuaipe  gu  bràth  iad 
Gus  an  cuir  i  'n  t-aon  mu  dheireadh 
Dhe  cuid  cloinne  suas  ììu  Pàras, 

LAOIDH  CHUIRP-CHRIOSTA, 
(Bho  '«  Laidinn). 

1.  A  chuilm  rioghail  's  an  d'fhàgadh 
Fior  chorp  prìseil  mo  Shlàn'ir 

'S  an  Fhuil  fhior-ghlan  a  thàrmuich 
'N  ad  chuisleansa,  'Mhàiri, 
A  dhòirt  'an  èirig  siol  Adhamh 
Bho  na  creuchd-lotan  cràiteach — 
Sud  an  diomhaireachd  àghor 
A  sheinn  mi. 

2.  Air  a  chòmhdach  le  iasad 

De  dh-fhuil  na  h-Oigh'  'bha  gun  ghiomh  innt' 
Bu  shàr  Fhear-teagaisg  dhuinn  Criosta 
Le  'chaomh  ghiùlan  's  le  'bhriathran ; 
'S  'an  àm  dha  togail  gu  triall  'uainn 
'An  ceann  tri  deichean  's  tri  bUadhna 
Dhearbh  e  'ghaol  le  mòr  mhiarailt 
Na  fèile. 

3.  Mu  'n  chuihn  dheireannaich  chianail 
Shuidh  am  buidheann  'bu  mhiann  leis^ 
Chum  e  'Chàisg  le  gach  riaghailt 
Agus  beolaint  'dh'  iarr  Maois, 

'S  'an  lorg  nam  faileasan  diomhair 
Nach  fàgadh  anmannan  riaraicht' 
Thug  e  seachad  *n  a  fhialachd 

E  fhèin  dhuinn. 

Co-luath  's  a  labhair  an  t-Ard-Righ 
Mhìith  an  t-aran  a  nàdar 
'S  fior-fheoil  Chriost'  dh'  fhan  'na  àite  : 
Mhùth  'm  fion  gu  'fhuil  anns  a  Cbàihs  : 
'S  ged  nach  lèir  dhuinn  mar  'tha  sud, 
Nach  aithnich  sùil,  blas,  no  làmh  e,  ^ 
'N  creideamh  's  dual  thighinn  le  claismeachd 
'S  còir  èisdeachd. 

Aoradh  thugamaid  's  ùmhlachd^ 
Do  Dhia  's  an  diomhaireachd  ùiseil ; 
Teicheadh  samhluidhean  lùdhach 
Romh  fhìrinn  's  tairbh'  an  lagh  ùir  : 
Is  bho  'n  shoillsich  creideamh  ar  sùilean 
Gq  nithean  diomhair  a  thursainn 
Aoradh  thug-te  le  mùirn  do 

Mhac  Dè  leinn. 

6    Do  dh'  Athair  glòrmhor  na  diadhachd, 
*  Do  'n  Mhac  a  cho-aois  's  an  t-siorrachd, 
'S  do  'n  Spiorad,  tobar  na  fialachd, 
'Bheir  solus,  r.eart  duinn  agus  siochamt,- 
Do  'n  aon  Dia  mòr  'tha  'n  a  Thrianaid 
Biodh  aoradh  is  urram  gu  siorruith, 
Cliù  nan  Aingeal  's  nan  Criostuidh, 
Gu  lèir  dha. 

O,  'S  MOR  A  GHAOL  ! 

Tha  'h-aon  ann  thar  chàich  uile, 

O  's  mòr  a  ghaol ! 
Gaol  bràthair  cha-n  'eil  coimeas, 

O  's  mor  a  ghaol  ! 
Ni  ar  càirdean  gràidh  ar  treigsinn, 
Sòlas  'n  a  àm*is  bròn  'n  a  dheigh  sin, 
An  caraid  dìleas  so  cha  gheill  e, 

O  's  mòr  a  ghaol  ! 

Fhuair  sinn  caraid  ann  an  losa, 

O  's  mòr  a  ghaol ! 
'Bhith  'g  ar  beannachadh  is  miann  leis, 

O  's  mòr  a  ghaol ! 
Cheannaich  e  sinn  le  'fhuil  phrìseil, 
Air  ar  son-ne  rinn  e  ìobairt, 
'S  thug  e  'stigh  sinn  'chrò  na  fìrinn', 

O  's  mòr  a  ghaol ! 

Dh'  fhosgail  e  an  t-shgh'  do  nèamh, 

O  's  mòr  a  ghaol ! 
Dh'  fhàg  e  'fhuil  dhuinn  agus  'fheòil, 

O  's  mòr  a  ghaol ! 
Bhuihch  e  gach  mathas  oirnn, 
A  chaoidh  cha  leig  e  beud  'n  ar  comhair, 
'S  ni  e  iìil  dhuinn  dha  ghlòir. 

O  's  mòr  a  ghaol ! 

ANNSACHD  NAOMH  MOIRE. 

1.  Fhir-tighe  Naomh  Moire,  's  oid-altrum  a  Mic ! 
Tha  'saoghal  mar  f  hàsach  do  dh'  ànrach  fann,  sgith ; 
Fo  chiaradh  nan  speuran  cha  lèir  le  mo  shìiil, 
Ach,  annsachd  Naomh  Moire,  na  cuir-sa  rium  cùl, 
O,  annsachd  Naomh  Moire,  's  tu  'thaghainn  mar  iìil  ! 

2.  'S  tu  dhiongas  dha  'n  choigreach  cùl-taice  's  ceann 

aoidh  ; 
Fhuair  los'  agus  Moire  sàr  chobhair  fo  d'  iìil ; 
O,    loseph    nam    beannachd  !    cha  b'  eagal    domh 

'chaoidh, 
O,  annsachd  Naomh  Moire,  ach  thusa  ri  m*  thaobh, 
O,  annsachd  Naomh  Moire,  na  treigse  mi  'chaoidh  ! 

3.  O,  loseph  'fhuair  gibhtean  is  earras  is  cliìi, 
Mac-samhuil  air  thalamh  do  dh'  athair  Mhic  Dhè, 
Bha  losa  mar  Mhac  dhuit ;  gabh  mis'  air  do  sgà', 
O,  annsachd  Naomh  Moire,  mar  dhalta  'n  a  àit', 

O,  annsachd  Naomh  Moire,  mar  dhalt  duit  gu  bràch  ! 

4.  Bha  dà  àilleagan  nèamh  air  faontraigh  'n  ar  measg, 
Rinn  thusa  cùl  taice  dha  'n  Mhaighdinn  's  dha  Mac ; 
Sheas  thu  athair  do  dh-Iosa ;  bith  d'  athair  dhomh 

'chaoidh, 
O,  annsachd  Naomh  Moire,  's  bheir  mise  dhuit  gaol, 
O,  annsachd  Naomh  Moire  's  cha  teirig  mo  ghaol  ! 

THU  RIAMH  GUN  SMAL. 

1.  A  Mhoire  !  's  èibhinn  m'  fhonn  's  gur  eutrom, 
Lion  aiteas  clann  Dè  mi  'n  diugh  ; 

Fhuair  m'  anam  braon  do  dh-aighear  Phàras 
B'  e  'n  sàr  àileas  a  bhi  'tàmh  ann  tur ! 

Fonn — An  àm  'bhi  'cuimhneachadh  air  do  staid, 
Air  do  mhòrachd  's  air  do  mhais, 
'S  èibhinn  Hnn  'bhi  'seinn  gun  stad, 
Thu  riamh  gun  smal,  thu  riamh  gun  smal  \ 

2.  'S  miann-sùil  le  losa  do  chruth  ro  ghlan 
T'  aghaidh  ghlòrmhor  a's  àiUidh  aoidh — 

'S  fo  iùl-s'  chaidh  ur-laoidh  an  diugh  's  gach  àite 
Le  foirm  fos  n-àird  ort  's  an  Eaglais  naoimh. 

3.  Togaidh  ainglean  binne,  ceòlmhor, 
Suas  fonn  òrain  a  chinnidh-dhaonn', 

'S  thig  naoimh  Nèamh  'n  an  ioma  còmhlan 
'Thoirt  cis  mar  's  còir  do  Bhanrigh  nan  Naomh. 

4.  Do  ghin  gun  smal !  Rinn  Dia  riut  gràs 
Nach  d'  fhuair  fo'  laimhs'  mhàin  ach  thu  ; 
Gràs  a  bhoisgeas  a  chaoidh  mar  dhaoimean 
Air  uchd  saibhir  Righ-nan-dùl. 

COBHAIR  NAN   DEORAIDH. 

1.  Mar  tha  solus  nan  rionnag  gun  fhuaim 

A'  tuiteam  air  uaigneachd  na  h-oidhche, 
Mar  a  sgaoileas  an  dealt  air  an  fhiar 

'S  a  ghealach  gun  nial  thar  a  soillse, 
'N  uair  is  duirche  oidhche  ar  bròin 

Nochdadh  an  Oigh  dhuinn  a  caoimhneas. 

2.  Do  'n  ùrnaigh  a  nithear  le  dichioll 

Thig  freagairtean  cinnteach  bho  'r  Màthair 
Tlachdor  mar  bholtrach  nan  dìthein 

A  chinneas  cho  grinn  air  an  àilein, 
No  mar  dheò  nan  tùisean  a's  prìseil' 

A  'sgaoileadh  'n  an  mìn-cheo  's  an  fhàsach, 

3.  Tha  'gràsan  mar  dhuiUeach  nan  crannabh — 

Cha-n  'eil  aithne  na  dòigh  air  an  àireamh ; 
Mar  tha  fàileadh  an  dìthem  'am  falach 

'S  ann  tha  ioc-shlaintean  ar  Màthar, 
'S  ùrail  mar  thlà-ghaoth  na  mar'  iad 

'S  ar  misneach  's  ar  fallain'  'g  ar  fàgail. 

LAOIDH  'SPIORAID  NAOIMH. 
(Veni  Creator). 

1.  O  thig  a  nuas,  a  Spiorad  Naoimh, 
A  sbealltuinn  anmannan  do  ghaoil, 
Is  hon  ar  crìdh'  le  d'  ghràsan  caomh, 
A  Chriithadair  a'  chinne-daond'. 

2.  'S  tu  ar  Comh-f  hurtair  's  gach  càs, 
'S  tu  gibht  ro-naomh  an  Dè  a's  àird', 

'S  tu  'm  fuaran  beò,  an  teine,  'n  gràdh, 
Is  ùngaid  spioradail  an  àigh. 

3.  Tha  do  thiodlaicean  seachd-fìllt', 

Miar  deas-lamh  Dhè,  thu  'thriath  gach  nì, 
'S  tu  gealladh  'n  Athar  naoimh  le  cinnt'. 
Bhuat-sa  thig  deas-labhairt  cinn. 

4.  O  las  le  d'  sholus  ar  ceud-fàith, 

Is  taom  a  nuas  'n  ar  cridh'  do  ghràdh, 

Cum  ri  'r  nàdur  lag  do  làmh, 

Is  thoir  dhuinn  neart,  is  feart,  is  càil. 

5.  Ar  nàimhdean  fuadaich  fada  bhuainn, 
Is  builich  oirnn  do  shìth  gu  buan, 

Bi  ad  iìil  dhuinn  fad  ar  cuairt, 

'S  gun  seachainn  sinn  gach  beud  is  truaigh'. 

6.   Deònaich  dhuinne  eòlas  fior 
Air  an  Athair  is  air  Criost', 
'S  annad  fhèin  'tha  bhuap'  ad  Dhia 
Creideamaid  a  nis  's  gu  sior. 

6.  Glòir  gu  'n  robh  gu  sior  gun  tàmh 
Do  'n  Athair,  is  do  Mhac  a  ghràidh, 
A  rinn  an  aiseirigh  bho  'n  bhàs, 
Is  dhuts',  a  Chomh-fhuriair  nan  gràs. 


LAOIDH    CHUIRP-CHRIOST. 
(Bho  'n  Laidinn). 

1.  'Theanga,  seinn  le  caithrim  cheòl-bhinn 

Diomhaireachd  Corp  glòrmhor  Chriost', 
Agus  'Fhala  prìseil,  mòrail, — 

'N  èiric  chorr  a  dhiol  ar  fiach, 
Toradh  cuim  ro-naoimh  na  h-Oighe, 

'Dhòirt  àrd-rìgh  gach  slòigh  gu  fial. 

2.  Dhuinne  thugadh,  dhuinne  rugadh, 

Leis  an  Oigh  nach  d'  fhuiHg  beud ; 
Bhos  air  talamh  labhair  's  thuinich, 

Sgaoil  is  chuir  e  facal  Dè ; 
'N  dòigh  'na  chrioch  e  cuairt  a  thurais, 

'S  ioghnadh  dhuinne  's  do  chùirt  nèamh. 

3-  Aig  an  t-suipeir,  oidhch'  a'  Phàise, 

Shuidh  le  'bhràithrean  sios  gu  biadh, 
'S  choimhHon  e  an  lagh  gun  fhàiUinn 

'S  na  deas-ghnàthan  'dh'-ordaich  Dia ; 
'S  thug  e  'Chorp— 's  e  beò  'n  an  làthair — 
As  a  làimh  do  'n  dà  fhear  dhiag. 

4.  Le  cumhachd  'fhacail  naoimh  tha  Criosta 

'Tionndadh  arain  fhior  gu  'Fheòil, 
'S  a  tionndadh  fiona  gu  'Fhuil  dhiadhaidh — 

Ged  nach  tùr  sinn  'mhiorailt  mhòr, 
Foghnaidh  creideamh  dhuinn  mar  fhianuis, 

Biodh  an  cridhe  dian  gun  ghò. 

5.  'Shàcramaid,  tha  sinn  le  ùmhlachd, 

'Toirt  dhut  aoraidh,  cHìi  is  glòir ; 
Riochd  an  t-seann-lagh  chuireadh  cìil  ris, 

'S  an  Lagh-ùr  tha  'n  f hior-bheachd  chòrr ; 
Ged  nach  tuigear  le  'r  ceud-fàthan, 

Creideamh  cha  dian  fàillinn  òirnn. 

6.  Glòir  do  'n  Athair,  's  glòir  do  'n  Mhac, 

'S  glòir  co-cheart  do  'n  Spiorad  Naomh — 
Chìi  is  aighir,  onoir  's  neart, 

Slàinte  's  beannachadh  a  chaoidh — 
Trianaid  chumhachdach  nam  feart 

Molamaid  mu  seach  's  mar  aon. 

Amen. 

CIAD-FAILT',  A  SHACRAMAID  NAM  BUADH. 
(O  Salutaris). 

1.  Ciad-fàilt,  a  Shàcramaid  nam  buadh, 

A  dh'  fhosgail  dorus  nèamh  do  'n  t-sluagh ; 
Tha  sinn'  'g  ar  claoidh  a'  cath  ri  'r  nàmh, 
Thoir  neart  dhuinn,  furtaich  òirnn  'n  ar  càs. 

2.  Sior-ghlòir  do  Dhia  'n  a  Thriùir  's  'n  a  Aon, 
An  t-Athair,  am  Mac,  's  an  Spiorad  Naomh. 
O  deònaich  dhuinne  'bheatha  shior 

'An  sòlas  nèamh  fad  shaogh'l  gun  chrioch. 

Amen. 


MOIRE  AN  DU-BHROIN. 

I.  Bu  trom  a  bròn, 
Bu  ghoirt  a  leòn, 
Bu  dlìi  na  deòir 
Bho  shìiil  na  h-òigh', 
'S  a  Sàr-Mhac  òg 
'S  an  dòruinn  mhòir, 
'G  a  cheusadh  beò 

'S  i  'g  amharc  air. 

2.  Co  chuala  no  chunna 
Measg  mnatha  na  cruinne, 
Tè  eile  'dh'  fhuiHg 

Do  chruadal-sa,  'Mhuire  ! 
Co  è  a  b'  urra 
Gun  ghuth  dubhach 
'S  gun  shùil  struthach 
Aithris  air? 

3.  Bha  'cridhe  air  a  leòn 
Le  claidheamh  a  bhròin, 
B'  ìir  acaid  dhi  'm  beò 

Gach  cneadh  'bha  'n  a  fheòils', 
'S  e  bho  'chridhe  gu  'dhòrn, 
Bho  'mhullach  gu  'bhròig, 
Gun  eang,  gun  òirleach 
Fallain  dheth. 

4.  'S  e  'mhiadaich  a  cràdh 
'S  a  theannaich  a  spàirn, 
Gur  e  's  ceann-fàth 
Dha  osnaich  's  dha  phàis 
'S  dha  lotan  bàis, 

Am  peacadh  gun  àgh 
A  rinneadh  le  càirdean 
Aineolach. 

5.  A  mhìn  Mhoir-Oigh  ! 

A  bhanrigh  'n  du-bhròin  ! 

■    Le  Magdalen  's  Eòin, 
Thoir  cead  seasamh  dhòmhs' 
Bho  'n  's  ro-mhath  mo  chòir-s' 
'Dhol  fo  d'  mhulad  's  fo  d'  leòn, 
'S  a  shileadh  nan  deòir 
Air  Calbhairi. 

6.  'S  gach  troidh  's  gach  deàrna 
'S  mi  'chuir  àlach ; 

Mo  pheacadh  bàis-se 
An  t-sleagh  a  ràinig 
Cridhe  mo  Shlàn'ir, 
'S  mise  a  shàth  i — 
Fàth  mo  nàire 

'S  m'  aithreachais  ! 

7.  An  crochadh  ri  craoibh 
Tha  cuspair  mo  ghaoil, 

A  chridhe  fosgailt'  le  faoilt, 
'S  a  ghàirdeanan  sgaoilt' 
Gu  m'  f halach  'n  a  thaobh ; 
Sud  ceann-uidh  nan  naomh, 
Tearmunn  's  dachaidh  an  taobh-sa 
'Fhlathanas. 

8.  Crann-ceusaidh  mo  ghràidh, 
Sud  leabhar  an  àigh 

As  an  ionnsuichear  cràbh, 
Umhlachd  gu  làr, 

D 

Umhailteachd  gu  bàs, 
Olc  a  mhathadh  do  chàch, 
'S  priomh-shubhailc  a  ghràidh 
Sior-mhaireannaich. 

9.  Bho  'lotan  bàis 
Leum  fuarain  ghràs, 
Nach  traogh  's  nach  tràigh 
A  chaoidh  nan  tràth — 
A  Mhoire  mo  ghràidh  ! 
Dian  riumsa  bàigh, 
'S  cha  ruith  iad  gun  stà 
Dha  m'  anam-sa. 

10.  A  Mhàthair,  riamh 
A  fhuair  na  dh'  iarr, 
Air  t'  aon-ghin  los' 
Guidh  agus  grios, 
Gu  math  e  ar  fiach, 
'S  gu  leasaich  ar  gniomh, 
'S  gu  meal  sinn  gu  siorruidh 
Flathanas. 

A'CHARRANTACHD. 

1.  Tha  'charrantachd  càirdeil, 

Tha  i  bàigheil  ri  gach  neach, 
Bheir  i  mathanas  dha  'r  nàimhdean^ 

'S  cha  'n  iarr  i  'chall  no  'chreach. 
Bheir  i  biadh  do  'n  fheumach, 

Bheir  i  èideadh  do  'n  nochd, 
'S  thèid  i  'choimhead  air  na  tinn, 

'S  thèid  i  thiodhlacadh  nan  corp. 

2.  Tha  'charrantachd  ceutach, 

Tha  i  èifeachdach  le  Dia, 
Cha  'n  innis  i  na  breugan, 

'S  cha  tog  i  eud  's  an  tìr : 
Tha  'charrantachd  luachor ; 

Cha  d'  thoir  i  fuath  do  neach. 
Cha  dian  i  trod  no  tuasaid, 

'S  cha  'n  e  bualadh  'bhios  i  'cleachd. 

3.  Bha  'charrantachd  an  losa 

Tra  thàinig  e  nios  'n  ar  measg 
'S  a  dh'  fhuilig  e  pàis  agus  bàs 

Gu  'r  sàbhaladh  bho  sgrios. 
'S  ged  bhiodh  tu  air  do  ghlùinean 

Ri  ùrnaigh,  traisg  is  dèirc, 
Mar  'eil  a'  charrantachd  unnad 

Is  fuaim  thu  gun  fheum. 

Ged  a  thogadh  tu  tigh  geal 

Le  aol  is  clach  's  gach  seud 
Mar  cuir  thu  dion  air  a  mhuUach, 

Cha-n  'eil  ann  ach  tigh  gun  fheum ; 
Tha  'charrantachd  'cur  dion 

Air  ar  gniomhannan  gu  lèir 
'S  mar  'eil  a*  charrantachd  unnad 

Cha-n  'eil  unnad  ach  tigh  gun  stèidh. 


AM  PEARS'-ANMANNA. 

Criosta  'nochd, 
'Athair  nam  bochd, 
'Cheusadh  gu  goirt 
Fo  bhinn  gach  olc, 
Dion  an  nochd  bho  lùdas  mi, 
A  Huthad  lochd, 
A  rinn  mo  chorp, 

Nach  urrainn  dhomh  nochd  a  chuimhneachadh. 
A  Dhia  na  Fala  fìrinnich 

Na  dìobair  mi  bho  d'  mhuinntireachd 
Cuir  Mìcheil  geal  a  chòmhail  m'  anmanna 
An  nochd  agus  gu  siorruith. 

Amen. 

LAOIDH  SPIORADAIL. 

1.  Gur  muladach  a  tha  mi 

'S  mi  ri  àireamh  sios  mo  lochd ; 
Cha-n  urrainn  mi  'g  a  àicheadh 
Nach  'eil  fàilHnn  ann  am  chorp ; 
Ge  d'  fhuair  mi  'n  creideamh  gràsor 
Chum  mo  shàbhaladh  bho  'n  olc, 
'S  e  dòchas  agus  gràdh 
A  bheireadh  slàinte  do  mo  lot. 

2.  'S  e  creideamh  an  ciad  iarrtas 
'Tha  riatanach  'thoirt  duinn, 
A  thogas  dhinn  na  fiachan 

A  bha  riamh  oirnn  bho  thìis. 
Ar  leam  gur  mòr  na  miarailtean 
'Rinn  Criosta  's  an  lagh  ùr 
Nuair  nitear  clann  do  Dhia  dhinn 
Leis  na  briathran  's  leis  a'  bhùrn. 

3.  Tha  dòchas  air  a  dheigh  sin — 
Gniomh  a  dh-fheumas  a  bhith  ann, 
'Toirt  misnich  do  na  creutairean 
Los  nach  gèill  iad  anns  gach  àm. 
Ma  thuiteas  sinn  's  an  eucoir 
Feumar  èirigh  aisd  'air  ball 

Le  aithreachas  's  le  èisdeachd 
'Dianamh  rèit'  air  son  a  chall. 

4-  Tha  gràdh  'n  a  shnbhailc  phrìseil : — 
Bha  air  inn?e  dhuinn  bho  chian 
Mar  ghlèidh  am  fàidh  fìrinneach 
Le  dìchioll  air  an  t-sHabh, 
Le  traisg  agus  le  ùrnaigh 
Fhuair  e  'n  cùmhnant  sin  bho  Dhia- 
An  lagh  air  clàr  nach  dìobair 
Mar  a  sgrìobh  E  fhèin  le  'mhiar. 

5.  'S  e  gaol  do  Dhia  's  d'  ar  nàbuidh 
Suim  nam  fàintean  sin  gu  lèir ; 
Ma  ghlèidheas  sinn  na  dhà  sin 
Cumar  càch  leinn  air  an  rèir : — 
Na  reachdan  sin  cho  cruaidh  oirnn 
Air  son  ar  buannachd  fhèin, 

'S  gun  aithnichear  am  buadhannan 
'N  ar  gluasad  anns  gach  ceum. 

6.  Feumaidh  sinn  na  reachdan  sin 
A  chleachdadh  anns  gach  càs, 

Is  bheir  iad  oirnn  gun  seachainn  sin 
Na  seachd  chinn-pheacaidh  bhàis  : 
Tha  struthain  dhiubh  gu  Honor 
*G  ar  dian-ruith  anns  gach  àit' 
Ag  èirigh  suas  'n  ar  togradh 
Bho  na  tobraichean  'iha  làn. 

7.  Tha  peacadh  tròm  an  uabhair 
'N  a  rud  uamhasach  ann  fhein, 

A  chuireas  oiUt  's  gach  uair  orm 

'N  uair  a  smuainicheas  mi  e  : 

'S  i  'chiont  anns  an  robh  Lucifer 

*N  uair  a  sgiìirsadh  e  gu  pèin, 

'S  a  thilgeadh  do  'n  toll  thruaiUidh  e 

Gun  iochd  gun  truas  mu  'dhèighinn. 

8.  B'  aingeal  àrd  air  nèamh  e 

'S  thug  e  greis  'an  èibhneas  shuas, 
Is  deòmhan  dubh  an  dràsd'  e, 
Slabhruidh  phràisich  air  gu  cruaidh, 
Bho  'n  dhiteadh  leis  an  Ard-Righ  e 
Gur  daor  a  phàigh  e  'dhuais, 
Gur  cunnart  mòr  do  chàch  e 
'S  e  'n  a  nàmhaid  aig  an  t-sluagh. 

9.  Nach  smaoinich  sibh  a  Chriostuidhean 
Mar  'dh'  fhiachadh  ris  's  an  àm, 

Mar  dh'  ìslich  ceartas  Dhia  e 

Dh-ionnsuidh  pèin  gun  chrioch  gun  cheann, 

E  fhèin  agus  a  rèiseamaid 

Le  chèile  'sgiùrsadh  ann, 

Na  lasraichean  gu  dian-loisgeach 

Romh  'shròin  's  romh  'bhial  'n  an  steall. 

10.  Tha  'n  sannt  'n  a  dhubhailc  honor 
'S  e  air  siolachadh  'n  ar  measg, — 
Ar  cridheachan  a'  miannachadh 
Air  sgitheach  giar  nan  dris. 

Eadar  reachd  an  lompaire 

'S  an  neach  a's  isle  meas 

Tha  pàirt  dheth  ann  ma  dh-innsear  e 

Fos  n-iosal  no  le  fios. 

11.  'S  e  gaol  an  òir  's  an  airgid 
Còmhdach  dearbhte  air  an  t-sannt. 
Bithidh  daonnan  murt  is  marbhadh 
Air  an  ainmeachadh  'n  a  gheall. 
Bithidh  slaoightearachd  is  ccalgaireachd 
Mu  bhargannan  ar  cainnt, 

Is  mòran  de  dhroch  innleachdan 
'G  a  sgriobhadh  leis  a'  pheann. 

12.  Ge  d'  gheibheadh  sinn  de  stòras 
Na  tha  'dh-òr  'am  meinn  nan  creag, 
Cha  riaraicheadh  e  còmhla  sinn 
Na  's  mò  na  ni  rud  beag ; 

Cha-n  'eil  feum  's  a  chothrom  sin 
Ach  dolaidh  agus  bleid ; 
'S  e  'dh-fhàgadh  saibhir  sona  sinn 
'Bhith  toihchte  le  'r  staid. 

13.  Nach  sgreataidh  staid  na  neoghlaine 
Ann  an  seòmraichean  an  uilc ; 

Na  soithichean  a  dh'  òrduicheadh 
'Bhith  glan  mar  òr  gun  dus, 
'Nuair  nìtear  iad  'n  an  gràineileachd 
Na  's  tràilleile  n'  a  mhuc 

Fo  chuibhrich  aig  an  aibhistear 

'G  an  tàladh  dh'  ionnsuidh  'n  t-sluic. 

14.  Tha  'm  peacadh  sin  cho  biastail 
Bho  'n  chiad  là  gus  an  diugh, 

'S  gun  'ghearradh  às  gu  Honor  iad 
'An  dianadas  an  cluich  : 
Ceann-aobhair  sgrios  an  t-saoghail 
'Nuair  a  thaom  a  nuas  an  tuil : 
'S  a  chaiUeadh  sluaigh  an  talmhuinn 
Eadar  anmannan  is  chuirp. 

15.  Mo  chomhairle  do  'n  òigridh 
lad  a  thòiseachadh  às  ùr, 
Fuath  'thoirt  d'  an  gòraiche 

'S  an  dò-bheairt  'chur  air  chìil, 
An  teine  beag  'lha  laist'  unnta 
'Chur  às  mu  'n  dian  e  smùid  : 
'S  ann  'dh-fheumas  iad  a  sheachnacih 
'S  nach  'eil  peacadh  ann  a's  mò. 

16.  Tha  'gheòcaireachd  'n  a  h-eallach 
Air  an  fhear  dha  'n  airidh  'n  t-ainm, 
Is  tàmailteach  an  alla 

'Bhios  ri  aithris  air  a  lorg, 

Bheir  iad  strian  dha  'n  coluinnean 

Mar  choin  a  bhios  air  cairbh: — 

Aoradh  'tha  mi-shona 

'Bhith  'toirt  toileachadh  dha  'm  bolg. 

ly.  Tha'n  craos  'n  a  aobhar  cianalais 
Do  'n  dream  'tha  honor  ris, 
'Bhith  'g  òl  na  tha  mi-riatanach, 
A'  call  an  ciall  gun  fhios. 
Na  's  mios'  na  brìiid  an  òtraich 
Do  na  dh'  òrduicheadh  'bhith  'dhith. 
'S  e  'n  craos  agus  a'  gheòcaireachd 
An  còrr  de  bhiadh  no  dhibh. 

i8.  'Sfhada  bho  na  chuala  sinn 
Co  bhuaithe  'chinn  an  fhearg, 
Aimhreit  agus  tuasaid 
Agus  bualadh  cruaidh  nan  arm. 
Am  fear  a  bhios  an  uachdar  dhiubh 
'S  e  'choisneas  buaidh  is  ainm, 
Biihidh  moit  air  agus  gàirdeachas 
Ma  dh'  fhàsj  e  'nàbuidh  marbh. 

1 9.  Ch'a-n  aobhar  moit  no  gàirdeachais 
Do  bhràthair  fhàgail  ciùrrt' 

Gun  fhios  mu  'n  tig  am  màireach 
Nach  caiU  an  làmh  a  lìis. 
Ged  bhitheadh  e  cho  làidir 
'S  a  bha  Samson  'n  àirde  'chhù 
Cha  treasa  romh  na  bhàs  e 
Na  bhiodh  pàisde  bàth  gun  tùr. 

20.  'Se  miar  de  'n  chaothach  iarguinneach 
Gun  chiall  a  tha  's  an  fheirg, 

An  fhuil  a'  goil  mar  fhiabhrus 
A'  sior-mhiadachadh  a  beirm  : 
Na  theirear  leis  a  mhiothlachd  sin 
Gur  briagan  agus  ceilg  : 
Cha-n  èisdear  facal  riaghailteach 
Gus  an  siothlaidh  e  gu  soirbh. 

2  1.  Tha  'm  farmad  air  a  clironachadh, 
Gur  dona  an  ti  nach  creid, 
Tharmuich  e  bho  'n  donas — 
Mac  nam  molluchd  'rinn  a'  bhleid  : 
Is  tràth  a  ghabh  e  'n  cothrom 
Air  a'  chomunn  'bha  cho  beag, 
An  ciad  bhràthair  'bha  onarach 
Gun  'ghonadh  e  gun  chead. 

2  2.   Bha  'fhuil  ag  èigheach  diìigbaltais 
Gu  dlùth  am  measg  nan  nial, 
Am  murtair  fhèin  fo  chùram 
Is  e  'call  a  lùis  le  fiamh 
Ag  iarraidh  àite  falaich 
'An  dùil  nach  amaiseadh  e  Dia ; 
Cha  do  smaoinich  e  air  aithreachas 
Ach  aithris  nam  fior  bhriag. 

23.  Tha  mòran  sluaigh  fo  cheannsachadh 
Air  slabhruidh  aig  an  leisg, 
Nach  oibrich  tùs  an  tsamhraidh 
Ann  an  àm  an  lùis  's  an  treis', 

Cha-n  'eil  iad  'gabhail  sàmhlaidh 
De  sheangain  chàm  nam  preas — 
'N  uair  thig  fuachd  a'  gheamhraidh 
Cha  tig  ganntar  orra  'feasd'. 

24.  Tha  'n  t-àm  agaibh  'bhith  dìchiollach 
Gun  dad  dhe  'r  tim  a  chall 

A'  saothrachadh  gu  dìleas 

Chum  na  crìch'  dha  'm  beil  ur  geall : 

Ar  dianadas  'g  a  sgrìobhadh 

Anns  an  rìoghachd  a  tha  thall, 

Ar  gniomhannan  's  ar  smaointeannan 

'S  gach  facal  faoin  dhe  'r  cainnt. 

25.  Ma  tha  sibh  fhathasd  dìomhanach 
Gur  tìm  dhuibh  tighinn  gu  feum, 
Saighdearachd  a  dhianamh 

Anns  a'  chogadh  dhian  nach  trèig'. 
A'  gleac  ris  na  trì  rìghrean 
'Tha  'g  ur  cìosnachadh  le  streup 
An  saoghal  is  an  t-aibhistear 
'S  anamiannan  gnànnd'  ur  creubh. 

26.  A  chraobh  nach  tilg  a  blàth  dhith 
Cha  ghlèidli  gàirneilear  'n  a  lios, 
Is  gearrar  às  an  làraich  i 

Bho  na  dh'  fhàiHnnich  a  meas. 
Tilgear  anns  an  ùrnais  i 
Le  diùghaltas  gun  iochd 

Gus  an  dianar  gual  dhith 
Ann  an  lasair  bhuan  an  sgrios. 

27.  Is  cruaidh  an  sgeul  'th'  air  innse  dhuinn, 
Gu  cinnteach  's  fìrinn  e, 

Mu  'n  t-sluagh  a  thèid  a  dhìteadh 

Gu  sìorruchd  bhuan  na  pèin'; 

Mar  chruinnicheas  na  buanaichean 

Am  bàrr  'n  a  sguaban  rèidh 

Bithidh  àireamh  beag  nan  Criostuidhnean 

Mar  dhiasan  às  an  dèigh. 

28.  Tha  sòlas  anns  na  flathas 

A'  bhith  'n  làthair  cathair  Dhè ; 

Cha  do  thomhais  aon  neach  fhathasd  e 

'Tha  'labhairt  às  a  bheul : 

Cha-n  fhaca  sìiil  's  cha  chuala  cluais, 

'S  cha  do  smaointich  neach  fo  'n  ghrèin 

A  mhiad  's  a  th'  aig  ar  Slànuighear 

Mu  mhuinntir  ghràdhach  fhèin. 

29.  Tha  buaidhean  an  Dia  fhiughantaich 
Gun  tùs,  gun  chrioch,  gun  cheann; 

Gur  lèir  dhomh  air  gach  taobh  dhomh  iad 
Ged  bhitheadh  mo  shùilean  dàll. 
Tha  *ghniomhannan  mar  leabhar 
'Bhiodh  mu  'm  chomhair  ann  am  làimh, 
'S  ged  'thionndainn  mìle  duilleag 
Chi  mi  tuilleadh  's  an  taobh  thall. 

NA  FAINTEAN. 


'S  e  deich  a's  àireamh 
Do  na  fàintean 
'Sgriobhadh  air  clàraibh 
Le  Dia  nan  gràsan 
'S  a  thugadh  do  Mhaois  anns  an  fhàsach. 

j .  Aoradh  thoir  do  dh-aon  Dia  eudmhor. 

2.  Na  gabh  'ainm  an  uair  nach  fheudar. 

3.  Cum  an  Dòmhnach  's  gach  là'  fèiUe. 

4.  Striochd  dha  d'  pbàrantan  's  ihoir  spèis  dhaibh. 

5.  Na  dian  marbhadh  na  peacadh  feirge, 

6.  Smaoin,  no  briathar,  no  gniomh  mi-bheusach. 

7.  Na  dian  goid,  na  braid,  no  meirle. 

8.  Faic  nach  tog  thu  fianuis  bhrèige. 

9.  Na  miannaich  bho  fhear  eile  'chèile, 
10.  Na  sanntaich  dhut  a  thigh  no  'fheudail. 


SMAOINTEAN  AIR  A'  BHAS. 

I.  Mo  Dhia,  mo  Chruthadair,  's  mo  Shlan'ear, 
Eisd  le  iochd  is  bàigh  n  m'  ùrnaigh, 
Is  buihch  orm  do  ghr.isan  slàinteil, 
'G  uair  a'  bhàis  a  thoirt  fo  m'  shìiilean ; 

A  chum  's  gun  tuig  mi  miad  a  ghàbhaidh, 
Is  a  chràidh,  a  bhios  'g  am  chiùrradh. 
'N  uair  nach  bi  mo  dhùil  ri  slàinte, 
Ach  mo  charadh  fo  na  bùird  fhuar  ! 

2.  O  's  tur  neo-chinnteach  dhònihs'  an  t-àm  sin 
Anns  an  tig  am  bàs  (gun  m'  fhaighneachd) 
'N  ann  aig  mo  dhachaidh  fhèin  ?  no  c'  àite  ? 
'N  ann  's  an  là?  no  anns  an  oidhche  ? 

Am  bith  e  sgiorrail  dhomh?  no  nadarr'? 
Neo  am  faigh  mi  dàii  gu  m'  fhaoisid  ? 
Cha-n  fhios  domh  cuin  no  dè  *n  t-àite, 
Ach  gun  tig  e  'n  trà  nach  sacil  mi. 

3.  Ochòin  gu  dè  a  dh'  èireadh  dhòmhsa 
[Agus  cleoc  a'  Pheacaidh-Bhàis  orm] 

Nan  reachadh  fios  'chur  thun  a'  Mhòid  orm, 
Mar  chaidh  oigridh  cho  math  slàini'  rium  ? 
Och  !  bhi'nn  'g  am  riasladh  ann  an  dòruinn 
Shiorruith  Ifrinn,  comhl'  ri  Sàtan  ! 
Ach  taing  do  Dhia  airson  a  thròcair, 
Cliìi  is  glòir  Dha,  chuir  e  dàil  ann. 

4.  Ged  tha  mi  'creidsinn  anns  an  fhìrinn 

'S  ann  tha  m'  inntinn  bhaoth  aig  siochaint, 
Ceart  mar  gu  'm  bithinn  uile  chinnteach 
As  an  tim  's  an  tig  a  chrìoch  orm ; 
Is  mar  gu  'm  biodh  mo  chor'chean  sgribhte 
Air  ard-Righeachd  's  am  beil  Criosta 

'Fiachainn  glòir'  dha  chàirdean  dìleas, 
Nach  do  dhrìiigh  air  inntinn  Criostaidh  ? 

Tha,  'nis,  mi  'faicinn  mo  chaomh  chàirdean, 
('S  iad  gu  cràiteach,  truagh  mu  'm  dheighinn) 
A'  sileadh  dhiar  is  iad  ag  ràdhainn — 
Och  !  *s  e  'm  bàs  e  !  chaoidh  cha-n  èirich  ! 
Is  fheudar  fios  a  chur,  gun  dàil,  air 
Fear  mo  ghraidh,  an  t-Athair-Eisdeachd, 
Los  gu  'm  taigh  e  'n  Ola-bhàis  gu 
Shghe  Phàrais  a'  bhi  rèidh  dha. 


'&' 


6.  Ach  theagamh  nach  bith  'n  gaol  an  Sagart 
Anns  a'  bhaile  aig  an  uair  sin ; 

Theid  fios  a  rithist  air,  le  cabhaig, 
E  gu  grad  a  thigh'n  g*  am  fhuasgladh, 
Ma  dh-f  haoidt'  nuair  thig  nach  bith  agam 
Purp,  no  aithne,  is  nach  luaidh  mi — 
A  Dhia,  dian  tròcair  nis  air  m'  anam, 
Is  na  d'  asgail  faigheam  suaibhneas. 

7.  'S  gu  dè  bharail  a  bhios  agam 
Air  gach  aimideachd  is  gòraich  ? 
Is  air  gach  cridhealas  is  aighir, 

'S  an  robh  baileach  m'  uile  shòlais  ? 

Is  dorra  'nis  iad  na  mo  ghalair 

'Fàgail  m'  aigne  tur  neo-stòlda, 

A  thaobh  gun  'chuir  mi  cìil  (mo  mhasladh) 

Ri  guth  Athair  naomh  na  glòire ! 

8.  'S  ann  tha  'm  furban  truagh  air  m*  inntinn, 
Nach  gabh  ìnnse  'chaoidh  le  briathran — 
Tha  ifrinn  fosgaihe  gu  h-iseal 

'S  deomhain  mhilUeach  dhubh  'g  am  iathadh 

Is  iad  a'  cograich,  "  tha  thu  dìte — 

Sò  an  uair  's  na  dhiobair  Dia  thu, 

A  chionn  nach  robh  thu  dhasan  dìleas 

'S  e  do  bhinn  a'  bhi  'g  ad  phianadh." 

9.  Ach  's  ann  tha  m'  aingeil  rium  ag  'ràdhainn, 
Na  toir  cluas  do  Shàtan  briagach, 

Ach  cuimhnich  fulangas  do  Shlàn-fhear, 
Leis  na  phàigheadh  do  chuid  fhiachan, 
Is  air  a'  bhòid  'thug  Dia  nach  b'  àiU  leis 
Bàs  a'  pheacaich,  ghràineil,  iargalt, 
Ach  tilleadh  ris  's  gu  'm  biodh  e  sàbhailt, 
Ann  an  àros  nèamh  gu  siorruith  ! 

10.  A  Thrianaid  shiorruith  naomh  na  mòrachd 
Dian-sa  tròcair  orm  's  an  àm  sin, 
A  mhàthair  Dhia,  'bha  riamh  a  'd  Oigh, 
Cuir  air  fògradh  bhuam  mo  nàmhaid, 
Is  gleidh  dhomh  misneach  agus  dòchas, 
As  an  Fhuil  a  dhòirt  mo  Shlàn-fhear 
'S  an  deis  mo  sheasamh  aig  a  mhod,  O, 
Thoir  mi  leat  do  Shòlas  Phàrais. 

AN  T-AINGEAL   COIMHIDEACH. 

'Aingeal  naoimh  'chaidh  'chur  a  nuas 

A  Aros  suaibhneach  glòrmhor  Dhè, 

Gus  mo  theasraiginn  's  gach  uair, 

Bho  ghà  'dh,  bho  thruaighe,  is  bho  bheud, 

Stiùir  mo  thriall  air  sHghe  'n  Uain, 

'S  na  treig  mi  m'  buaireadh  no  'n  teinn 

Ach  air  do  m'  Chorp  an  deo  thoirt  suas 

Thoir  mi  le  buaidh  do  Righeachd  Nèamh. 


NAOMH  lOSEPH. 

1.  A  Naoimh  loseph,  'Oide-Chriosta, 
Gabh-sa  cùram  dhiom  is  dion  mi, 
Is  mi  'n  innis  dhorch'  nan  diar  so, 
'Measg  mo  naimhdean,  guineach,  lionor. 

2.  'S  tric  'bha  losa  Criost,  mo  Shlan-fhear, 

Ann  ad  uchd  le  mùirn  'ga  thàladh  ; 
'S  cha  do  dhiùlt  E  riamh  dhut  fàbhar 
Rè  a  chuairt  'an  gleann-a-Bhais  sa. 

3.  'S  cia-mar  ghcibh  thu  bhuaithe  'n  euradh, 
'Nis  's  E  'n  uchd  an  Athair  Nèamhaidh, 
Ann  an  Righeachd  shiorruith  'n  èibhneis 
Agus  tusa,  'luaidh  a'  bhi  fo  sgeith-sa. 

4-  Air  an  aobhar  sin,  na  diobair, 
Mise,  'm  peacach  suarach,  diblidh, 
Seas  aig  uair  mo  bhàis  mi  dìleas 
Los  nach  faigh  mo  naimhdean  cìs  diom. 

5.  Taing  is  moladh,  cliìi  is  gloir  do 

Dhia  nan  dìil,  an  iochd,  's  na  mòrachd, 
'Chionn  gun  d'  roghnaich  E  thus'  loseph, 
Gus  na  peacaich  thruagh  a  chòmhnadh. 


NAOMH  EOIN. 

I.  O  Ostail  àghoir, 

'Fhuair  de  dh-fhàbhar, 
'Bhi  'gad  thàladh 

Dlii  ri. 
Uchd  sonais,  àluinn, 
Naomh  an  t-Slàn-fhear, 

('N  oidhch'  ro  'bhàs) 
Gu  mìiirneach. 
'S  a  chuir  fo  d'  dhion 
A  Mhàthair  dhiadhaidh 
Le  ro-mhiad 

A  rìiin  ort. 
O  's  tu,  a  luaidh, 
A  ghaoil  an  Uain, 
Mo  dhion  ri  uair 
Mo  thùrsa. 

Tha  m'  aigne  'g  èiridh 
Le  mòr  èibhneas, 
'S  mi  gun  èis 

Gun  phràmh  orm, 
Is  gràdh  'g  am  theumadh 
Gu  bhi  rèidh  ri 
Dia,  's  a'  chèin-thir-s' 

Fhàgail — 
An  uair  a  smaoinicheas 
Mi  an  Naomh  sin 
'Bha  cho  caomh 

I.e  m'  Shlàn-fhear, 
A'  bhi  'gam  dhion 
'S  gach  gàbhadh,  's  diachainn, 
Buaireadh,  iarguin, 
'S  ànradh. 

^.  Tha  thù  'an  sòlas, 
Osiail-Oigh, 
'N  làth'r  na  mòrachd 

Siorruith  ; 
Seadh  anns  a  chòisir 
Nèamhaidh,  cheòlbhinn, 
'Seinn  sior  ghlòir 

Do  'n  Trianaid 
Le  caithream  bhinn 
A  leaghadh  cridh' 
Gach  neach  'tha  'n  lir 
Nan  diar  so. 


0- 

Is  tu  mar  reul 
A  baoisgeadh  èibhneas, 
Shuas  fo  sgèith  naoimh 
Chriosta. 

Ach  'm  mìle  trian 

Dhe  d'  bhuaidhean  fiachail 

'BhuiHch  Dia 

Gu  saor  ort, 
A  chaoidh  nan  cian, 
Tha  e  do-dhiante 
Inns'  le  briathran 

Daonda, 
"  Cha  n  fhaca  sùil 
Air  crìdh  cha  d'  dhrìiigh 
Cha  bhreithnich  tùr — 

Cha  smaoinich, 
'S  cha  cbuala  cluas 
A'  ghlòir  do-luaidh, 
A  th  'aig  an  t-sluagh 

Tlìa  'n  aoibhneas. 

Nis',  Eoin,  bho  n'  tha  thu 
'N  inbh  cho  àrd  'an 
Risjheachd  Phàrais 

Shuaibhnich ; 
'S  nach  diìilt  an  Slànfhear 
Dhut  aon  fhàbhar 

Glèidh  fo  làimh-s' 

Bho  thruaigh  mi ; 

'S  mi  'n  am  chreutair 

DibUdh,  feumach, 

Peacach,  creuchdach, 
Suarach, 

'An  gleann  a  bhròin-so 

Cian  air  fogradh, 

'S  mo  luchd  toir 

'G  am  ruagadh. 

6.  O  taing  gu  siorruith, 
'S  cHu  do  'n  Trianaid 
Thaobh  gach  tiodhlac 

Aghar, 
A  fhuair  nii  riamh 
Bho  d'  mhathas  fialaidh 
Ged  nach  b'  fhiach  mi 

Fàbhar ; 
Nis'  bho  n  's  e  Naomh  sin- 
D'  annsachd  ghaolach 
Anns  an  t-saogh'l-s' 

Mo  phàtran, 
O  gleidh  dhomh  'n  solas 
Mi  'bhi  còmhl'  ris 
'Seinn  do  ghloir 

Am  Pàras. 

LAOIDH  DO  'N  OIGH  MHOIRE. 

1.  A  Bhànrigh  ghlòrmhor, 

'Tha  'còmhnuidh  shuas, 
Cha-n  'eil  ach  dòchas 

Ri  fhòlum  bhuat. 
'S  tu  Màthair  na  tròcair, 
Is  friamh  gach  sòlais, 
'S  tu  àros  eòlais 

Le  còir  bho  'n  Uan. 

2.  'S  tu  'n  Reulta  phrìseil, 

A  's  fior  ghlan  snuadh, 
'Tha  'stiùr'  nan  dìobrach 

Air  thir  's  air  chuan  ; 
Am  peacach  dìblidh 
Cha  dian  thu  'dhìbirt, 
Ma  their  e— "  TiU  rium," 

Le  crìdh'  neo-thruaill. 

3.  Cha-n  'eil  ri  fhaighinn 

Do  mhaise  's  d'  aoigh, 
Tha  'ghrian  's  a  ghcalach 

Fo  smal  ri  d'  thaobh, 
'S  do  ghlòir  's  na  Flathas 
Air  deas-laimh  'n  Athar 
*An  drills*  nan  Aingeal 

Le  gathan  gaoil. 

4.  Is  cuan  nach  tràigh  thu 

De  ghràsan  caomh, 

'S  i  'n  fhialachd  d'  àbhuist 

'S  tu  bàigheil,  faoil : 
'S  e  toil  an  t-Slàn'ir 
Gach  beannachd  's  fàbhar 
'Thoirt  duinn  romh  d'  làimh-sa, 

A  Mhàthair  ghaoil ! 

Riamh  peacadh  Eubha 
Cha  d'  reub  thu,  'luaidh ! 

Cha  fhreagradh  beud 

'Bhith  air  Reul  na  Stuaim, 

O  's  tusa  Cèile 

Ard-righ  gach  creutair 

Is  Màthair  eubhachdach 
'N  Dè  bhith-bhuain ! 

Tha  'Chòisir  ghlòrmhor 

Le  còmh-stri  naoimh, 
Fiach  co  dhuibh  's  bòich' 

'Sheinneas  ceòl  is  laoidh  'n 
Dhuts'  Oigh  na  mòrachd 
Nam  buaidhean  òrdhearc, 
'S  tu  'snàmh  'an  sòlas 

'S  an  glòir  mnr-aon  ! 

O  's  buidhe  dhasan 

'Bheir  gràdh  dhut  òg 
'S  bhios  gach  là  'cur 

Air  àird  do  ghlòir' ; 

Ged  thig  air  Sàtan 
'Chur  peacaidh  bhàis  air, 
Bidh  e  mar  stàilHnn — 
Cha  tàrr  air  còir  ! 

8.  O  !  Pheacaich  thàireil 

Na  caill  do  dhìiil 
Ach  bi  bho  'n  àni  so 

Fo  chràdh  ri  tùrs' 
Mu  d'  chiontan  gràineil ; 
Is  iarr  do  Mhàthair, 
'S  gheibh  i  dhut  gràsan 

A  shàbh'las  tu  ! 

9.  Ma  bhios  cion  slàint'  ort, 

No  pràmh,  no  dìth, 
Na  trèig  do  Mhàthair 

Ach  tàlaidh  ri' ; 
'S  chinnt  's  gur  bàs  dhut 
Gum  meal  thu  Pàras 
'N  deigh  'n  saoghl'sa  fhàgail 

Le  bàs  'an  sìth. 

10.  Ma  bhios  ort  cùram 

Mud'  chùisean  saogh'lt', 
O  iarr  a  h-ùrnaigh 

'S  gheibh  thu  faoch'. 
*S  mar  faigh  thu  'n  tùs  e 
Lean  le  dùrachd 

S  ni  i  do  stiùireadh 
Air  cùrs'  nan  Naomh. 

11.  Oir  riamh  cha  chualas 

Gun  d'fhuair  e  'dhiìilt' 
Aon  neach  'am  buaireadh 

No  'n  truaighe  ciùrrt', 
A  dh'iarr  oirr'  fuasgladh, 
Le  cridhe  gun  luasgan, 
'S  le  beachd  neo-ghluas-'dach 

'Bhi  buan  'n  a  rùn. 

12.  Na  toir  gu  bràcha 

Do  ghràdh  'dh-aon  ni 
Tha'n  gleann  a  bhàis  so, 

A  tha  's  nach  bi ; 
Ach  taisg  is  àraich 
Do  ghaol  dha  d'  Shlànfhear, 
'S  dha  'Oigh  Mhàthair 

'Tha  'tàmh  'n  a  dhrils'. 

13.  'S  bho  n'  chuir  mi  dhuibhse 

Mo  rìin  an  cèill 
'S  bho  n'  dh-inns'  mi  'n  tùs  dhuibh 

Reul-iùil  nam  beus, 
Gun  cuir  mi  dìinadh 
Air  leis  an  ùrnaigh 
A  Mhoire  tionndaidh  mi 

Dh-ionnsaidh  Dè. 

EACHDRAIDH    CHRIOSTA. 

1.  Chuir  an  t-Athair  'Aona-Mhac 

A  nuas  gu  'r  sàbhaladh  bho  dholaidn. 
Ghabh  e  iiàdar  a  pheacaich — 
Anam  daonda  agus  coluinn. 

2.  Ghineadh  leis  an  Spiorad  Naomh  e, 

'S  Moire  bheannaichte  a  mhàthair. 
'S  ged  a  ghabh  e  nàdar  daonda 
Lean  e  'n  a  Dhia  mar  'bha. 

3.  Rugadh  e  air  oidhche  NoUaig ; 

*S  mòr  am  fuachd  a  fhuair  a  choluinn 
'S  e  'n  a  shineadh  anns  an  fhrasaich 
Gun  'n  a  chòmhail  ach  damh  is  asail. 

4.  Thàinig  buachaillean  g'  a  fhaicinn ; 

'S  rìghrean,  dha  'm  bu  chian  an  t-astar, 
A  thairgse  mirr  is  tùis  is  òr  dha — 
Sagart  agus  righ  na  mòrachd. 

5.  Dh'  fhuiHg  e  a  thimchioll-ghearradh 

'S  gum  b'  e  'thoil  gach  fàint'  a  leantuinn. 
Thairgeadh  e  le  'mhàthair  's  an  teampull 
'S  rinneadh  fàisneachd  dha  le  sean-duin'. 

6.  Ach  cha  b'  fhada  thun  am  b'  fheiidar 

Triall  air  chabhaig  thun  na  h-Eiphit 
Fo  chùram  a  mhàthar  's  a  cèile 

'Sheachnadh  cosgairt'  a  rinn  Hèrod. 

7.  'N  uair  a  thill  e  bho  dhìithaich  aineil 

'S  ann'gu  Nasareth  a  ghabh  e 
A  chothachadh  le  saothair  a  lamhan 
An  taighe  anns  an  robh  e  'fantuinn. 

8.  Uair  dha  'n  deach  iad  thun  an  teampuill 

Dh'  ionndrainn  iad  bhuap'  e  'tilleadh, 
'S  mu  'n  d'  fhuaradh  e  'am  measg  nan  ollamh 
Chaitheadh  trì  latha  'g  a  shireadh. 

9.  Eachdraidh  eile  cha-n  'eil  againn 

Mu  na  bUadhnachan  'chaidh  seachad 
Mu  'n  do  dhealaich  e  ri  'dhachaidh 
'Theagasg  sàbhaladh  do  'n  pheacach, 

10.    Ach  mu  'n  bhuaireadh  anns  an  fhàsach 
Anjdeis  dha  'bhi  'trasgadh  carghuis 
'N  uair  a  dh'  fhiachadh  ris  le  Sàtan 
Le  craos,  le  sannt,  's  le  àrdan. 


II. 


Rinn  e  iomadach  miarailt 

Bho  thionndaidh  e  'n  t-uisge  gu  fion  daibh. 
Thug  e  fuasgladh  do  phiantaich 

Anns  gach  easlaint  'bha  'g  am  fìachuinn. 

12.  Fhuair  iia  bacaich  comas  coiseachd, 

Fhuair  na  bodhair  air  ais  an  claisteachd, 
Fhuair  na  doill  an  sìiilean  fhosgladh, 
Dh'  f  huasgail  e  teanga  nan  tosdach. 

13.  An  tè  a  bhean  do  fhaitheam  èididh 

Fhuair  i  leigheas  as  a  h-euslain. 
Cha  robh  luibhre,  cha  robh  teasach 
Nach  robh  Mac  na  h-òighe  'leasach'. 

14.  ladsa  'bha  fo  chuing  an  nàmhaid 

Dh'  fhuasgail  e  an  iall  'g  an  ceangal : 
'S  ghairm  na  mairbh  as  a  chlachan 
'S  thill  e  iad  'n  an  slàinte  dhachaidh. 

15.  Thug  e  tri  bhadhna  'teagasg 

'S  a'  stèidheach'  gu  domhain  na  h-Eaglais', 
A  thog  e  air  a  charraig  Peadair, 
'S  gheall  e  i  'bhith  ann  am  feasda. 

16.  'S  e  Peadair  'fear  a  b'  àird  's  a  chòmhlan, 

'Fhuair  an  t-urram  a  bha  sònraicht' — 
'Bhi  'n  cuideachd  Mhic  Dè  an  còmhnuidh 
'G  ionnsuchadh  ghocais  'n  a  chòmhradh. 

17.  Dà-fhear-diag  a  bh'  ann  gu  lèir  dhiubh — 

Peadair,  agus  Eoin,  is  Seumas, 
Anndrais,  is  Bartolomèus, 
Matu,  Tòmas,  is  Tadèus, 

i8.    Philip,  's  Seumas  mac  Alphèis, 
Mar-ri  Sìmon  Cananèach, 
Agus  lùdas, — fear  na  h-euc'rach — 
'Bhrath  Mac  Dè  le  pòg  na  ceilge. 

19.  'S  a  thurus  a  'bhith  'tighinn  gu  crioch 

Thàinig  Criost  le  'dhà-fhear-diag 
Chumail  Càsga  'rèir  na  riaghailt' 
'Dh'  fhàgadh  ann  le  Maois  'o  chian. 

20.  Thàinig  iad  còmhla  gu  Sàlem, 

'S  bu  dian  a  bha  'n  sluagh  'g  am  fàilteach'- 
Slatan  de  'n  phailm  'n  an  dearnaibh, 
'Seinn  fàilte  do  Mhac  Righ  Dàibhidh. 

21.  Chruinnich  Criost  's  na  h-Ostail  ghaolach 

Mu  'n  bhòrd  air  oidhch'  Dhirdaoine : 
Bheannaich  e  'n  t-aran  's  am  fion, 
Is  labhair  e  na  briathran  naomha : 

22.  "  'S  e  so  nio  chorp-sa,"  os  ar  Slàn'ear, 

'S  cha  b'  e  aran  a  bh'  ann  tuiUeadh : 
'*  'S  i  so  cailis  m'  Fhuil-se  'dhortar," 
'S  riaraich  e  a  chuideachd  uile. 

23.  Thriall  e  thun  an  lios,  mar  'chleachd  e; 

Dh'  iarr  e  'n  triùir  a  bhith  'n  am  faicill : 
Ach  cha  b'  fhada  rinn  iad  caithris 
A  dh-aindeoin  na  dùrachd  a  bh'  aca. 


! 

24«    'S  e  Mac  na  h-òighe  'bha  brònach, 

Dh'  fhuilig  a  chridhe  trom-dhòruinn, 
Am  fallus  dearg  dheth  'dòrtadh 
'S  a  choluinn  le  fuil  a'  lòchradh. 

25.  Dh'  eubh  e  air  Athair  'n  a  èiginn  : 

'*Seachainn  ormsa  'chaihs  pèin-sa, 
"  Ach  òlar  leam  i  air  a  seirbhead 

"  A  riarachadh  do  thoil  ma  's  fheudar." 

26.  Chuireadh  a  nuas  as  na  h-àrdaibh 

Aingeal  gu  cobhair  an  t-Slàn'ir ; 
'S  'n  uair  fhuair  e  seachad  na  spàirnean 
Dh'  èirich  gu  triall  'o  n  ghàradh, 

27.  Ach  chunnacas  daoine  le  armaibh, 

'S  'n  an  lamhan  bha  leois  a'  dealradh  ; 
Air  an  ceann  bha  'n  t-ostal  cealgach 
A  bhuaireadh  le  sannt  an  airgid. 

28.  Gun  robh  d'  uair  a  nis'  air  tighinn 

Dh'  fhalbh  thu,  losa,  leis  a  bhuidhinn, 
Cha  d*  rinn  thu  gearain  no  bruidhinn 

A  dh-aindeoin  's  na  bha  'thàir'  'g  ad  ruìghinn. 

29.  Chaidh  iad  leat  gu  ruig  cùirt  Chaiphais; 

Chualas  leat  an  f  hianuis  bhrèige ; 
Chuir  e  faobhar  'nad  chridh'  'bha  cràiteach — 
'G  èisdeachd  Pheadair  fhèin  'g  ad  àicheadh. 

30.  Ge  do  fhuaradh  thu  gun  choire 

'Liuthad  briag  a  bha  'n  ad  aghaidh 
Cead  cha  d'  fhuair  thu  as  a  choinneamh 
Ach  masladh  agus  tàir  'gun  ghainne. 

31.  Bhualadh  dòrn  air  Dia  na  naomhachd, 

Chaith  iad  smugaidean  'n  a  aodann, 
Ghuidh  iad  bàs  dha,  's  iad  'g  a  shlaodadh 
Gu  Pilat  am  britheamh  claonach. 

32.  *'  Co  dhe  'n  dithis  a  leigear  as  dhuibh  ? 

"  An  gabh  sibh  losa  neo  Barabbas?" 
Is  'fhios  ro-mhath  gur  ann  tre  f iiarmad 
'Thàirneadh  Criosta  thun  na  cathrach. 

33.  Dh'  eubh  iad  còmhla  'murtair  'fhuasgladh 

Is  los'  ar  Tighearna  a  thoirt  suas  dhaibh 
Los  gun  ceusta  leo  gu  luath  e ; 

'S  ghèiU  an  t-uachdran  's  a  bhruaidlean. 

34.  An  deis  do  chohiinn  a  'rùsgadh 

'S  a  sthracadh  bho  rhèile  le  sgiìirsan 
'Am  fochaid  lùbadh  glùn  dhut, 

'S  dh'  fhigheadh  òhc  'n  dreighinn  crìin  dhut. 

35.  Dhinneadh  mu  d'  bhathnis  teann  e, 

'S  bhuaileadh  le  ciiilc  nui  'n  cheann  thu, 
Chaith  iad  seile  bhrt  un  mu  d'  lcth-cheann 
'Fiachuinn  gach  mi-mliodh  'bu  deise. 

;^6.    Chuir  iad  umad  cleòca  sgàrlaid, 

'S  gum  b'  i  sin  an  deis'  'bu  nàraich' ; 
'S  los  thu  dh-fhaotuinn  barrachd  tàmailt' 

Uh'  eubh  iad:  "  'Righ  nan  lùdhach  !  Failt'  ort !" 

37.  Thogadh  a  chroich  air  do  ghuaillean, 

'S  a  Rìgh  !  bu  chianail  a  h-uallach : 
'S  mu  'n  d'  fhuair  thu  'Chalbhari  suas  i 

Ciia  b'  ioghnadh  thu  'thuiteam  'an  tuaineal. 

38.  Shàthadh  saighead  'n  ad  chridhe 

'Coinneachadh  Moir'  air  an  t-shghe. 
Bu  bhrònach  ur  cor  'n  ur  dithis, 
Bu  trom  air  ur  gruaidh  an  snidhe. 

39.  Bhuail  iad  tàirnean  ann  ad  lamhan 

'Stracadh  fhèith  is  alt  is  chnamhan ; 
Chladhaich  iad  'n  a  dhèigh  do  thraidhean, 
'S  dh'  fhuaigh  iad  ris  an  fhiodh  do  choluinn. 

40.  Thogadh  air  a  bhonn  am  fiodh — 

Uan  nan  gràsan  air  a  shiios, 
Uan  na  h-ìobain'  ìiire, 

'Bha  ri  'r  sàbhaladh  bho  sgrios. 

41.  Bha  cuideachd  do  ghaoil  mu  'bhonn — 

Magdalen  is  d'  Ostal  Eoin, 
Is  Moire,  dha  'n  robh  'n  cridhe  trom, 
'Glacadh  seanchas  do  bheòil. 

F 

42.  Fhuaìr  thu  'n  donbhlas  ri  'òl — 

Ceudfath  cha  robh  saor  bho  thàir ; 
Bhodhradh  do  chlaistneachd  leis  a  ghlòir 
'S  a  bhlasbheunm  'bh  'ann  am  beul  na  gràisg'. 

43.  Roinn  iad  eatorra  d'  èideadh 

Tilgeil  chrann  air  a  sgàth 
Los  gun  dearbhte  gun  bhrèig 
Na  labhradh  'o  chèin  le  fàidh. 

44.  Os  do  chionn  bha  tiodal  sgrìobhte 

'N  cainnt  na  dùthch',  na  Ròimh',  's  na  Grèige : — 
"  'S  e  so  losa,  Righ  nan  lùdhach  " 

'Cur  air  shìiil  daibh  fàth  do  cheusaidh. 

45.  Chrochadh  meirleach  air  gach  laimh  dhiot : 

Fear  dhiubh  ghabh  thu  'stigh  dha  d'  chàirdeas  ; 
Thug  thu  mathanas  anns  na  rinn  e, 
Gheall  thu  sonas  buan  dha  'm  Pàras. 

46.  Dh'  fhalaich  a  ghrian  a  h-aodann, 

Thàinig  dorchadas  air  an  t-saoghal 
Bho  'n  t-siathamh  uair  gu  ruig  an  naoitheamh, 
'S  chualas  am  Fear-Ceusta  'glaodhaich  : 

47.  "  Eh  lamma  sabbachthani  ?" 

"  A  Dhia,  am  beil  thu  'dol  g'  am  fhàgail  ?  " 
Bha  guin  a  bhàis  'n  a  chridh'  'g  a  shàthadh 
'S  anam  'gleac  ri  cruas  na  spàirne. 

48.  Chrom  do  cheann  air  do  bhroilleach, 

Chaill  do  choluinn  a  treòir, 
Cha  d'  rinn  thu  gluasad  na  osnaich 
Bha  thus',  'Mhic  Dè,  gun  'bhi  beò. 

49.  Sthracadh  cùirtein  an  teampuill 

Bho'  bhial  uachdrach  gu  'iochdar ; 
Chaidh  'n  talamh  fhèin  gu  iorghuil — 
Crithean  'g  a  sgàineadh  's  ga  riasladh. 

50.  Dh'  fhosgladh  iomadach  uaigh, 

Mhosguil  na  mairbh  as  an  suain, 
'G  èirigh  bho  na  leacabh  fuar' 

'Cur  fuathais  is  geilt  feadh  shluagh. 

51.  Chaidh  d'  anam  le  luas  nan  dealan 

Cho  luath  's  a  thilg  thu  'n  anail 
A  choimhead  nan  anam  's  a  phrìo-an 
'Bha  'n  dìiil  ri  tighinn  Mhessìa. 

52.  Cha  b'  idir  ifrinn  nam  piantan 

Nach  dioclar  a  theintean  gu  siorruith 
Ach  còmhnuidh  nan  anmannan  diadhaidh 
'Bha  'feitheamh  ri  tighinn  an  l'ighearna. 

53.  Ach  mu  'n  d'  fhuasgladh  'o  'n  chroich  thu 

Dh'  f  huihg  thu  do  thaobh  a  tholladh ; 
Dhòirt  thu  na  bha  dh-fhuil  'n  ad  choluinn, 
Cha  chaomhnadh  tu  aona  bhoinne. 

54»    Dh'  fhosgail  thu  dhomhsa  's  a  chreuchd 

Aon  tearmunn  ann  am  miadhoin  do  chridhe- 
Fàrdach  far  am  bithinn  glèidhte 

Bho  innleachd  's  bho  neimh  na  bèiste. 

55.  Ghlac  do  Mhàthair  do  Chorp  fuilteach, 

Cha  b'  ioghnadh  leam  a  sùil  'bhi  silteach  : 
'S  'n  uair  a  dh'  fhàgadh  leithe  fo  'n  Hc  thu 
Bha  'cridh'  'an  ion  's  'bhi  briste. 

56.  Ach  moch  air  maduinn  na  Càsga 

ThiU  d'  anam  gu  d'  choluinn  a  thàmh  ann — 
Do  'n  choluinn  'fhuair  buadhannan  àgjhor 
'Gheibh  coluinn  gach  naomh  ann  am  Pàras. 

57.  A  chlach  a  bha  mu  bhial  na  h-uaghach 

Chaith  thu  gu  luath  air  falbh  i : 
Mhuthaich  do  luchd  faire  'n  gluasad 
'S  chlisg  le  uamhas  fo  'n  cuid  armaibh. 

58.  Dà-fhichead  là  'n  a  dheaghaidh  dh'  fhan  thu 

Mar-ri  d'  Ostail  air  an  talamh. 
Fhuair  iad  comas  olc  a  mhathadh 

'S  a  h-uile  gibht  a  b'  àill  leo  fliaighinn. 

59.  Ach  ràinig  uair  'am  b'  fheudar  triall 

A  dh-fhaotuinn  do  dhuais  'o  Dhia 
Anns  na  choisinn  thu  le  d'  ghniomh 
Fhad  's  a  bha  thu  'n  dail  nan  diar. 

6o.    Dhìrich  thu  Dirdaoin  do  'n  bheinn 
Air  do  chuartachadh  le  d'  threud, 
Dh'  èirich  thu  suas  do  'n  speur 
Is  chaidh  thu  'falach  ann  an  neul. 

6i.    Bha  'chuideachd  is  an  sìiil  'n  ad  dhèigh 
Ag  amharc  mar  a  ghabh  thu  'n  ceum 
'N  uair  chunnacas  air  tighinn  'o  nèamh 
Dithis  Aingeal  dha  'm  bu  sgeul : — 

62.    "  Eisdibh,  mhuinntir  Ghahlè, 

"  losa  a  chaidh  suas  air  nèamh 
"  Tearnaidli  e  bho  dheas  laimh  Dè 
"  'N  uair  theirigeas  an  cruinne-cè." 


LATHA  'BHREITHEANAIS 

1.  'N  uair  theirigeas  an  cruinn-cè 

Thig  Mac  Dè  le  feachdan  Aingeal ; 
Taisbeanar  a  chrois  's  an  speur, 
Lasaidh  na  nèamhabh  le  'lainnir. 

2.  Thig  e  'thoirt  breith  air  clann-daoine, 

'S  a  h  aon  diubh  cha  tèid  'am  falach  ; 
Thig  iad  as  gach  cearn'  de  'n  t-saoghal 
Is  snaoimidh  'h-uile  corp  ri  'anam. 

3-    Seinnear  trombaid  leis  an  Aingeal, 

Mosglaidh  na  tha  'laidhe  'n  clachan ; 
'S  na  shluigeadh  le  craos  na  mara 
Triallaidh  thun  na  cùrt'  air  chabhaig. 

4.  Bithidh  ar  smaointean  air  an  riisgadh 

'S  a  h-uile  rùn  a  bha  'am  falach, 
Na  facail  a  thuit  gun  sùim  bhuainn 
Cluinnidh  na  bha  air  an  talamh. 

5.  Ge  Honor  àireamh  nan  gniomh 

A  choisinn  do  Dhia  bàs  fala 
Ainmichear  air  streath  a  chèil'  iad 
Is  èisdidh  sinn  binn  na  Cathrach. 

6.  Cothromaichear  am  math  's  an  eucoir 

Is  sùil  Mhic  Dè  's  na  meidhibh. 
'S  mar  do  mhathadh  'n  a  thràth  ar  n-olcas 
•  Tha  sloc  na  pèine  'g  ar  feitheamh. 

7.  "  A  mhuinntir  bheannaichte  m'  Athar 

Gabhaibh  sealbh  anns  an  rioghachd 
A  dh'  uidheamaicheadh  romh  'n  t-saoghal  dhuibh :' 
'Bhinn  ghaolach  'gheibh  na  dìlsean. 

8.  Is  sluigear  sios  luchd  nam  mollachd 

'S  an  loch  theine  nach  diocail, 
A  dh'  fhadadh  le  anail  do  chorruich 
Gus  an  donus  's  a  threud  a  phianadh. 

COMHARRADH  NA  CROISE. 

1.  Chi  mi  gu  h-àrd  air  a  clinoc 
'Chraobh  air  na  chrochadh  am  Mac, — 
Bratach  mo  ghaoil  's  mo  thlachd, 
Bratach  na  buaidhe  'n  àm  gleac. 

2.  Ge  colgarra  'n  nàmhaid  'n  a  dhreach, 
Ge  cosgarra  'n  t-arm  fo  'smachd, 
Nochdadh  a  Chrois  'n  a  bheachd, 

Is  tillear  a  ruaig  's  a  chreach. 

3.  Ma  shnàgas  e  h-ugad  gun  fhios 
Cha-n  fheairrde  'sheòltachd  an  cleas ; 
Cuimhnich  comharradh  do  leas — 

'N  claidheamh  'tha  'nad  làimh  dheis. 

4.  Buail  an  cealgair  cHs, 
Na  dian  conaltradh  ris  ; 

.Choisneadh  moUachd  is  sgrios 
Le  fadal  Eubha      an  lios. 

5.  CailHdh  'fhiaclan  an  neimh, 
CaiHidh  'innleachdan  an  goimh, 
Teichidh  a  cheathairne  air  chrith 
Ma  dhealbhar  iomhaigh  na  croich'. 

Coisrig  'an  aghaidh  'n  uilc 
'N  àm  dùsgadh  's  a  mhaduinn  mhoich. 
Paisg  do  dha  làimh  thar  d'  uchd 
'N  uair  a  shireas  tu  tàmh  an  nochd. 

Is  uasal  urram  na  crois' — 
Ahair  na  h-ìobairt  a  's  mua  meas, 
Tha  Uan  Dè  air  do  shhos 
A  thiarnadh  a  shluaigh  bho  sgrios. 

'S  tusa  mo  dhion  's  mo  thaic, 

Mo  ghiar-chlaidheamh  's  a  ghleac, 

Mo  sgiath  a  thilleas  an  gath 

A  dh-iadhas  mu  'ni  cheann  's  a  chath. 

A  Chrois  nan  gràsan  's  nam  feart 
'Fhuair  an  urram  bho  'n  Mhac, 
Comharradh  a  chreidimh  cheart 
De  'n  gabh  an  Trianaid  tlachd. 


DHEALBH  DIA    MI   AS  AN  UIR. 


I.    Dliealbh  Dia  mi  as  an  ìiir, 
'S  chuir  c  anam  anns  a  chrè 
Dha  'n  robh  meomhair  is  toil  is  tùr 
'Reir  a  chohais  àluinn  fhcin. 

Mar  tha  Dia  'n  a  Spiorad  buan 
Air  nach  tig  am  bàs  a  chaoidh, 
An  t-anam-sa  a  fhuair  mi  bhuaith' 
Bidh  e  beò  fad  shaogh'l  nan  saogh'l. 

'S  ann  gum  faighinns'  eòlas  air, 
'S  gum  faigheadh  esa  bhuamsa  gràdh, 
*S  gum  bithinn  fritheilteach  dha  thoil, 
'Chuir  e  thun  an  t-saogh'l  mi  'thàmh. 

Gheall  e  sonas  dhomh  'bhiodh  maireann 
MaiUe  ris  na  naoimh  gu  h-àrd 
Nan  dianainn  a  thoil-se  'leantuinn, 
'S  m'  anam  'chumail  ann  an  gràs. 

Ged  bu  leam  na  tha  's  a  chruinne 

'Dh-òr,  a  dh-airgiod,  's  a  thalamh, 

'S  mòr  gu'm  b'  fhearr  'bhith  falamh  buileach 

Na  gu'n  leiginn  smal  air  m'  anam. 

Riaraichidh  mi  Dia  le  creideamh 
Mar  tha  'Chreud  a'  cur  an  cèill  domh  j 
Riaraichidh  's  le  dòchas  daingeann 
Is  ionnsuichidh  a  Phaidir  fhèin  mi. 

Bheir  mi  gaol  dha  'rèir  nam  fàintean, — 
'S  iad  a  sheòlas  air  a  cheum  mi ; 
'S  bheir  na  Sàcramaidean  gràs  domh 
Anns  a  h-uile  càs  's  an  tèid  mi. 

D  I  A. 

I.    Is  tusa,  'Dhia  a  chruthaich  nèamh, 

A  chruthaich  a  mhuir  's  an  talamh, 
'Chruthaich  an  iarmailt  le  reultabh, 

An  ianlaith  is  iasg  na  mara, 
Gach  lus,  gach  ainmhidh  mar  an  ceudna, 

'S  an  duine  le  'choluinn  's  le  'anam, 
'S  na  h-Ainglean  ann  an  cruth  'bu  cheutaich', 

'S  thug  thu  dhuinn'  iad  mar  luchd-faire. 

2.  Tha  thu  gun  tùs — 's  bhuat  fhèin  do  Thì ; 

Cha  tig  caochladh  air  do  neart ; 
Teirigidh  muir  is  speur  is  tìr, 

'An  tùs  òige  'bhios  Dia  nam  feart 
Aois'  no  laig'  cha  tig  'ad  chòmh'r 

'S  tu  gun  mhùth'dh,  gun  tùs,  gun  chrich, 
Gur  siorruith  d'  aois'  is  do  ghlòir, 

'S  ni  cha  'n  fhairthch  air  do  chll. 


Tha  thu  'd  Thighearna  thar  gach  ni 

A'  riaghladh  air  muir  's  air  tìr, 
'Gluasad  nan  reuUa  le  d'  mhiar 

Is  ag  òrducli'  cuairt  nan  sian  ; 
A'  cur  fàs  dhuinn  anns  an  t-siol 

A'  togail  mheasan  cihuinn  'o  n  fhriamh, 
'Còmhdach  'an  dìthein  ghil  le  sgiamh, 

Nach  fhacas  air  Solamh  cho  briagh. 

Tha  do  chòmbnuidh  anns  gach  àite, 

'S  lèir  (ihut  'h-uile  ni  mar  'ihàrlas. 
Cluinnear  leat  fuaim  nan  smaointean 

Nach  do  ghluais  ach  ann  am  inntinn. 
Ni  cha  tèid  'an  dubhar  ortsa, 

Cha  dioch'nuich  thu  gin  de  m'  lochdan ; 
'S  cha  tuit  aon  duilleag  'bharr  nan  craobh, 

Mar  togarrach  do  Fhreasdal  naomh. 

Tha  nii  'creidsinn  anns  an  Trianaid, 

Anns  na  Pearsannaibh  'tha  sònraicht' — 
An  t-Athair,  is  am  Mac,  's  an  Spiorad, — 

"  An  triùir  a  tha  's  a  chothrom  chòmhnard, 
"  Ann  an  gniomh,  an  gràdh,  's  an  gilead, 

'*  Gun  a  h-aon  diubh  'sine  no  's  òige," 
'S  ged  tha  'n  Triijir  dhiubh  uile  diadhaidh 

Cha-n  'eil  ann  ach  aon  Dia  glòrmhor. 


GUN  SEINN  MI  LAOIDH  DO  MHOIRE. 
(Bho  'n  Bheurla). 

T.    Gun  seinn  mi  laoidh  do  Mhoire, 

Gur  Moire  màthair  mo  Dhè, 
Gur  Moire  'n  òigh  a  's  dìsle, 

'S  tha  fuil  nan  rìgh  'n  a  fèith. 
Dian  cobhair  orm,  a  Mhoire, 

'S  mi  'cur  laoidh-mholaidh  'n  cèiU, 

Tràth  ni  na  h-euc'raich  tàir'  ort, 
Bheir  mise,  *Mhàthair,  dhut  spèis. 

2.    A  dhìthein  ghil  a  ghUnne, 

'Ròis  dhiomhairich  an  àigh, 
Cha-n  'eil  an  lus  a  's  bòidhche 

Cho  docha  leam  'n  a  fhàs. 
Thoir  cead  dhomh,  ged  nach  fhiù  mi, 

Do  chhù  a  chur  'an  cèili, 
Tràth  ni  na  h-euc'raich  tàir  ort, 

Bheir  mise,  'Mhàihair,  dhut  spèis. 

f  3.    'N  àm  'mhulad  'bhith  'g  am  leònadh 

Is  m'  inntinn  trom  le  bròn, 
Bi'dh  d'  shoillse  'chaoidh  'g  am  threòrach', 

'Reul  ghil  na  maduinn  òig. 
Bi'dh  mise  'g  iarraidh  'n  còmhnuidh 

Do  chòmhnadhs'  anns  gach  feum  ; 
'S  tràth  ni  na  h-eucr'aich  làir  ort, 

Bheir  mise,  'Mhàthair,  dhut  spèis. 

4.    Is  àrd  na  naoimh  's  na  flathas 

Le  'm  fleasgan  loinnearach  òir, 
Ach  's  loinnearaich'  'n  a  maise 

Tha  is'  air  cathair  a  glòir. 
'S  am  bi  clann-daoin'  gun  diù  dhiot 

'Fhuair  chìi  bho  Righ  nan  speur? 
Tràth  ni  na  h-euc'raich  tàir  ort, 

Bheir  mise,  'Mhàthair,  dhut  spèis. 

5»    Tha  leug  's  an  fhleasg  aig  Moire, 

Nach  toireadh  Dia  do  chàch, 
Tha  leug  nan  Aingeal  fhèin  aig 

An  tè  a  's  Bànruinn  dàibh. 
Cha  tàinig  smal  bho  adhamh 

'Chur  sgàil'  air  Màthair  mo  Dhè  ; 
Tràth  ni  na  h-euc'raich  tàir  ort, 

Bheir  mise,  'Mhàthair,  dhut  spèis. 

6.    Sheinn  mi  do  chhìi,  Oigh  Mhoire, 

A  bhànruinn  loinneal,  àigh  : 
Fàg  leam  a  nis'  do  bheannachd, 

'S  gu  'm  meal  mi  i  gu  bràch. 
Tràth  ni  na  h-euc'raich  tàir  ort 

'S  e  so  mo  rùn  's  gach  càs, 
Airson  chìi  Moire  's  màthair  domh 

Gun  reachainn  thun  a  bhàis. 


FAINTEAN  NA  H-EAGLAIS. 

'S  còir  dhuinn  èisdeachd  ris  an  Eaglais 
A  fhuair  mar  chùram  ar  teagasg 

'S  gur  e  'thubhairt  Mac  Dè  : — 
"  An  neach  'ni  tàir  air  a  buachaillean 
"  Tha  e  mar  phàganach  truagh 

"  A'  dianamh  tàir  orm  fhèin." 

1.  'H-uile  Dòmhnach  an  Aifrionn  èisdeachd, 
'S  gun  a  call  air  latha  fèille. 

2.  Traisg  air  Am'nan,  Carghus  is  Aidbhein, 

Is  lathaichean  romh  fhèiUtean  àraid, 
'S  air  Di-haoine  feòil  a  sheachnadh 
'Chumail  beachd  air  bàs  mo  Shlàn'ir. 

3.  Mo  pheacannan  'thoirt  suas  gun  fhiaradh 

'N  ceann  gach  bliadhn'  aig  Cathair  na  Faoisid. 

4.  'Bhith  'teachd  co-dhiubh  gu  bòrd  mo  Rìgh 
A  h-uile  Càisg  gu  m'  thì  a  naomhach'. 

5.  Dhghe  'Phears-Eaglais  a  thoirt  bhuam  : — 
"  'S  airidh  cosnaich'  air  a  dhuais." 


Bho  thìis  Aidbhein  na  biodh  banais 
Gu  'n  tig  dà-la-diag  de  'n  Noliaig, 

No  's  a  Charghus  gu  Mcàrt  Mionchaisg 
Air  son  smachdachadh  na  coluinn'. 

Is  seachainn  'h-uile  glìin  fo  'n  chòigeamh 

'N  àm  dhut  smaoineachadh  air  Pòsadh. 

NA  SACRAMAIDEAN. 

Seachd  comharran  soilleir 

A  dh'  òrduich  Dia 
Air  gràsan  doilleir  nach  lèir  dhuinn, 

A  f  huair  am  brìgh 

Bho  thoiUteanas  Chriost', 

Bho  'Fhuil  is  bho  pbian  a  cheusaidh. 

1.  Afn  Baisteadh. 

Saoraidh  'm  Baisteadh  sinn  'o  n  pheacadh 

'Leagadh  oirnn  le  Eubh  is  Adhamh  ; 
Saoraidh,  's  ma  tha  lochd  a  bharrachd, 

Glanaidh  dhinn  e  uisg'  nan  gràsan ; 
Fàgaidh  i  'n  ar  cloinn  do  Dhia  sinn, 

Sìnidh  'n  Eaglais  dhuinn  a  càirdeas  : 
Gheibh  sinn  còir  nan  oighre  dligheach 

Air  an  rioghachd  bhuan  'am  Pàras. 

2.  Dol-fo-làimh  Easbuig. 

'Neach  'tha  'dol  fo  làimh  an  Easbuig 

Glacar  leis  an  Spiorad  Naomh, 
Gheibh  e  'dhaingneachadh  's  a  chreideamh 

'Cheannaich  Criost'  dha  air  a  chraoibh, 
Gus  'aideachadh  gun  nàir'  gun  eismeal 

*S  gu  bhith  deas  gu  'chur  an  gniomh, 
'S  gach  uair  an  iarr  ar  Tighearn'  ar  dleasnas 

Sinn  'bhith  seasrach  dhàsa  'chaoidh. 

Corp-Chriosta. 

An  t-Sàcramaid  a  's  uailse  urram — 

Criosta  f  lìèin  mar  Dhia  's  mar  dhuine 
Eadar  'Fhuil  is  'Fheoil  is  'Anam 

Air  a  chleith  fo  riochd  an  arain. 
'Bhriathran  fhèin  gur  iad  mo  chòmhdach 

Air  na  rùintean  diomhair  glòrmhor, — 
"  So  mo  Chorp-sa  's  CaiUs  m'  Fhuil-se  " — 

Bial  na  fìrinn'  fhein  a  thuirt  e. 

Faoisid. 

An  duine  'chaiUeas  gràs  a  Bhaistidh 

'S  a  dhealaicheas  ri  sHghe  na  còrach, 
Biodh  a  chiont  cho  dearg  ri  sgàrlaid 

Gheibh  e  mlthanas  'n  a  dhò-bheairt 
Ma  ni  e  'chron  gu  soilleir  aideach' 

Le  cridhe  aithreach,  brìiite,  brònach 
Dhàsa  dha  'n  tug  Criost  'na  lamhan 

Glas  is  iuchraichean  na  tròcair'. 

Ola-ro-'Bhàs. 

Fògraidh  'n  Ola  naomh  eudòchas 

'N  àm  'bhith  'còmhrag  ris  a  bhàs ; 
Peacannan  na  h-aois  's  na  h-òige 

Bheir  i  còmhla  as  an  làth'r. 
Bheir  i  misneach  agus  còmhnadh 

Dhas'  'tha  'n  ceò  's  an  cruas  na  spàirn', 
Is  ma  's  àill  le  Dia  na  tròcair 

Bheir  i  e  bho  bhròn  gu  slàinl'. 

6.  Ordugh  Naomh. 

A  chumhachd  a  's  uaisle  'air  talamh — 

Cumhachd  Ordugh  Naomh  nan''Sagart, 
'Dh'  òrduich  Dia  gu  teagasg  fhacal 

Is  gach  Sàcramaid  'thoirt  seachad ; — 
Cumhachd  peacannan  a  mhathadh, 

'S  cumhachd  'tha  na  's  uaisle  fhathasd — 
'N  àm  'bhi  'coisrigeadh  an  arain 

losa  'thoirt  a  nuas  a  flathas. 

7.  Pàsadh. 

Cha  robh  cor  gu  'bhith  gun  bheannachd 

Ge  b'  e  'n  ceum  'bha  daoine  'leanailt, 
'S  rinneadh  Sàcramaid  de  'n  Phòsadh 

A  bheannachadh  le  gràs  nam  bòidean, 
Los  gun  coimhlionadh  a  chàraid 

'H-uile  dleasnas  mar  a  thàrladh. 
Ann  an  gràdh  's  an  gaol  dha  chèile 

Gus  an  dealaicheadh  an  t-eug  iad. 


SACRAMAID  UILE-NAOMH  NA 
H-ALTARACH. 

I.    Thall  mu  'n  altair  latha  's  oidhche 
'Dianamh  soiUse  chi  mi  lòchran, 
Mar  an  reul  'o  shean  a'  dearrsadh 
Os  cionn  fàrdrach  Rìgh  na  glòrach. 

G 

2.  Comharradh  e  gu  'm  beil  na  rìiintean 

'Cuairt  gu  dlùth  do  'n  phaiUionn  ìseal 
Mar  an  oidhche  dhaibhs'  tha  's  aonais 
Solus  caomh  a  chreidimh  phriseil. 

3.  'Crochadh  fuilteach  ri  crann-ceusaidh 

S  lèir  co-dhiu  le  sluagh  do  dhaondachd 
Ceilte  nis'  tha  'n  daondachd  fhèin  oirnn 
Innleachd  do  spèis  is  do  ghaol  dhuinn. 

4.  Làmh  na  sìiil  na  blas  cha  seol  sinn 

'H-uile  ceud-fath  'n  ceo  ach  claisneachd. 
De  cho  fior  ri  briathar  mo  Thighearna? 
Is  neo-fhiarach,  cinnteach,  ceart  e. 

5.  'S  iad  na  briathran  'sthruth  bho  'bhilean 

Blasd'  seach  mil  bho  chuach  na  cèire 
"  'S  so  mo  Chorp-s'  is  cailis  m'  Fhùilse  " — 
Briathar  do  ghuth-sa,  Co  nach  gèill  dha? 

6.  Cha  lèir  dhomhs'  na  creuchdan  domhain 

'Tholladh  romhad  leis  na  tàirnean  : 
Ach  cha  bhi  mi  mar  bha  Tomas 

Foghnaidh  dhomhsa  briathar  mo  Shlan'ir. 


'O' 


7.    Neartaich  thusa  mo  lag-chreideamh, 
Cum  an  lasair  beò  'tha  'm  lòchran 
Los  nach  seid  an  t-àrdan  as  e 

'S  nach  teid  mis'  air  chall  's  an  dorcha. 

S.    Ach,  mo  Dhia,  carson  tha  d'  mhòrachd 

Is  do  ghlòir  gun  'bhith  'g  ad'  chuairteach  ? 
De  'n  aon  sgàile  'tha  mu  d*  chumhachd 

*S  nach  fhaicear  iomall  leinn  dhe  d'  uaisle  ? 

9.    Cheil  thu  bhuainn  iad  los  gu  'm  faodadh 
Daoine  'bhith  na  's  dàin  'g  ad  ruighinn ; 
Nan  robh  tlius  'n  ad  ghlòir  'g  ad  chòmhdach 
Cha  bhiodh  beò  an  neach  a  chitheadh. 

10.    "  lonnsuich  bhuams'  'bhith  ciùin  is  iseal " 
'S  e  'n  guth  binn  ri  chluinntinn  daonnan 
Bho  Mhac  Dè  'tha  sin  's  a  phriosan  ; 
Dirimid  gun  dàil  g'a  thaghal. 

Ti.    Tha  ar  cuideachd  ged  is  peacach 

'Cosnadh  tlachd  dha  's  e  'n  a  onrachd  ; 
'S  e  tha  'bhilean  gaolach  fhèin  'g  ràdh  : — 

"  'S  aobhar  èibhneis  dhomh  'bhith  comh'  ribh.'* 

12.  S  fhad'  bho  thuirt  mi : — "  Siribh  's  gheibh  sibh, 

larraibh  agus  bheirear  dhuibh  e, 
BuaiUbh  agus  bithidh  e  fosgailt';" 
larraibh  neo  cosnaibh  mo  dhiumb-sa. 

13.  Oidhch  'is  latha,  fàir'  is  feasgar 

Tha  mi  'freasdal  air  mo  mhuinntir ; 
'S  e  'bhith  'g  ar  beannachadh  a  's  miann  leam 
Leis  na  gibhtean  'th^  'n  am  ionntas. 

14.  Thigeadh  sibhse  'tha  ri  saothair, 

Sibhs'  'tha  eallach  nach  'eil  aotrom 
^Cromadh  sios  do  'n  aibhneis  ghruamaich, 
Gheibh  sibh  suain  is  tàmh  'n  am  ghaolsa. 

15.  C*  àit'  am  beil  an  cridhe  'dhiìihadh 

*N  cuireadh  gaolach  sin  a  fhreagairt? 
Thèid  sinn  uile  thun  na  cuilme 

Dh'  ullaich  thusa,  los',  gu  leas  duinn. 

16.  Lòn  cho  diadhaidh  air  a  bhangaid 

Cha-n  'eil  cainnt  a  dh-innseaa  ceart  e, 
losa  fhèin  mar  Dhia  's  mar  dhuine — 
'N  lòn  a  dh'  ullaich  Rìgh  nam  feart  duinn. 

17.  Chualas  sgialair  ian  'an  cèin-thir 

Dh'  fhosgladh  creuchd  'n  a  bhroilleach  fhèin 
'S  a  bheathaicheadh  le  'fhuil  'chuid  eunabh — 
Sàmhladh  so  air  gaol  mo  Dhè-sa. 

18.  Beathaich  m'  anam  is  dian  ionnlad 

Bho  gach  lochd  is  olc  gu  h-iomlan ; 
Dh'  fhoghnadh  aona  bhoinn'  bho  'n  tuil  so 
'N  saoghal  gu  gile  'n  t-sneachd  a  thionndadh. 

19.  Tha  thu  losa  ceilte  'n  dràsd  oirnn 

Ach  èiridh  fhathast  an  ceò  'g  ad  fhalach, 
Deònaich  dhuinn  do  mhaise  'lèirsinn 
'N  uair  a  thrèigeas  sinn  an  talamh. 

URNAIGHEAN  AITHGHEARR. 

1.  Riaghail  mi  le  d'  ghliocas, 
Rian  mi  le  d*  cheartas, 
Miadaich  mo  mhisneach, 
Tiaruinn  le  d'  neart  mi. 

2.  Measam  na  mheasas  tu, 
Dìteam  na  's  gràineach  leat, 
Seachnam  na  bhacas  tu, 
Cleachdam  na  dh-àithnear  leat. 


OIDHCHE  NOLLAIG. 

1.  .  Oidhche  bhuachaillean  nan  treud 

'Bhith  ri  faire  air  na  slèibh 
Shoillsich  solus  anns  an  speur 
Bu  cheutaich'  na  na  rionnagan. 

2.  B'  ait  an  sealladli  'bha  'n  am  beachd 

'N  uair  chruinnich  na  h-Ainglean  'n  am  feachd 
'Dearrsadh  na  's  gile  na  'n  sneachd, 

'S  iad  'teachd  bho  Righ  nan  cumhachdan. 

3.  Tharruinn  iad  ann  an  cuairt  streath 
'B  'àiUe  na  arm  a'  dol  gu  cath ; 

Ghlac  gach  aon  diubh  'chruit  air  leth — 
Cha  lann  na  sleagh  a  b'  inneal  daibh. 


102 

4-    Bu  mhòr  an  call  do  'n  t-sìiil  nach  fhac' 
An  armailt  gheal  a  b'  àille  dreach  ; 
Ach  b'  e  m'  aon  mhiann  agus  m'  aon  thlachd 
'Bhith  'n  clàisne  'sgeoil  a  dh'  innis  iad. 

5.  B'  e  sin  am  feachd  'bu  ghile^cruth, 
'Bu  ghrinne  dreach,  'bu  bhinne  guth — 
'Bu  bhinne  na  torghan  an  t-struth 

A'  ruith  air  morghan  miona-bhreac. 

6.  Bu  ghiT  iad  na  drìlse  reul, 

Bu  loinnearaich'  na  gathan  grèin', 
Ar  leam  gu  'm  b'  èibhne  leam  an  ceum 
Na  chs-fhir  speur  ri  mireagaich. 

7.  'S  meirg  duine  'theireadh  ceòl 
Ri  coireal  an  coille  'm  bi  eòin 

'S  a  chòisridh  loinneil  anns  na  neòil 
'Toirt  sgeòil  mu  bhreith  an  Aona-Mhic. 

8.  'S  meirg  a  mholadh  guth  nan  òigh, 
Na  binneas  na  cruit'  a  b'  fhearr  dòigh 
'S  an  t-aon  fhiHdh  'bu  ghrinne  meòir 

'Co-ruith  le  'cheòl  ri  'luinneagaibh. 

9.  B'  e  sin  an  ceòl  'bha  milis,  binn, 
Is  còisridh  'n  Dia  ghil  a'  seinn 

'S  an  iarmailt  dheahaich  os  an  cionn 
'Toirt  chìi  do  'n  Uile-chumhachdach. 

10.  Ghuidh  iad  sìth  do  'n  chinne-daond' 
A  dh'  èisdeadh  an  sgeul  le  rìin, 

Le  cridh'  aon-fhillte,  cridhe  saor 

Bho  chlaonadh  saogh'lta,  curaideach. 

11.  "  Chrom  Messia  sios  bho  nèamh, 

"  Chomhdaich  e  'Dhiadhachd  le  'r  crè, 
"  Tha  'n  ar  còmhail  Emmanuèl, 
"  'Am  baile  Bhèthlem  rugadh  E. 

12.  "  Gheibh  sibh  pàisdean  geal  nan  gràs 
"  A  chòmhnuidh  ann  an  stàbuU  fàs, 

"  Damh  is  asail  'bhith  'n  a  dhàil 

"  'S  a  mhàthair  'g  a  shuain  'an  luideagaìbh." 

13.  Dh'  fhalbh  na  buachaillean  bochd', 
Dh'  fhàg  iad  na  caoraich  air  a  chnoc, — 
Dh'  earbadh  iad  ris  fhèin  an  nochd 

A  dh'  fhògair  sprochd  bho  'n  cridheachan. 

14.  Dh'  amais  iad  an  fhàrdach  lom, 
'S  dhrùigh  e  air  an  inntinn  trom 
'Bhith  'faicinn  Cruthadair  nam  fonn, 

Is  chrom  gu  làr  'thoirt  urram  da. 

15.  An  Dia  'chuir  'n  an  àit'  na  rèil, 

A  chuir  an  saogh'l-s'  'an  tàthadh  'chèil', 
'Chothromaich  a  chruthachd  le  'mheur, — 
'S  e  fhèin  'an  cor  cho  muladach. 

i6.    Blàthaichidh  a  ghrian  an  saogh'l, 
Gabhaidh  na  Cherubim  le  'ghaol, — 
Gniomh  a  làimh-se  's  a  shaothair 
Tha  latht'  le  gaoth  na  brughainn  ud. 

17.  Gun  lùth  'n  a  làimh  na  cainnt  'n  a  bheul 
An  Dia  a  thog  an  cruinne-cè 

A  dh'  ionnsuich  cainnt  is  ceòl  do  'n  treud 
A  sheinn  duinn  air  na  munaidhean. 

18.  Lion  an  cridhe  le  ioma  smaoint', 
Cha-n  innis  teanga  mar  a  dhrùigh 
An  sealladh  diadhaidh  'bha  mu  'n  sùil 

*S  na  dhùisg  e  'ghaol  'n  an  cridheachan. 

19.  Cha  d'  iarr  iad  seanchas  gu  inns* 

Na  bh'  aca  'ghaol  air  Righ  nan  Righ, 
Leag  iad  air  an  ùir  an  cinn 

Is  dhiol  iad  cìs  na  h-umhlachd  dha. 


LAOIDH  MU  'N  NOLLAIG. 

(Bho  'n  Laidinn). 

I.    Bho  'n  ionad  'am  bi  'ghrian  a'  tilleadh 
Gu  iomall  cian  nan  tìrean  uile 
Cliù  do  Chriosta  ar  ceann-cinnidh 
'Rugadh  dhuinn  bho  'n  Oigh  a  's  gile. 

2.  Cruthadair  sòlasach  a  chruinne 
Ghabh  e  h-uige  coluinn  duine ; 
Shaor  e  'n  fheòil  le  'fhuil  'o  mhiUeadh 
*Tiarnadh  a  shaothair  bho  dhiombuil. 

3.  Innibh  màthar  'am  beus  'bu  ghlaine 
Lion  thu,  'Dhia,  le  gràs  gun  ghainne ; 
Ghiùlaineadh  'an  com  na  h-ainnir 
Rùintean  air  nach  d'  fhuair  i  aithne. 

4.  Thogadh  teampuU  Dè  gu  h-ealamh 
Anns  an  uchd  a  bha  gun  smal  air : 
An  òigh  a  bha  gun  aithn'  air  duine 
Ghineadh  Mac  do  Dhia  'n  a  h-innibh. 

5.  Rug  i  'n  diugh  am  Macan  rìinach 
'Gheall  an  t-Aingeal  dhi  le  ùmhlachd, — 
Am  Macan  gaolach  'bh'  air  a  giìilan 

'Dh'  fhàiltich  am  Baisteach  gu  mùirneach. 

6.  Air  bad  d'  an  channlaich  rinn  thu  cadal, 
An  fhrasach  bhochd  do  rogha  leaba : 
Sheachnadh  tu  air  ianan  gainne 

'S  bheathaicheadh  air  dileag  bhainn'  thu. 


/ 


■■o 


Tha  còisir  fhlathanais  làn  aiteas 
'Togail  laoidh  'iha  binn  ri  'claisteachd : 
Lionadh  na  buachaillean  le  tlachd 
Is  am  Buachaille  diadhaidh  'n  an  glacaibh. 

Moladh  's  urram  dhutsa,  'Cliriosta, 
'Rugadh  dhuinn  le  òigh  gun  ghiomh  innt', 
'S  diù  do  'n  Athair  's  do  'n  Spiorad  Dhiadhaidh 
Fad  tràth  bith-bhuanta  na  sìorrachd. 

Amen. 


LAOIDH  NA  H-OIDHCHE. 
(Bho  'n  Laidinn). 

1.  A  Dhia,  a  chruthaich  nèamh  is  talamh, 
Guidheamaid  romh  chrioch  an  latha 
Gun  nochdadh  tu  dhuinne  do  mhathas 
Le  sgiath  do  ghaoil  a  chur  farainn. 

2.  Aisling  mi-ghnàthaicht'  cum  bhuainn  i 

Is  breislich  na  h-oidhch'  le  'm  bruaillean ; 
Cum  fo  smachd  an  nàmhaid  uaibhreach 
Mu  'm  fuiHg  a  choluinn  truailleadh. 

3.  Eisd  ruinn,  O  Athair  !  a  's  gaolaich', 
Maille  ri  d'  choimeas  an  t-Aon  Mhac, 
Maille  ri  Spiorad  na  naomhachd, 

A  tha  'n  ar  Triùir  a  rian  an  t-saoghail. 

Amen. 

SMALADH  AN  TEINE. 

Smàlaidh  mise  'nochd  an  aingeal 

Mar  a  smàlas  Mac  Moire. 

Gum  bu  slàn  an  tigh  's  an  teine ! 

Gum  bu  slàn  a  chuideachd  uile  ! 

Co  bhios  air  a  làthair  ?  Peadar  agus  Pàl. 

Co  bhios  air  an  fhaire  'nochd  ?  Moire  geal  's  a  Mac. 

Bial  Dè  a  dh-innseas, 

'S  'Aingeal  a  labhras  ; — 

Aingeal  'an  dorus  mo  thaighe 
Gu  'n  tig  an  latha  geal  am  màireach. 

Amen. 


LAOIDH    DO    MHOIRE— AN    OIGH    GUN 
CHOIMEAS. 

I.    'S  Honor  gath  a'  tighinn  bho  'n  ghrèin 
A'  leum  'n  an  struth  air  fiamh  an  òir ; 
Ach  's  honoire  leamsa  na  dhùisg 
De  rùintean  an  Dè  ghil  bho  'n  Oigh. 


2    'S  àluinn  gealach  air  an  speur 
Gun  neul  'cur  sgàile  air  a  gnìiis ; 
'S  àille  leamsa  Oigh  nan  seud 
Nach  d'  f  huiHo:  beud  anma  bho  thìis. 

3.  Am  facas  soliis  riamh  le  sìiil 
'Reachadh  dlùth  air  soillse  reul  ? 
Gur  caoine'lainnir  'tha  mu  'n  chrùn 
'Dheilbh  Dia  nan  dìil  do  'n  darna  h-Eubh. 

4.  Dìridh  'chamhanach  barr  bheann 
'Dh-innse  gur  teann  oirnn  a  ghrian  : 
Moire  camhanach  mo  ghràidh-s', 
'Thàinig  romh  là  'cheusadh  Dia. 

5.  'S  aighearach  'tha  tuar  an  là 

'S  grian  an  t-sàmhraidh  'n  àird'  a  cuairt : 
"  Sgàthan  a  cheartais  "  fo  fhaileas  Dè 
Chuir  i  gnìiis  na  grein'  'an  gruaim. 

6.  Crom  mu  'n  t-saogh'l  gur  sèimh  an  oidhch' 
Mar  mhàthair  ri  faire  chloinn  fo  shuain ; 
Sèimhe  d'  uchdsa,  'Mhoire  mhìn, 
'Tàladh  Chriost'  's  do  chridh'  ri  'ghruaidh. 

7.  Triallaidh  'n  dealanach  an  domh'n 
Mu  'n  mothaich  sìiil  e  'ghkiasad  ceum  : 
13u  mhall  le  m'  bhaintighearna  a  luas 
'S  i  'tearnadh  gu  fuasgladh  air  feum. 

8.  An  cualas  fuaim  leinn  'chaidh  'an  àird' 

Air  tàirneanach  'crathadh  bheann  gu  'm  bonn  ? 
Faoin  a  ghuth  seach  chù  na  h-Oigh' 
A  chhiinnear  còmhla  anns  gach  fonn. 

9-    Ar  leam  gur  drochaid  am  bogha  grinn — 
Sin 'tha  m'  inntinn'cur'nam  smaoin, 
'S  gur  Moire  bogha-frois'  mo  Righ-s' — 
Sh'gh'  na  sìth'  's  na  slàinte  dhuinn. 

10.  Air  doimhnead  do  ghrunnd',  a  chuain, 

Le  d*  stuaidh  'n  a  geala  chrios  mu  'n  t-saogh'l, 
Gur  doimhne,  'Mhoire,  cuan  do  bhròin, 
'S  fairsne  do  thròcaireachd  'chlann-daoin'. 

11.  'S  ait,  a  thalmhuinn,  do  sgèimh, 

'S  aite  'n  Hos,  'robh  Eubh  a'  tàmh  ; 
An  t-aon  "  Hos  dùinte,"  'dh'  àitich  Dia, 
Cha  do  thruailleadh  riamh  a  bhlàth. 

12.  Thu  'bhith  làn  de  na  h-uile  gràs 

'S  gur  màthair  thu  do  Righ  an  t-sluaigh, 
'S  faoin  an  t-saothair  'bhith  'deilbh  an  dàin 
A  dh-àireamh  meud  no  liad  do  luach. 

12.    Cha-n  ioghnadh  thu  'bhith  mar  a  iha 

'S  gur  aona-ghràdh  thu  'n  Triuir-'n  an-aon ; 

Nighean  an  Athar,  's  tu  'rug  am  Mac, 

'S  tu  'cheil'  'thug  tlachd  do  'n  Spiorad  Naomh. 

LAOIDH  CRIDHE  NAOMH  lOSA. 

1 .  Di-do-bheatha  'f huarain  àghoir 
'Bhrùchd  a  nuas  a  Cridhe  mo  Shlàn'ir ! 
'Fhuarain  bho  'n  tig  bùrn  do  'n  phàiteach 
'S  milse  na  tharmuich  's  an  fhàsach  ! 

2.  'S  milse  leinn  na  struthan  meala 
An  struthan  braonach  faoin  fala 
'Lean  am  faobhar  a  rinn  do  sgaradh 
'G  innse  gun  robh  d'  chridhe  falamh. 

3.  Dearbhadh  e  air  meud  do  ghaol-sa 
Aona  bhoinne  cha  do  chaomhain  thu ; 
Dh'  inns'  an  t-uisge  gun  do  thraoghadh  e : —  » 
'S  daor  a  cheannaich  thu  clann-daoine.                         | 

4.  Di-do-bheatha  'Chridhe  mo  Shlàn'ir  ! 
Fhuarain  fhialaidh  nan  gràsan  ! 
'Choisridh  fhlathanais  cuir  fàilt'  air, 
Mol  a  ghràdh  dhuinn  anns  na  h-àrdaibh. 

5.  Cha-n  ioghnadh  leam  do  chridhe  'bhith  fialaidh, 
'S  gur  e  'n  teampuU  aig  an  Trianaid  ; 
lonmhas  làn  de  ghibhtean  fiachor 
Cridhe  mo  Thighearna  is  mo  Dhia  thu  ! 

6.  Dh'  f  hosgail  dhomhsa  'nad  chreuchd 
Aon  tearmuun  far  am  bithinn  gleidhte 
Fardrach  far  nach  ruigeadh  beud  mi 

Dh'  aindeoin  innleachd  's  neimh  na  bèisde. 

7.  Tha  do  làmhan  sgaoilt'  's  a  cheusadh 
'Thaisbeanadh  do  chridhe  'bhith  rèidh  dhomh, 
Ma  thig  orm  gum  bi  mi  'm  èiginn 

Gum  beil  fasgadh  ann  dha  'n  tèid  mi. 

8.  'S  tusa  'n  caraid  nach  cuir  cùl  rium, 

Cha  'n  fhaicear  doicheall  air  do  ghnùis-sa  ; 
Dh'-aindeoin  gòraich  is  mi-dhùrachd 
Tha  còmhladh  na  tròcair'  gun  dùnadh. 

9.  'S  minig  a  bha  mi  gun  aire 

Gun  robh  thus'  mo  Thighearna  marrium, 
Ach  diridh  mi  'n  tràihs'  dha  d'  phaiUionn 
'Shireadh  fallaineachd  dha  m'  anam. 

10.  Chi  mi  'chreuchd  a  tha  'n  ad  chridhe, 
Chi  mi  dreighinn  air  am  fighe, 
Lasair  dhe  'n  aon  tein'  a'  s  gile, 

Chi  's  a  chrois  a  rinn  do  mhilleadh. 

11.  Nach  foghnadh  leat  na  fhuair  thu  'chràdh 
An  uair  a  dh'  fhuilig  thu  's  a  ghàradh — 
An  cridhe  caomh  sin  'bhith  'g  a  fhàsgadh 
'S  guin  a  bhàis  a'  bhith  'g  a  shàth  'dh  ann  ? 

12.  C'  arson  tha  'n  lasair  sin  'g  ad  fhiachuinns'? 
'S  mise  'thoill  a'  bhith  'g  am  phianadh  ; 
Thoill  mi  'n  teine  dorcha  cianail — 

An  teine  nach  tèid  às  gu  siorruith. 

13.  Ciod  is  fàth  do  *n  chrois  a  's  lèir  dhomh  ? 
Am  feum  thu  fhathast  a'  bhith  *g  ad  lèireadh  ? 
Nach  bu  leòir  leat  pian  a  cheusaidh 

'Dhia  ghaolaich  nach  d'  rinn  eucoir  ? 

14.  "  Aom  do  chluais  is  dian  rium  èisdeachd, 
"  Cuiridh  mis',  a  mhic,  an  cèill  dhut 

"  Fàth  nan  nithean  'tha  thu  'lèirsinn  : 
"  Cha  mhisde  d'  anamsa  mo  sgeulsa. 

15.  "Bior  an  dreighinn  ge  bu  nimheil, 
*'Gabhail  theine  ged  is  goimheil, 

"  *'  'S  m'  inneal-bhàis  a  bhith  'g  a  h-iomairt — 
"  Cha-n  'eil  suim  dhiom  feadh  do  chinneadh. 

16.  "Faic  thu  Sàcramaid  mo  ghaoil 

*"Am  beil  mi  eadar  m'  Fhuil  is  m'  Fheòil 

♦*  Oidhch  'is  latha  aig  clann-daoin', 

"  Nach  fuar  do  chinneadh  dha  m'  thaobh  ? 

17.  "  Measg  nan  aineolach  cha  b'  ioghnadh, 
"  Ach  measg  nam  mac  a  rinn  mi  ionnlad 
"  Anns  na  tonnan  fala  'thaom  mi 

"'S  olc  a  choisinn  mi  'mhi-sliuim-sa. 

i8.    "  Cha  chaomh  le  caraid  an  diochuimhn', 
"  Ach  's  e  's  truime  tha  'g  am  fhiachuinn 
**  Clann  le  m'  Fheòil  a  rinn  mi  'riarach' 
"  Le  'n  aithne  is  le  'n  deòin  'g  am  phianadh. 

19.  "'S  Honor  ìobairt  air  bheagan  cràbhaidh, 
"  'S  Honor  Comuinn  'ghabh  daoine  dàna 
"  'Thàinig  thun  na  cuilm'  gun  ghràsan, 

"  'S  gèire  n'  an  teine  tha  an  cràdh  dhomh. 

20.  "  Sin  na  dreighinn  'tha  mu  'n  cuairt  domh, 
"  Sin  an  teine  'tha  'g  am  ghualadh, 

"Sin  a  chrois  a  tha'g  am  chuaradh  ; 

"  Mhic  mo  ghaoil  nach  gabh  thu  truas  dhiom?" 


CRIOSTA  'G  A  THAIRNEADH  RIS 
A  CHROIS. 

I.    Bu  chruaidh  an  leabaidh  'fhuair  e 

'N  uair  'rugadh  e  's  an  stàbuU  ; 
Gur  'cruaidhe  leam  an  leabaidh  'th'  aig' 

Ri  uair  a  spàirnean  bàsmhor : 
Tràth  'chuireadh  e  's  an  fhrasaich  bhochd 

Bu  umhail  e  do  'n  Mhaighdinn, 
'S  tràth  's  'g  a  ruighe  air  a  Chrois 

'S  co-umhail  e  dha  naimhdean. 

H 

2.  'S  ann  'thuL;'  e  fhèin  dha  'n  lamhan-sa 

Le  coltas  mhòr-thoil-inntinn, 
Mar  gum  biodh  an  leanabh  ann 

'S  a  làmban  beag*  'g  an  sìneadh 
Gu  màthair  a  ghaoil  a  thogail 

'S  a  chur  far  'fàg  a  sgìos  e ; 
Bu  thruagh  nach  d'  fhuair  a  mhàthair-se 

A  leabaidh  'dhian'  a  dh-Iosa  ! 

3.  Bu  fhurusda  e  ri  'fhaicinn 

Gum  b'  e  d'  thoil-s'  'bhith  'fulang  : 
Bu  dheònaich'  thus'  na  iadsan 

An  iobairt  mhòr  'bhith  uUamh  ; 
N'  an  cuid-se  'shaothair  's  a  dh-innleachdan 

Thug  d'  chuideach's'  bàrr  orr'  uile  : 
Ged  's  mòr  'rinn  mise  'd  leònadh-sa, 

Do  ghaol-sa  fhèin  rinn  tuilleadh. 

4.  An  Dia  'bh'  ann  bho  shìorrachd, 

'Am  flathanas  'tha  'àros, 
Thug  nèamh  is  cè  a  neoni  dhuinn 

An  dràsd'  'n  a  chulaidh  nàire  ! 
Ach  's  maiseach  anns  an  dreach  sin  e, 

Is  urramach  's  an  àm  e, 
'S  a  shìiilean  'coimhead  suas 

Is  iad  fliuch  le  gràdh  dha  naimhdean. 

5.  Cha-n  fhacas  riamh  le  Moire  e 

Cho  toillteanach  air  aoradh  ; 
Cha  d'  fhoillsicheadh  a  Dhiadhachd 

Cha  soilleir  bho  na  dh'  aom  e 
'Ghabhail  tàmh  air  talamh  leinn 

Fo  sgàile  'nàdair  dhaonda 
'S  bha  'cridhe-sa  's  i  'g  amharc  air 

A'  dòrtadh  mach  a  gaoil  da. 

B'  e  Uan  na  h-ìobairt'  ùir'  e, 

'Chaidh  'ghealltuinn  duinn  'o  hnntean. 
Cha  b'  ann  a  mhàin  a  dh-Iudhaich 

A  b'  àill  leis  'bhith  air  ìobradh. 
Ge  b'  ainmeil  an  teampull  ac' 

'S  an  altair  'thog  na  righrean, 
B'  e  cnoc  is  crann  na  tàire 

An  roghainn  a  rinn  losa. 

Tha  ghàirdeannan  'g  an  gramachadh 

'S  'g  am  fàsgadh  ris  a  chrann, 
Is  tha  bàrr  nan  tàirnean  garbh  ac' 

'G  an  toradh  tromh  na  dearnan, 
Bho  'n  d'  thàinig  'h-uile  beannachd 

A  chaidh  'dhiol  'o  iùntas  ghràsan. 
Nach  aobhar  nàir  mo  pheacannan 

'Thug  tàir  cho  mòr  dha  m'  Shlan'ear  ? 

Chaidh  crith  de  'n  chràdh  bu  ghèire 
Air  feadh  a  choluinn  chreuchdaich, 

Ach  anns  an  t-sùil  'bha  gaolach  riamh 
Chìthear  gràdh  'am  measg  nan  deuran. 

Ge  fuilteach,  brònach,  cràiteach  thu 
Air  sgàth  na  rinn  mi  dh'  eucoir 

Tha  thu  bàigheil,  truasail,  tròcaireach 
Dha  'n  daol  a  tha  'g  ad  cheusadh. 

9.    A  Mhoire  Mhàthair,  an  innis  thu 

An  t-ainm  a  th'  air  do  bhròn-sa 
Tràth  'chualas  'h-uile  buille  leat 

Bha  's  'bualadh  leis  an  òrd  ud. 
'S  e  'mhiad  's  a  bha  do  ghaol  air 

An  tomhas  air  do  dhòruinn 
'S  cha-n  'eil  gaol  nan  Aingeal  còmhla 

Cho  raòr  ri  d'  ghaol-s'  'n  a  ònrachd. 

10.  Bha  d'  shùilean  air  do  luaidh 

Ach  bha  guth  do  bheòil  air  d'  f  hàgail ; 
Am  facal  cha  robh  cruthaichte 

A  fhreagradh  dhut  'n  ad  spàirnibh, 
Ach  thuig  an  t-Athair  Siorruith 

'N  ùrnaigh  'rinn  thu  dhàsan, 
'S  do  chridhe  anns  an  uair 

Fo  bhuiir  an  ìiird  'g  a  sgàineadh. 

11.  Tha  Magdalen  is  Eoin,  is  iad 

A'  druideadh  suas  an  cluas. 
Tha  'n  cridheachan  'g  am  fàsgadh  unnt* 

Le  mulad  agus  truas. 
'S  e  a  b'  fhearr  leo  *n  cridhe  fhèin 

'Bhith  pronn  fo  'n  iarna  fhuar, 
Is  los'  a  bhith  air  'fhuasgladh 

Bho  na  spàirnean  'tha  m'  a  chuairt. 

12.  Nach  seall  sibh  air  ur  Tighearna 

'S  gun  taisich  sibh  le  bàigh  dha  ? 
Tha  'lamhan  air  an  sgaoileadh  leis 

Gu  'r  faoilteachadh  diia  ghràdh-sa. 
**  Nach  tig  sibh  thun  mo  glacaibh-se 

Is  gheibhear  fois  an  àigh  leibh, 
Mar  fhearr  leibh  slabhruidh  'pheacaidh 

Na  'bhith  'n  gàirdeanaibh  ar  Slàn'ir?" 

13.  Tha  fuaim  an  ùird  a'  tòiseachadh 

Ri  èirigh  suas  as  ùr, 
Is,  ged  's  ioghnadh  leam  a  smaoineachadh, 

Ar  leam  gur  inneal  ciùil  e, 
'S  a  theudan  'bhith  'g  am  bualadh 

Is  a  h-uile  buille  'dùsgadh 
A  phongan  geur  na  ìseal 

Mar  'tha  alt  no  cnàimh  'g  a  chiùrradh. 

14.  Do  chasan  naomh  'bha  'g  imeachduinn 

Thar  mhonadh,  bhlàr,  is  fhàsach, 
A  'ieantuinn  do  chuid  chaorach 

'Bha  'n  an  gòraiche  'g  ad  fhàgail, 
Is  ioma  astar  'shiùbhail  iad 

Fo  bhròn,  is  sgios,  is  ànradh  : 
O  los',  nach  caomhainn  thu  dhuinn  iad 

'Bhith  leòinte  leis  na  tàirnean  ? 

15.  Am  fuiHg  sinn,  a  bhràithrean, 

An  sgial  m'  ar  Slàn'ear  èisdeachd  ? 

Mar  'bha  'chasan  aig  a  mhuinntir  ud 

'G  an  tarsnadh  air  a  chèile, 
Is  tàirnean  garg  'g  an  iomairt  unnt, 

Ar  leam  gun  cluinn  mi  m'  beum  ac', 
'S  gach  feith  is  alt  a'  crupadh 

Is  an  t-iarunn  fuar  'g  an  reubadh. 

i6.    'S  e  'mhiaduich  dhut  do  dhòruinn 

E  'bhith  'fairtleachd'  air  na  h-euc'raich 
Do  chasan  naomh  a  chumail  leo 

Gu  teann  air  muin  a  chèile. 
'S  bu  honor  buille  'bhualadh  leo 

Gu  d'  fhuaigheal  ri  d'  chrann-cheusaidh 
Nach  robh  gu  feum  mar  'b'  ann  gu  bhith 

Ag  ùrachadh  do  chreuchdan. 

17.  A  Mhoire,  nach  bu  chianail 

An  sealladh  'bha  mu  d'  shùilean  ! 
Bu  mhua  'n  dòruinn  'dh'  fhuiHg  thu 

'S  tu  'seasamh  'sin  cho  dlùth  dha 
Na  dh-fhòghnadh  'naoimh  uil'  eatorra 

A  ghiùlan  gu  bhith  crìiinte. 
'S  tu  "Banruinn  fhior  nam  Mairtirean," 

Mar  theirear  riut  's  an  ùrnaigh. 

18.  Nach  tusa 'th' air  do  chuaradh 

Le  mulad  nach  gabh  innse, 
Do  Mhacan  fhèin  cho  truagh  dheth, 
'S  nach  urrainn  duts'  'n  ad  dhìsle 

A  chobhair  's  liigha  'dhianamh  air 
Is  cruaidh-chàs  an  'n  am  mìltean 

'G  a  riasladh  is  'g  a  phianadh-si, 
Do  Dhia,  do  Leanabh  prìseil ! 

19.  Tha  'n  iobairt  air  an  Altair 

Ach  cha  chuimhne  leo  'bhith  'liabadh 
'Thoirt  aoraidh  'n  Uile-chumhachdach 

Le  smaoint  no  cainnt  na  h-ùrnaigh'. 
'S  e  blaisbheum  agus  moUachdan 

A  chluinnear  'measg  nan  lìidhach 
Air  Uan  na  h-Iobairt  uasail 

'Tha  'sgriobhadh  chumhnaint  ìiir  dhuinn. 

20.  B'  e  Moire  fhèin  's  a  cuideachda 

Na  bh'  ann  de  'n  chinne-daonia 
'Chaidh  suas  thun  a  mhonaidh  ud 

Le  smaoint'  air  bàigh  na  aoradh  ; 
Ach  b'  fhearr  le  los'  's  e  tàirnichte 

A  gaol-sa  fhèin  'n  a  donar 
Na  'h-uile  gaol  dha  còmhla 

'Bha  ri  direadh  'feasd'  'o  'n  t-saogh'1-sa. 

21.  Tha  'n  ìobairt  'nis'  a'  feitheamh 

A'  bhith  togte  suas  gu  Dia ; 
Tionndamaid  ar  sùilean  rith* 

'S  gum  mathar  dhuinn  ar  gniomh. 
Is  iarramaid  air  Moire  mhìn 

I  'dh-inns'  dha  'n  t-Sagart  los' 

Ar  cuimhneachadh  's  an  Aifrinn  aig' 
A  ni  e  air  an  t-sHabh. 


LAOIDH  AN  lASGAIR. 

1.  Dia'bhith  timchioU  air  an  sgothaidh 
Mu'n  imich  i  gu  doimhneachd  mara  : 
Slig'  air  linne  dhuinn  a  treuntachd 
Mar  'eil  freasdal  Dè  'g  a  faire. 

2.  Faiceamaid  do  shoillse,  'Mlioire, 

'N  uair  'tha  stoirm  is  oidhche  'gleac  ruinn  ; 

Gur  a  tusa  "  Reul  na  mara," 

'S  e  fair'  an  èiginnich  do  chleachdadh. 

3.  'Aingil  ghil,  dian  thusa  iùl  duinn 
'Threòraicheas  ar  siìibh'l  feadh  gharbh-thonn  : 
Sgiath  do  chùram  sgaoil  mu  'n  cuairt  duinn 
'N  uair 'chinneas  gruaim  air  gnìiis  na  fairge. 

4.  Guidheamaid  do  thaic-sa,  'Pheadair, 
Gun  thu  'leigeil  beud  'n  ar  caramh  : 
Chuireadh  muinntir  cuain  'nad  fhreasdal, 
Teasruig  sinn  bho  as-call  mara. 

5.  Gur  a  buidhe  dhuinn  an  cosnadh 
'Bha  na  h-Ostail  fhein  a'  cleachdadh  : 
'S  minig  'bha  Mac  Dè  'n  an  cuideachd 
'Cur  an  tuigse  dhuinn  a  thlachd  deth. 

6.  'Dhia,  beannaich  dhuinn  ar  driamlach, 
'N  lion,  's  gach  inneal-glacaidh  'th  'againn 
lomain  h-uca  mar  is  iomchuidh 
'Sprèidh  'tha  'g  ionaltradh  's  an  aigeann. 

7.  Beannaich  thusa  dhuinn  ar  curachd, 
Cha-n  urrainn  nach  tig  cuibheas  oirre  : 
Gu'm  mealamaid  a  bheannachd  Bharrach- 
Toradh  mar'  a  cuile-Mhoire. 

8.  'N  uair  a  's  f  heudar  dhuinn  'bhith  'tilleadh 
Stiùir  thu  cinnteach  sinn  gu  cala. 

Ma  chuir  thu  oirnne  seach  ar  feuma 
Cha-n  fhaicear  leinn  an  dèirceach  falamh. 

9.  Na  leig  h-ugainn  bàs  le  graide, 
Orduich  sagart  'bhith  m'  ar  timchioU  ; 
Naomhaich  le  d'  Ola  's  le  d'  Chorp  sinn 
Mu'n  tèid  anam  bochd  air  iomrall. 


THA  MOIRE  FO  BHRON. 

Tha  Moire  fo  bhròn, 

Gur  a  frasach  a  deòir, 

'S  i  'g  amharc  a  h-òg-Mhac  ceusta. 

Tha  'h-anam  'g  a  chlaoidh 

Le  mulad,  le  caoidh  ; 

Tha  claidheamh  's  geur  fhaobh'r  'g  a  reubadh. 

3-    Tha  Baintighearn'  nan  gràs 
Fo  thìirsa,  fo  chràdh ; 
'S  beag  ioghnadh  do  Mhàth'r  Mhic  Dè  sin,    . 

4.  Co  e  'chuireas  suas 

Meud  do  mhulaid  's  do  thruaigh' 

'S  Mac  àluinn  do  luaidh  ga  lèireadh  ? 

5.  'Beil  duine  cho  cruaidh 
Nach  fliuchte  a  ghruaidh 

'S  Màth'r  Slàn  'ear  an  t-sluaigh  n  a  h-èiginn  ? 

6.  Co  e  nach  bi  'caoidh 

'S  Màth'r  losa  'n  a  chuimhn' 

Fo  dhòruinn  'g  a  claoidh  le'Ceud-ghin? 

7.  Tha  Criost  ann  an  guais 
Air  son  eucoir  an  t-sluaigh 

'S  na  sgiùrsan  gun  truas  'g  a  reubadh. 

8.  Tha  'h-aona  Mhac  caomh — 
Toradh  gaolach  a  cuim 

A'  fàgail  an  t-saogh'l  'n  a  lèirsinn. 

9.  O  fhuarain  nan  gràs 
Roinn  leamsa  do  chràdh 

Gun  sil  mi  'n  ad  phàirt  na  deuran. 

10.    M'  fhuar-chridhe  fàg  blàth 
Gu  gaol  'thoirt  dha  d'  ghràdh 
Gun  taisbean  mi,  'Mhàth'r,  mo  spèis  dhut. 

11.  'Naomh  Bhaintighearna  mhìn 
Air  clàrabh  mo  chrìdh' 
Sgriobh  lotan  an  Tì  a  cheusadh. 

12.  Roinn  leamsa  an  tàir' 
'Fhuair  los'  air  mo  sgàth 

*G  am  cheannach  le  cràdh  's  le  creuchdan. 

13.  O  nach  ruitheadh  mo  dheòir 
'G  a  chaoidh-sa  'chaidh  'leòn' 

Aon  ùin  'bhithinn  beò  's  a  chèin-thir  ! 

14.  B'  e  mo  roghainn  is  m'  àiU 
A,  bhith,  'Mhoire,  'n  ad  dhàil 
Ri  cumha  fo  sgàil'  a  cheusaidh. 

15.  Oigh  chliùiteach  'measg  chàich, 
Ge  bu  pheacach  mo  ghnàth 

Bidh  mi  'caoineadh  leat  gràdh  do  chèille. 

16.  Bidh  mo  chuimhn'  air  a  bhàs, 
Faigheam  cuibhrionn  de  'phàis 

Cha  dioch'nuich  mi  'bhràth  mar  dh'  eug  e. 

17.  Biodh  m'  anam  a  chaoidh 
Fo  phianadh  a  chruinn 

Air  mhisg  leis  na  thaom  bho  'fhèithean. 

18.  'S  tusa,  'Mhoire,  mo  dhion, 
Saor  thu  m'  anam  bho  phian 

'N  uair  a  thaisbeanar  Criost  's  na  speuran. 

iQ.  'N  uair  a's  fheudar 'bhi 'triall 
Thoirt  cunntais  'n  ar  gniomh 
Gun  robh  Moire  a'  rian  mo  cheuman. 

20.    Na  leig  m'  anam  gu  bròn 
Is  am  bàs  air  mo  thòir, 
Ach  suidhich  'n  ad  chòmh'l  e  'n  èibhneas. 

Amen. 


URNAIGHEAN  AITHGHEARR. 

1.  Aoram  thu,  'Aobhar  mo  bhith  ; 
Siream  thu,  'Chuspair  mo  bheath';  w 
Molam  do  dhianadas  math  ; 
Guidheam  do  dhion  's  a  chath. 

2.  Mo  smaointean  a  bhith  unnad  ! 
Mo  bhriathran  a  bhith  umad  ! 
Mo  ghniomhran  a  bhith  h-ugad  ! 
'S  mi  dh-f hulang  mar  a  dh'  fhuihg  ! 


NAOMH  MICHEAL. 

Thog  Naomh  Mìcheal  a  bhratach 
Anns  na  Flathas  a  's  àirde, 

'N  aghaidh  Aingeal  an  uabhair, 
A  ghluais  leis  an  àrdan. 

'G  a  chur  fhein  ann  an  inbhe, 
Cho  àrd  ri  Riaghlair  nan  gràsan, 

A  choisinn  da  'bhi  'g  a  phianadh 
Fad  na  sìorrachd  gun  fhathamas. 

2.  'S  e  Naomh  Mìcheal  'bha  dìleas 

Nach  do  dhìbir  an  t-ard  Rìgh, 
Shèid  e  'n  trompaid  's  gu  'n  ghluais  i 

Mu  'n  cuairt  da  feachd  làidir 
Le  'chlaidheamh  's  le  'sgèith  air 

Gu  'n  dh-èibh  e  ri  'chàirdean 
"  Co  tba  coltach  ri  'r  Dia-ne?" 

'S  e  'n  t-Athair  siorruidh  a  's  àirde. 

3.  B'  aobhar  uamhais  ri  chlaistinn 

Ann  am  Flathas  na  sìthe, 
Airm  chòmhraig  'g  an  glacadh 

Gus  a  Chathair  a  thiarnadh 
Air  nàmhaid  a  cheartais 

Leis  am  b'  aindeoineach  strìochdadh, 
Gu  's  na  chuireadh  'n  ruaig  air 

Gu  aibheis  dhuaichnidh  dhu-shìorruidh. 

4.  Thug  an  t-Aingeal  Naomh  Mìcheal 

Loma  sgrìob  air  an  nàmhaid 
A  mach  bho  àros  na  sìthe, 

'S  chaill  na  mìUtean  diubh  'n  àitean ; 
Chaidh  an  iomain  gu  priosan 

As  nach  till  iad  gu  bràch  a 
Lasair  theine  gun  dìocladh 

Fad  na  sìorrachd  'g  an  cnàmh  ann. 

5-    Gu  'n  deach  trian  de  na  h-Ainglean 

A  bh'  ann  an  aoibhneas  's  an  sòlas, 
A  ruaigeadh  mar  nàimhdean 

Gu  aibheis  na  dòruinn 
Bho  'n  bheil  iad  le  'n  cuid  shaighdean 

'G  an  cuimseachadh  oirnne. 
Ach  tha  sgiathan  Naoimh  Mìcheal 

'G  ar  dion  bho  'n  guin  leònaidh. 

6.  Bu  mhor  eud  a  chinnfheadhna 

Mu  'n  fhior-Shaighdear  neo-sgàthach 
A'  cur  'fheachd  'n  deagh  riaghailt 

'S  iad  cho  dian  gu  buaidh  làrach 
Le  'n  cuid  shleaghan  is  sgiathan 

Gus  an  dion  air  an  nàmhaid, 
'S  iad  nach  tiUeadh  's  nach  strìochdadh 

'S  an  àrd  Dhia  'faotainn  tàire. 

7.  Bu  gharg  a  chonnspaid  's  bu  dìleas 

A  bh'  aig  na  mìUtean  gun  taise, 
'Dh-eirich  suas  le  Naomh  Mìcheal 

Is  iad  cho  cinnteach  le  'fhacal. 
Le  buiUe  lotach,  throm,  bhàsmhor 

Thilg  e  'n  dràgon  fo  'chasan, 
'S  le  neart  a  ghàirdein  thrèin  làidir 

A  shleagh  gu  'n  shàth  e  'n  a  leasraidh. 

S.    Bu  mhì-thaitneach  'n  sealladh 

Le  Righ  na  cathrach  's  bu  ghràineil 
Na  bha  'dh-àiteachan  falamh 

A  bh'  aig  na  ceannaircich  dhàna  ; 
Ach  'n  a  thròcair  neo-chriochnach 

Ghin  e  riamhag  bho  Adhamh 
A  ni  le  còmhnadh  Naomh  Mìcheal 

Gach  àite  'lìonadh  mar  bha  iad. 

9.    'N  sin  dh'  oiUtich  's  gu  n'  chreathnaich 

An  cealgair  carach  le  farmad 
'S  dheilbh  e  innleachdan  peacaidh 

Gu  mealladh  sUochd  Adhamh, 
Le  droch  naimhdeas  do  'n  Trianaid 

Is  do  'n  triath  'chuir  as  àit' ; 
Mheall  e  Eubh  leis  an  abhuU 

'S  ar  priomh  Athair  Adhamh. 

10.    Bho  'n  is  ceannard  feachd  Rioghail 

Naomh  Mìcheal,  àrd-aingeal, 
Guidheamaid'  air  le  'r  dichioll, 

Sinn  fhèin  'thoirt  fo  bhrataich, 
Gu  bhi  'n  ar  saighdeirean  dìleas 

Gu  ruith  ar  tìm  a  tha  aithghearr, 
'S  aig  àm  ar  crìch  'bhi  'g  ar  dion 

Air  nàmhaid  ciocrach  Dhia  'cheartais. 


f 
Alk  BEANNACHADH  MOIRE. 

I.    Fàilte  dhut,  a  Bhaintighearna  ! 
A  Mhàthair  ghlòrmhor  Dhè  I 

Bho  tha  thu  làn  de  ghràsan 
Dian  ar  sàbhaladh  bho  bheud. 

Beannaichte  'measg  mhnàth'  thu, 

'S  tu  saor  bho  pheacadh^Adhamh, 

A  nis'  's  aig  uair  ar  bàis 

Dian  ar  tearmunn  fo  d'  sgèith. 

'S  mòr  an  t-aobhar  nàire 

Do  shluagh  a  tha  gun  chèill, 

'N  uair  a  tha  iad  le  'n  dànachd 
'Toirt  tàir'  do  Mhàthair  Dhè, 

'S  gun  chuir  e  'n  t-Aingeal  Gàbriel 

A  nuas  bho  làthair  fhèin 

Gu  h-ùmhlaidh  a  chur  fàilt  oirr' 
Ge  b'  àrd  a  ghlòir  air  nèamh. 

Fàilt  ort,  Oigh  nan  òighean  ! 

A  lòchrain  laiste  Dhè, 
'Bheir  soilleireachd  is  eòlas 

Le  d'  thròcair  dhuinn  bho  nèamh, 
Faigh  dhuinn  bho  d'  Mhac  glòrmhor 
As  leth  na  Fala  'dhòirt  e 
Gum  bi  sinn  ann  an  sòlas 

'N  còmhail  Abrahaim. 

Fhuair  sinn  anns  a  ghàradh 
Gealladh  làidir  bho  bhial  Dè 

Gum  pronnte  fo  do  shàil 

Ceann  an  t-Sàtain,  'rinn  a  bhreug, 

'N  uair  'thug  e  air  ar  Pàrantan 
'Bha  neochiontach  'am  Pàras, 
Gun  'bhrist  iad  air  an  fhàinte, 
A'  toilltinn  bàs  'n  a  dhèigh. 

Fàilte  dhut,  a  TheampuiU 

'Tha  coisrigte  le  Dia  ! 
'S  tusa  Reul  ùr  làcob, 

'Tha  'deàrrsadh  mar  a  ghrian 
Ged  tha  sinn  ann  an  ànradh, 
Le  sùil  'thoirt  air  ar  Màthair, 
Gum  fuasgail  i  's  gach  càs  oirnn 

Tre  'h-iochd  's  a  bàigh  ri  cloinn. 

Eiribh  suas,  a  bhràithrean, 

Anns  gach  àite  a  tà  fo  'n  ghrèin, 
'S  cuiribh  'n  gèill  gu  'n  àicheadh 

CHìi  do  Mhàthair  Dhè 
A  dh  'fhuihg  pian  is  cràdh 
Agus  dòruinn  nach  gabh  àireamh 
'S  i  'faicinn  a'  bhi  tàirneadh 

A  Mic  ghràdhaich  ri  crann-ceusd'. 


130 


LAOIDH  AN  TUATHANAICH. 

1.  Bho  nach  diamhanas  'ni  cìiis  duinn 

Feumaidh  sinn  tionndadh  ri  àiteach, 
Bho  's  ann  le  faUus  ar  gnìiis' 

A  ghealladh  dhuinn  ar  n-aran  làitheil. 

2.  Anns  a  mhaduinn  'an  àm  dùsgaidh 

Thugamaid  chìi  le  dian  chrabhadh 
Do  'n  Ard-Dhia  a  ghabh  ar  cùram 
'S  an  dùiseal  'an  robh  sinn  sàmhach. 

3.  Cuireamaid  a  chrois  le  ìimhlachd 

Oirnn  fo  iùl  na  Trianaid  àghor, 
'S  tairgeamaid  do  Dhia  na  naomhachd 
Ar  gniomhan  le  aoradh  làidir. 

4.  Beannachd  iarramaid  d'  ar  saothair 

Lo3  gun  cinn  i  mar  a  's  àill  leinn, 
Torrach  tarbhach,  chum  *s  gum  faod  sinn 
Pàirteachadh  ri  daoin'  'tha  'n  àmhghar. 

5.  Beannaich  thusa,  'Dhia,  ar  n-acfhuinn, 

Croinn,  is  cairtean,  's  an  hichd-tàirne ; 
'S  deònaich  dhuinn  le  cumhachd  d'  fheartan 
Ciall  is  neart  air  son  an  àitich. 


6.  Bitheamaid  air  ar  stuiradh  leatsa, 

'S  ionnsaich  fhèin  a  bheairt  a's  fhearr  duinn, 
'Chionn  as  d'  aonais  bi'dh  sinn  lapach, 
Mo  Dhia,  na  dealaich  gu  bràch  ruinn. 

7.  Stiùir  sinn  air  rathad  a  cheartais, 

'S  biodh  do  reachdan  duinn  mar  sgàthan  : 
'N  siol  a  chuireas  sinn  's  an  talamh 

Braon  do  dhealta  's  do  mhaoth  bhlàs  air, 

8.  Chum  's  nach  meataich  fuachd  na  tais  e 

Gus  am  faigh  e  neart  is  càileachd 
Is  gu'n  toir  gach  neach  a  chi  e 

Aoradh  buan  do  'n  Ti  'chuir  fàs  air. 

9.  'N  uair  a  thèid  sinn  air  ar  glìiinean 

Le  ùmhlachd  agus  le  cràbhadh, 
larramaid  beannachd  le  'r  dùrachd 
Do  'r  dùthaich  a2rus  do  'r  càirdean. 

10.  Tha  na  mairbh  againn  ri  'chunntais 

Aig  'bheil  dùil  gum  faigh  sinn  fàbhar 
Dhaibh  's  a  phriosan  'bheil  iad  dùinte 
'S  gum  fosgail  ar  n-ìirnaigh  dhaibh  Pàras. 

11.  Gum  beannaich  thu,  'Dhia,  dhuinn  ar  maoin 

Ar  crodh,  ar  caoraich,  's  an  cuid  àlach ; 
Bhiomaid  buileach  as  an  aonais 

Mar  a  b'  e  do  chaoimhneas  gràidh-se. 

12.  Deònaich  dhuinn  nach  dian  sinn  diochuimhn* 

Orts',  'tha  'riaghladh  anns  gach  àite ; 
'S  as  leth  d'  iochd  mu  'n  tig  a  chrìoch  oirnn 
Na  biodh  d'  fhiachan  oirnn  gun  phàidheadh. 

13.  'N  uair  'chì  sinn  le  d'  òrdugh  naomh-sa 

Toradh  ar  saothrach  gu  'r  n-àiUeas, 
'S  aobhar  taingealachd  is  gaoil  e, — 
'S  ioghnadh  ma  chuireas  sinn  dàil  ann. 

14.  'S  tu  'tha  'buileachadh  oirnn  daonnan 

Biadh,  is  aodach,  agus  slàinte, 
Tairgeamaid  taing  agus  gaol  dhut 
Maille  ris  na  naoimh  'tha  'm  Pàras. 

15.  Tairgeamaid  ar  gniomh'  air  thùs 

Gu  moladh  agus  cUù  do  'r  Slàn'ear, 
'S  thugamaid  taing  le  deagh-rìin  da 
Air  son  a  chùram  a  ghnàth  dhuinn. 

16.  Fuadaicheamaid  bhuainn  le  ùmhlachd 

Gach  uamhar,  drùis,  agus  àrdan, 
Los  'n  uair  thillear  sios  do  'n  ùir  sin 
Nach  aobhar  cùram  am  bàs  duinn. 

17.  Leis  a  ghaol  a  thug  ar  Dia  dhuinn 

Chuir  e  siol  air  son  ar  tearnadh, 
Gedchaidh  pàirt  a  dhìth  le  ianlainn, 

'S  cuid  le  cion  friamh  nach  d'  rinn  fàs  deth. 

i8.    Biomaid  faic'leach  air  ar  giùlan 

Mu  'n  tig  'o  r  cùl  oirnn  ar  nàmhaid 
'Chuireas  coguU  le  droch  rìin  ann 

'Choisneas  ìirnais  nach  gabh  cnàmh  duinn. 


AX     AIFRIONN. 

Romh  '«  Aifrinn. 

A  Dhia,  thoir  dhuinn  na  gràsan 
'Bhith  cuimhneach  co  tha  'làthair ; 
'Bhith  cuimhneach  air  an  lobairt 
A  thairg  Thu  uair  do  Bhàis. 
'S  ionann  là  a'  cheusaidh 
Is  Aifrionn  naomh  an  àigh, 
'S  ionann  Uan  nan  lobairt, — 
Mac  Mhoire  mhìn  nan  gràs. 

Tha  sinne  'so  gu  d'  aoradh 
'S  gu  d'  mholadh  mar  is  còir, 
Gu  taing  thoirt  dhut,  's  gur  Uonor 
Na  gibhtean  'chuir  thu  oirnn. 
Tha  sinne  'g  iarraidh  trocaire 
Mu  'n  ditear  sinn  's  a'  mhòd ; 
Gabh  truas  ri  peacaich  bhochda, 
'S  an  anmannan  fo  bhròn. 
'Si  'n  Aifrionn  lobairt  larrtais 

A  dh'  orduich  Dia  dha  fhèin, 
Gu  fuasgladh  air  gach  Criostuidh 
'Dh  iarradh  fuasgladh  'n  a  fheum  : 
Tha  sinne,  'Dhia,  ag  ùrnaigh 
Thu  'dh-fhuasgladh  oirnn  gu  lèir 
'N  ar  n-aineolas,  'n  ar  bochduinne, 
'N  ar  n-euslaintean  's  'n  ar  creuchd. 
'S  na  caoraich  bhochd  as  aonais 
A'  chrò  a'  choisrig  Dia, 
Na  creidich  'dol  gu  breitheanas, 
'S  am  bàs  'toirt  bhuap'  an  ciall, 
'S  na  h-anmannan  dìleas 
Nach  do  dhiol  tur  am  fiach, 
Seall  air  fuil  an  Uain  ghil 
Is  fuasgail  orra  'Dhia. 

2.  Aig  "■  Co7ifiteor^'  is  '' Kyì-ieT 

Tha  mi  'g  aideachadh  mo  lochdan, 
'Choisinn  corruich  dhomh  bho  Dhia, 
Is  tha  an  t-aithreachas  'g  am  leònadh 
Thaobh  gach  olc  a  rinn  mi  riamh. 
Thug  thu  mathanas  do  'n  ostal, 
Ceannard  air  an  da-fhear-dhiag  ; 
Orms'  dian  tiòcair  'thaobh  na  dhòirt  Thu 
Dh'  fhuil  gu  m'  dhòbheairtean  'thoirt  dhiom. 

3.  Ai^  an  f-Soisgeu/  's  a   Chreiid. 

Tha  sinn  'seasamh  aig  an  t-soisgeul 
Gu  bhith  deas  gu  'chur  'an  gniomh  ; 


I 

Cha  toir  nàir'  no  eagal  oirnne 
Cìil  a  chur  ri  creideamh  Chriosd'. 
'S  daor  a  cheannaich  Mac  na  h-Oighe 
An  creideamh  glòrmhor  's  ro-mhòr  fiach ; 
Cha  choimeas  idir  luach  an  òir 
Ris  an  fhuil  a  dhòirt  'o  'chhabh. 

At'g  a?i   Tdi'rgse  'i"  a?i  "  Lavabo.^' 

Chi  mi  aran  air  an  Altair, 
'S  atins  a'  chaiHs  chi  mi  fion  ; 
Bi'idh  iad  air  an  tionndadh  fhathasd 
Gu  fior  chorp  is  fior  fhuil  Chriosd. 
Nigh  mo  chridhe,  fàg  g'un  smal  e, — 
'S  lionor  lochd  'bh'  air  m'  anam  riamh  ; 
Ach,  ma  's  àiU  leat,  ni  Thu  m'  ghlanadh, 
Chionn  tha  'n  comas  agads',  los'. 

Aig  an  **  Sanct24sr 

Is  naomh,  naomh,  naomli 
Thu,  'Thighearna  Dhia  nan  slògh  ; 
Tha  neamh  is  talamh  làn 
De  d'  mhòrachd  is  de  d'  ghlòir. 


o' 


6.  Aig  "  Meme7ito,^  nam  beo'^ 

Beannaich  an  Eaglais  is  beannaich  am  Pàp, 
Beannaich  ar  n-easbuig  is  beannaich  a'  chlèir, 
Beannaich  ar  pàrantan,  beannaich  ar  braithrean, 
Beannaich  ar  càirdean  's  ar  naimhdean  gu  lèir. 

7-  'N  iiair  a  bhuaikas  an  clag  romh  àm 

a^  Choisrigidh. 

Smaointean  fuadain  cuir  air  chìil, 
Crom  do  cheann  is  lùb  do  ghlùn ; 
Oir  tha  an  Ti  a'  tighinn  dlìith, 
An  Ti  a's  mac  do  Righ  nan  dùl. 

8.  Aig  d  Choisrigeadh. 

Fàilte  dhut,  Annlainn  uasail ! 
Fàilte  dhut  a  Chuirp  a  cheusadh  ! 
A  dh'  fhuihg  geur  dhòruinn  gu  'r  saoradh. 
'Chuirp  Mhic  Dhe,  di-do-bheatha  ! 
Bhona  's  Tu  Righ  gach  rath, 
'S  Tu  an  neart  nach  crion 
Fad  thràth  bi-bhuan, 
Fuasgail  oirnn  'n  ar  n-airc  a  nis', 
Agus  dion  sinn  aig  uair  a'  bhàis.     Amen. 

Fàilte  dhut,  fhior-Fhuil  uasail ! 
'Dhòrtadh  a  nuas  a  creuchd  an  Tighearna  ! 
A  chaidh  's  a'  chroich  airson  an  duine, 
'S  a  dh'  fhuiHg  a  thaobh  a  thoUadh, 
'S  a  shil  tonna  fala  ! 

A  Mhic  ionmhuinn,  cuir  h-ugainn  do  ghràsan, 
Agus  dion  sinn  aig  uair  a'  bhàis.     Amen. 

9.       Eadar  àm  a    Choisrigidh  's  d  Fhaidir. 

Glac,  a  Thighearn',  an  lobairt  uasal, 
'N  lobairt  fhior-ghlan,  'n  lobairt  luachor — 

Uan  do  ghràidh-sa —  an  deagh  bhuachaill' ; 

'S  beannaich  a  ihreud  'tha  'n  so  mu  'n  cuairt  da. 

Na  h-anmannan  bochd  's  an  dòruinn, 
Mùch  an  "  teine  'tha  'g  am  fiachainn  " 
Anns  na  tonnan  fala  'dhòirt  thu, 
"  'S  dearrsadh  orra  solus  siorruith." 

10.  Aig  a    Phaidir. 

Ar  n-Athair  a  tha  air  neamh,  &c. 

11.  Eadar  cz'  Fhaidir  agus  "  Agnus  Deiy 
Teasraig  sinn  bho  'n  h-uile  dò-bheairt 

Bh'  ann,  a  th'  ann,  no  'bhitheas ; 
Cuidich  leinn  le  neart  do  thròcair, 
Is  fògair  geilt  ar  cridhe. 

12.  Eadar  ^'  Agnus  JDei^^  agus  ^^-  Domine^ 

non  suin  dignus.^* 
Dh'  fhàg  thu  sìth  aig  d'  Ostail  dhìleas, 
'S  faigheamsa  mo  chòir  dhe  'n  dìleab  ; 
Riaghail  le  d'  ghràsan  'n  Eaglais  dhìHnn, 
'S  thoir  gach  cinneadh  'stigh  fo  'dìdeann. 

Leasaich  thu  an  cron  'rinn  Adhamh, 
Dh'  fhosgail  thu  dhuinn  dorus  Phàrais  ; 
Leanaidh  mi  gu  dlùth  na  fàintean, 
'S  buanaichidh  mi  duais  do  chàirdean. 

Biodh  do  chorp  'n  a  leigheas  dhomhsa, 
Dionadh  e  mi  ri  uchd-comhraig ; 
Deònaich  a'  bhith  leam  'g  am  chomhnadh 
'N  àm  do  'n  bhàs  'bhith  'tighinn  'am  chòmbail. 


'38 


Aig  àm  na  Co7ìiaÌ7ine. 

'Anam  Chriosta,  naomhaich  mi, 
A  chuirp  Chriosta,  sàbhail  mi. 
'Fhuil  Chriosta,  sàthaich  mi. 
'Uisge  thaoibh  Chriosta,  glan  mi. 
A  Phàis  Chriosta,  neartaich  mi. 
'losa  mhath,  gu  gràsor  èisd  rium. 
Ann  ad  lotan  falaich  mi. 
Na  fuiHg  mo  sgaradh  bhuat. 
Bho  'n  nàmhaid  aingidh  teasraig  mi. 
Aig  uair  mo  bhàis  gairm  mi. 
Agus  òrdaich  mi  'thighinn  gad  ionnsuidh. 
Gu  'bhith  maiUe  ri  d'  naoimh  a'  toirt  cliù  dhut 
Fad  shaoghal  nan  saoghal.     Amen. 


'Crochadh  fuilteach  ri  crann-ceusaidh, 
'S  lèir  co-dhiu  le  sluagh  do  dhaondachd. 
Ceilte  nis'  tha  'n  daondachd  cuideachd — 
S'  innleachd  chumhachdach  dhe  'd  ghaol  e. 

Cha  lèir  dhomhs'  na  creuchdan  domhain 
'Tholladh  unnad  leis  na  tàirnean, 
Ach  cha  bhi  mi  mar  bha  Tòmas  ; 
Foghnaidh  dhomhsa  briathar  mo  Shlànair. 

*S  iad  na  briathran  'shruth  bho  'bhial-sa, 
Blasd'  mar  mhil  bho  chuach  an  t-seillein  : 
'S  so  mo  Chorp-s'  is  Cailis  m'  Fhuilse — 
Briathar  na  Firinn'  co  nach  geill  dha  ! 

14-  Ai^  d!  Bheaimachd, 

Tog  an  làmh  a  choisrig  Dia, 
An  làmh  a  bhean  do  chorp  an  Tighearna. 
Beannaich  am  pobuU  'thug  Dia  dhut, 
'S  a  bheannachd  dhut  fhein  gu  siorruith. 

15.  Gniomh  Biiidheachais. 

CHu  do'n  Athair,  cliu  do'n  Mhac, 
CHu  do'n  Spiorad  neartor  naomh. 
Trianaid  chumhachdach  nam  feart 
Molamaid  mu  seach  's  mar  aon.     Amen. 


LAOIDH    AIRSON    LA    NOLLAIG. 

(A  Righ  nan  aÌ7iglea7i). 

A  Righ  nan  ainglean  's  a  Righ  nan  daoine  ! 


'O' 


'S  a  Righ  mo  ghaoil !  tha  d'fhardach  fuar. 
Cha-n  àros  rioghail  a  b'fhearr  leat,  losa, 
Ach  fuachd  is  isleachd  'am  fasgadh  uamh'. 
FoNN — A  Righ  nan  ainglean,  &c. 

2.    Gaol  do  mhathar  cumaidh  blàs  riut, 

Moire  mhìn  'tha  naomh  thar  chàich, 
'S  a  cridhe  gaolach  a'  sior-thoirt  aoraidh 
Do  'h-aon  mhac  àluinn  nan  uile  ghràs. 

Is  ceòl  binn-fhuaimneach  'tha  'n  dràsda  'gluasad 
'San  iarmailt  shuas  'tha  laist'  le  glòir, 

Gun  d'aom  Messia  bha  'dhùil  bho  Hnntean 
A'  sgaoileadh  sìth  's  g'ar  saor'  'o  bhròn. 

Biodh  luach  gun  innse  'an  ionntas  Righrean, 

Or  is  sìoda  agus  siòras  leug  ; 
Tha  gaol  is  dìlseachd  *s  an  stàbull  ìseal, 

'S  gach  seud  'tha  prìseil  'o  ionntas  Dhè. 


FAILTE   AIR    REUL    NA    MARA. 
(u4ve  Maris  Stella), 

1.  Fàilt'  air  Reul  na  mara, 

'Mhàthair  chaomh  mo  Dhè; 
Fàilte,  Oigh  gun  smal  ort, 

'Dh'  fhàg  dhuinn    Pàras  reidh. 

2.  Eisd,  a  mhàthair,  an  fhailt' 

'Tha'n  t-Aingeal  Gabriel  'seinn  ; 
Steidhich  sinn  'an  sìth, 
Atharraich  ainm  Eubh. 

3.  Fuasgail  cuibhreach  pheacach, 

Soillsich  dhaibhs'  nach  lèir, 
Fuadaich  bhuainn  gach  eucoir, 
Stiìiir  gach  math  'n  ar  ceum. 

4.  Dearblì  thu  fhein  'n  ad  inhàthair ; 

Eireadh  bhuats'  ar  n-eigh 
Dhasa'  'rugadh  dhuinne, 
'Bha  'n  a  mhac  dhut  fhèin. 

5.  'Oigh  nan  gràsan  sonraichte, 

Ciìiin  os  cionn  gach  te, 
Fuasgail  sinn  bho'r  lochdan, 
Faigh  dhuinn  sìth  is  beus. 

6.  Faigh  dhuinn  geimneachd  beatha, 

Nochd  an  t-sUgh'  'tha  reidh, 
Los  gum  faic  sinn  losa 
Sona  leats'  air  nèamh. 

7.  Moladh  bhuainn  do'n  Athair, 

Luaidh  do  Mhac  ar  Dè, 
Cliù  maraon  do'n  Spiorad 

Do'n  triùir  mar  ionann  spèis.      Amen. 


REUL   ALUINN   A'  CHUAIN. 

I.      A  Mhaighdinn  a's  gile,  a  Mhoire  mhìn-mhathair, 
'Nad  chomsa  'n  a  aonar  bha  'n  Slànair  a'  tàmh ; 
Tha  'n  oidhche,  a  Mhoire,  air  tuiteam  mu'n  cuairt, 
Nach  nochd  thu  do  shoiUse  Reul  àluinn  a  chuain  ? 

i.      Tha'n  oidhche  le  neulaibh  a'  comhdach'  an 

t-saoghail, 
Tha  bratach  an  dorchadais  sgaoilt'  anns  a  ghaoith, 
Tha'n  Eaglais  'g  a  buaireadh,  's  tha  'sùil  'coimhead 

suas, 
Nach  nochd  thu  do  shoillse,  Reul  àluinn  a'  chuain  ? 

3.  Bu  lèir  do  mhac  Dè  d'anam  geal  's  e  gun  bheud, 
'S  nach  d'  thàinig  am  peacadh   'n  a  chòir  'ghabhail 

seilbh ; 
Cha  d'bhuin  e  bho  thùs  ach  do'n  Tighearna  's  uails', 
Is  choisrig  e  d'  shoillse,  Reul  àluinn  a'  chuain. 

4.  An  talamh  cha  d'thug  ach  aon  fhasgadh  do  Dhia, 
Am  fasgadh  sin  cridhe  na  h-Oigh'  beannaichte,  fial ; 
Bha  fàrdach  Mhic  Dè  agus  fasgadh  nan  truagh 
'An  soillse  do  chridh'-sa,  Reul  àluinn  a'  chuain. 


LAOIDH   ROMH   CHOMAINN. 

1.  Bha  solus  rèil  mu  Bhethlehem 

'Niiair  rugadh  Slànair  dhuinn, 

Tha  solus  caomh  rnu'n  ahair  thall 

'N  t-aon  los'  'tha  maille  ruinn. 

2.  'S  e  Dia  e,  ged  nach  leir  a  ghlòir — 

'S  ann  dh'fhàg  e  sin  air  nèamh — 
'S  gun  tigeamaid  na  's  luaithe  na  chòir, 
A  dh'iarraidh  'rèir  ar  feum. 

3-    Tha  'anam,  'fheòil  is  'fhuil  'san  làthair, 
Dh'ar  sìiilean  ged  nach  lèir ; 
Ach  creididh  sinn  a  bhriathran  fhèin  : 
D'  a  fhacals'  co  nach  geill? 

4.  "  'S  e  so  mo  Chorp  is  caihs  m'  Fhuil ;" 

B'  iad  sin  na  briathran  binn, 
Air  oidhche  na  suipreach  deireannaich 
A  labhair  losa  ruinn. 

5.  "  Is  thigeadh  sibhse,  'tha  sgìth  ri  saothair, 

Is  glieibh  sibh  fois  an  aigh ; 
Is  thigeadh  sibhs',  'tha  leoint'  is  tinn, 
Is  gheibh  sibh  neart  is  slàint. 

6.  "  Se  'n  t-aran  a  bheir  mise  dhuibh 

M'  fheoil  phriseil  fhein  gu  fior, 
Is  gheibh  sibh  uile  bhuam  mar  dhibh 
An  fhuil  a  dhòirt  'o  m'  chUabh. 

7.  "  A  chlann,  nach  èisd  sibh  m'  fhàinte-sa," 

Tha  Criosta  fhèin  ag  radh  ! 
"  Mur  ith  sibh  m'fhèoil,'s  mur  òl  sibh  m'  fhuil, 
Cha  tiarnar  sibh  bho'n  bhàs." 

8.  Cha-n  airidh  mis'  thu  'thighinn,  los', 

A  stigh  fo  m'  f  hardaich  thruaigh ; 
Ach  abair  thus  'am  facal,  is 
Gheibh  m'anam  slàinte  bhuat. 

LAOIDH    AN    DEIGH    DHOL-FO-LAIMH- 
EASBUIG. 

1.  'Spioraid  shòlasaich  nan  gràs, 
'Thobhartais  'o  'n  Ti  a's  àird', 
ThuirHng  Thu  'n  ar  comhail  le  gràdh, 
Bi'dh  sinn  taingeil  dhut  gu  bràch. 

FoNN. — 'Chreideamh  !  leug  a's  uaiUse  prìs, 
Cha-n  'eil  do  luach  an  ionntas  Righ. 
Dia  thug  dhuinn  thu  bhàrr  na  craoibh, 
'S  glèidhidh  dhuinn  thu  'n  Spiorad  Naomh. 

2.  'S  ann  le  ola  naomh  na  slàint', 
'S  balsam  naomh  an  fhàiHdh  àigh, 
Rinn  ar  Dia  ar  creideamh  slàn, 
'Fògradh  bhuainn  ar  geillt  's  ar  nàir. 

3.  Sgriobhadh  oirnn  leat  seul  a  cheusd', 
Suaicheantas  do  'laochraidh  fhèin; 

Ni  sinn  cogadh  leat  gu  treun, 
Mar  is  còir  do  dh-armachd  Dhè. 

4.  Biodh  an  t-aibhistear  's  a  threud, 
Biodh  an  saoghal  's  ar  coirbteachd  fhèin 
'Coimhstri  geur  le  foill  is  feirg, 

Cha  treig  sinne  'n  Ti  'bha  ceusd'. 


ì 

5-        Cha-n  fhaigh  foill  an  namhaid  buaidh; 
Cha-n  e  'n  saoghal  no  'n  fheòil  'bheir  bhuainn 
Tobhartas  na  Trianaid  àird ; 
Glèidhear  leinn  e  gu  'n  tig  bàs. 

6.  Friamhaich  domhain  e  'n  ar  cridhe, 
Fliuchadh  dealt  a  nèamh  a  fhriamh, 
Biodh  e  'n  a  chinntinn  dion 

Los  nach  lùbar  e  ri  sion. 

7.  Anail  mharbhantach  na  h-uaiU' 
'Chaoidh  na  sèideadh  i  mu  'n  cuairt ; 
'S  lionor  craobh  dh'  am  b'  àluinn  fàs, 
Shearg  an  anail  ud  gu  bàs. 

8.  Cuir  mu*n  cuairt  dha  ìsleachd  cridhe, 
Gaol  air  los'  is  Moire  mhìn, 

Gaol  air  ùrnaigh  'mhaireas  buan, 

'S  'chaoidh  cha  chrionaich  craobh  nam  buadh. 

9.  Aoradh  bhuainn  do  dh-Athair  nan  gràs, 
Aoradh  bhuainn  do  'n  Mhac  'fhuair  bàs, 
Aoradh  'Chomhfhurtair  an  àigh, 
'Còmhnuidh  maiUe  ruinn  an  dràsd'. 

LATHA  NA  FEiRGE. 

1.  Là  na  feirge,  's  e  là-bhràth  e. 

'N  cruinn-cè  gu  'n  dianar  smàl  dheth, 
Dh'  innis  Sibil,  dh'  innis  Dài  e. 

2.  'S  ann  a  bhios  a'  bhall-chrith  thùrsach, 
'N  uair  a  chitear  Criosta  'tùirhng 
'Rannsachadh  gu  mean  gach  cùise. 

3.  Sèidear  trombaid  's  gàbhaidh  toirm  ; 
Cluinnear  anns  gach  àite  'ghairm, 
'Thionalas  gu  mòd  na  mairbh. 

4.  Clisgidh  'm  bàs  's  gu  'n  cHsg  na  dùilean, 
'N  uair  a  dh-eireas  sinn  bho  'n  smùraich, 
'Thoirt  do  'n  Bhritheamh  chruaidh  ar  cùnntais. 

5.  Leabhar  sgribhte  thig  'am  follais, 
Anns  am  bi  gach  aon  ni  soilleir, 

'S  gheibh  an  saoghal  ceart  mar  'thoiUeas. 

6.  Air  do  'n  Bhrìtheamh  dol  's  a  chathair, 
Aon  ni  diomhair  cha  ghabh  falach, 

'S  air  gach  gniomh  theid  cls  a  ghabhail. 

7.  De,  mo  thruaigh',  'their  mis'  an  là  sin? 
Co  'm  fear-comraig  a  ni  bàigh  rium  ? 
'S  gann  air  naomh  e  fhein  'bhi  sàbhailt 

8.  R'gh  na  mòrachd,  Righ  an  uamhais, 
'Bheir  saor-mhathanas  do  d'  shluagh, 
A  thobair-thròcair  saor  bho  ghuais  mi. 

9.  Cuimhnich,  losa,  dha  'm  beil  spèis  dhiom, 
Gur  e  mise  fàth  do  cheum-sa, 

'S  na  cuir  cùl  rium  là  na  h-eiginn'. 

10.  'Thi,  'rinn  uiread  air  mo  shon-sa, 

A  dhòirt  d'  fhuil  air  fiodh  na  croise, 
Cuir  dhomh  'n  ìre  brìgh  do  lotan. 

1 1.  'Bhrithimh,  'bheir  a  bhinn  le  ceartas, 
Thoir  dhomh  mathanas  'am  pheacadh 
Mu  'n  tig  ormsa  latha  'n  tagraidh. 

12.  'M  chiontach  truagh  gur  goirt  tha  m'  osnaich, 
Nochdaidh  m'  ghruaidh  dhut  meud  mo  dhroch- 

bheairt,  • 
Eisd  ri  m'  achanaich  's  thoir  fois  domh. 

13.  'Thi,  'thug  mathanas  do  Mhàiri, 

'Gheall  do  'n  mhèirleach  seilbh  'am  Pàras, — 
Thug  so  dhomhsa  dòchas  làidir. 

14.  M'  ùrnaigh  lag  's  mo  chràbhadh  fionnar 
Neartaich  fhein,  's  ann  duit  a's  urrainn, 
'S  teasraig  mi  bho  lasair  iutharn'. 

15.  Deònaich  àit'  dhomh  'measg  nan  caorach, 
Bho  na  gobhair  dian  mo  shaoradh, 

Air  do  dheas-làimh  cuir  gu  taobh  mi. 

i6.  Bho  'n  mhuinntir  mhollaichte  'g  an  claoidh 
'An  teine  dian  nach  mùchar  'chaoidh 
Gairm-sa  mi  'am  measg  nan  Naomh. 

1 7.  Le  cridh'  ùmhlaidh,  briste,  cràiteach 
Mo  dhian  ùrnaigh  riut,  a  Shlàn'ir, 
Gabh  fo  d'  dhion  'an  uair  a'  bhàis  mi. 

18.  Là  nan  diar  e;  fàth  ar  smuaint'  e, 
Air  an  eirich  sinn  bho  'n  luaithre, 

A  dh-eisdear  leinn  a  bhinn  'bhios  buan  duinn, 

19.  'Thighearna  'Ios  bho  mheinn  do  mhathais 
Nochd  do  thròcaire  ri  'r  n-anam, 

Thoir  fois  shiorruith  dhuinn  's  na  Flathas. 

Amen. 


SALVE    REGINA. 

I.  A  Bhànrigh  na  glòrach, 
A  Mhàthair  na  tròcair, 
Ar  beatha,  ar  sòlas. 
Ar  dòchas,  ciad  fàilt  ort ! 

a,  Riut  tha  sinn  ag  eigheach 
SHochd  seachranach  Eubha, 
'An  Gleannan  nan  deur  so, 
Le  geur-osnaich  's  pràmh-ghal. 

O,  thoir  sùil  fhial  oirnn, 
A  Thaice  nan  Criosdaidhean, 
Is  faiceamaid  los',  'n  uair 
'Thig  crioch  air  ar  n-ànradh. 

O,  tha  thu,  'Mhoir'-Oigh, 
Làn  iochd  agus  tròcair, 
Ro-chaoin  agus  tèo-chridh'ch, 
Fior-shòlasach,  càirdeal. 

Amen. 

